
الفصل الأول
القصه بتحكي عن معاناة بت بتكافح علشان تعيش نفسها وتخفف على اهلها شويهه من مسؤليها
معاناتي بدت من لما انا كنت عمري سبعهه سنين ي دووب كنت ي دووووب في سنهه اولى اساس واثناء م انا راجعهه من المدرسهه جيت لقيت بيتنا فاضي قعدته اللعب تحت الشجرة حقت بيتنا جا ولد عمي اسمو عبدالله داخل قال لي شهد تعالي هنا قولته ليهو نعم قال لي ناس البيت وين؟قولته ليهو انا زاتي جيت اسي داخله من المدرسهه وم لقيت امي قال لي طيب تعالي انا بكل عفويه مشيت معاهو على اساس انو هو ولد عمي الكبيير وكدة قولته ليهو ماشين وين؟قال لي تعالي نتونس في الصالون دة لو اتونستي معاي بديك جنيه تشتري بيهو حلااوة
وانا زي وزي اي طفلهه وبي عفووويهه مشيت معاهو الموهم اتعرضته لأسوأ انواع الاغتصااب ومن زوول محل ثقهه كمان م زول بعيد مع اني طفلهه وم عااارفهه الحصل معاي شنوو ولا اي شي بس الحصل اكييييد من اسوأ المواقف البتكون معلقهه في زاكرتي بعد م امي جات وشاافت الحصل وشافتني مرميه في الارض شوفتها بتبكي بس وحاضناني م عاارفه هي بتبكي لشنوو بس قدر البكى الشوفتو في عيونها بدل على انو قلبها موجوع طبعا ولد عمي بعد عمونفسيتها
لع مشى امي قالت لي الجا هنا في البيت منوو؟ قولته ليها ماف زول غير عبدالله ود عمي الفاتح انتي مشيتي وين ي امي؟قالت لي اسكتي هسسسس وضربتني ضرررب كأنو انا عامله شي غلط المساء لما ابووي جا حكت ليهو ابوي جاب عمي حكى ليهو امي قالت ليهم اسمع ي عبدالله والفااتح الموضووةع دة تخلوهو سرر بيناتنا بسس م عايزين شوشرة في الحلهه نهاائي وفضاايح م دايرنها ابوي قال ليهو الفاااتح ولدك الله لا كسبوو خيير في العملو في بتي
عمي الفاتح قال ليهو والله استغفر الله بس اعفي لينا ي عبدالله اخووي وانا والله دي كلمهه اسمعها مني بتك بعقلها ليهو اول م تكبر ووقت م انتو دايرين وهي زاتها بتي زي م هي بتك امي قالت ليهو المهم انا حذرتك الموضووع دة م يطلع من البيت دة وكلم مرتك ي الفاتح طبعا امي خااايفهه من العيب الحيجيها اكتر من خوفها على بتها ونفسيتها
نرجع لمين شهد اساسا؟؟؟
بت بسيييطهه من النيل الابيض من قريهه اسمها المرابيع قريتنا مشهوورة بالزرااعهه والرعي وكدة اهلي ابسط من البسيطين عايشين على قدر حالنا وابووي بشتغل ومعيشنا شغل اليوم باليوووم عندنا حواشهه صغيرة ابوي مره بزرع فيها محاااصيل زي القمح والدخن و..الخ الموهم ممشين بيها امورنا اسرتنا مكوونهه من عشره اشخااص امي وابووي ونحنا كولنا تمنيه عندي اخوووي اكبر من اسمو ابو القاسم وانا اصغر منو مبااشرة وتاني عندي 6 اخوان ماشاءالله الصلاة على النبي م تسحرونا كلهم شفع انا واخووي طبعا بما انو نحن الكباار كنا بنسااعد ابووووي في الزرااعهه وكدة
ساكنين في بيت اكتر من عادي عندنا عمي اسمو الفااتح ياهو ابو عبدالله دة زاتو ساكنين في نفس الغريهه لكن هم بعيدين مننا بس عمي وضعو الماادي كوووويس بس بحب يذل ابووي وعلى اتفه الحجات عشان كدة ابوووي دايما بحاول يكون بعيييد منوو ابووي دايما بقول لي الزول البديك حاجهه وبزلك بيها افضل م يديك ليها الموهم عدت السنين ونحنا بعد معاناة كبرنا انا واخووي ابو القااسم لما جيت امتحنتهه شهاادة سودانيه ابوووي جاااهو سكري مفاجئ وطبعا نسبه لي انو ابوي عندو سكري المصرووف حقنا بزيد مصرووف البيت والعلاجات واناو عارفين طبعا حقن الأنسلوين مكلف
قولته ليهو ي ابووي انا م داايرة اقرا الجاامعهه قال لي ليه بس ي بتي من شنوو؟؟قولته ليهو ي ابووي شووف مصرووف البيت زاد ونحن ي دووبنا بنقدر نأمن حق الأكل والشراب تاني نزيد مسؤلياتنا بالجامعهه والكلام الفارغ قال لي ي شهد ي بتي انتي م عندك إيمان بالقضاء والقدر؟قولته ليهو اي ي ابووي لكن قال لي ماف شي اسمو لكن انتي اسي فاكره الحاصل علينا دة كلوو سببو شنوو؟عدم التعليم لو اتعلكنا وشلنا شهاداتنا كان زي الزمن دة بقينا دكاترة ولا مهندسين وطوول م انا فيني نفس وضراعي دة اخدر اصلك م تخافي والمرض م بكتل ولا بحمي من الشغل
انا بشتغل وبقريك عشان تنفعي نفسك وتنفعي اخوااانك ديل وبعدين لو لا قدر الله انا دة متته اخوانك ديل اخليهم لمنوو ومنوو البربيهم؟؟ومنو البشيل مسؤليه اخوانك؟؟مافي زول بشيل مسؤليتهم غيرك انتي واخووك عشان كدة اقري ي بتي اقري والله في م بنسى عبد من عباده في نفس اليوووم جا عمي الفاااتح ومعاهو ولدو عبدالله قالو دايرين يخطبوني
عمي الفاتح قال ليهو ي عبدالله زمااان انا اتفقته معاك انو اول م بتك تبقى بت بعقلها لي ولدي واسي عندي تلاتهه سنوات بغول ليك داير اعرس ليهم انت بترفض اها اسي كلامك شنوو؟؟ابووي قال ليهو والله ي عبدالله انا بتي دي دايرها تقرا جامعتها وم عندي ليها فكره عرس اسي عبدالله قال ليهو سمح ي عمي اعقد لي ليها وبعد تقرا الجامعهه نتم العرس
ابووي حمر ليهو قال ليهو اسمع ي ولد انا لي كم سنهه محزرك من بيتي ومن عيالي واسي بعيد ليك الكلام دة م تدخل في شي م بخصك فهمتهه؟؟عمي الفاتح قال ليهو اها اسي الراي شنوو؟؟ابوي قال ليهو والله ي عبدالله ي اخوووي انا حاليا بت بعرسوها او بعقدو ليها بتي دايرها تقرا عمي قال ليهو سمح ي عبدالله ي اخووي طبعا انا لمن كبرتهه كل م اشووف عبدالله ود عمي بخاف وبررجف وبالليل بتخلع و...
ابو القاسم اخووي الكبييير طلع من المدرسهه عشان يسااعد ابووي في الزراعهه والرعي وكدة وعشان يسااعد في مصرووف البيت واحيانا عندنا كارو وحمار بررضو بشتغل بيهاا بس بالرغم من دة كلوو كنا مبسوطين وحنينين على بعض المووهم بالرغم من ظرووفنا القاسيه دي انا مستوااي الدراسي كان كويس شديد ودة الشي المساعدني انا دخلتهه الجاامعهه شالوني هندسهه اتصلات جامعهه السودان م كان عندنا اهل في الخرطووم او يمكن عندنا وم بنعرفهم شديد كدة للأسف ابوي جا معي الخرطووم سكني في داخليهه وبعد م اطمأن علي رجع اليوم التاني
طبعا قبل م يسافر قال لي اووعى تتبعي لينا شلل م ياها واوعى تشتغلي بي زول خليك في حالك وبس وخلي بالك من قرايتك دي البتنفعك وبتنعنا معاك البندر دي كعبه وناسها كعبين لكن الجبر مخليني اخليك برااك ي بتي بعدها ساافر...
نتلاقى
الفصل الثاني
طبعا اليوم الاول في الجامعه كان ازفت من الزفت جديدة في البلد وطاااشهه وم فااهمهه شي غاايتو جنس بهدلهه الداخليه بتاعتي كانت في جبرة ساعدوني البنات القاعدات معي في الغرفهه لقيت واحدة بتدرس معي في نفس الكليه مشيت معاها غاايتو لمن اتعودته وفهمته شوارع الجامعه نص السنه لمن جات طبعا انا بسييطهه وعاديه حتى في الجامعهه م عندي شغله بي زول بمشي جامعتي وبجي راجعهه وبس مبرمجهه نفسي على كدة
في يووم قاعدين في الداخليه واحدة اسمها مروة قالت لي شهد انتي م عندك غير العبايات بس بتمشي بيهم الجامعهه؟لأنو ناس جامعه السودان ديل موبالغه ياخ نضيفين نضااافه كدة عجيبهه البنات قالو ليها مروة انتي مالك ومالها يمكن هي شايفه كدة افضل ليها وبعدين مش افضل من لبسك البتلبسيهو دة قالت ليهن هيي ابردن مالكم فجأة فورتو فيني انا بس سألتها سؤال واحدة اسمها عبير قالت ليها لأ م تسأليها انتي اسي في زول قاعد يسألك ليه بتلبسي ضيق كدة ليه ولا البوصلوك بالعربات كل يووم قدام الداخليه ديل منو مروة قالت ليهم بسسسسسس عليكم
خشمي عندي بس قاعدات على الهبششه غاايتو عبير قالت لي شهد م تشتغلي بيها دي طايرة ليها سااي وبعدين انتي سمحهه بأي شي ياخ قولته ليهم عاادي اساسا م زعلانه منها عبير دي صاحبتني زوله ظريفهه شديد اهلها من الشماليهه انا اساسا م عندي غييير العبايات وحتى مصاريفي بتاعه الجامعهه محدودة واحيانا بتقصر لي وانا عشان م اخليها تنتهي وأوفر قروش المواصلات احيانا بمشي الجامعهه وم بفطر ولا اي شي عادي بعدي علي يووم كاامل وم اكل شي ولا حتى بحسس زول بالحاجه دي وم كنت بتصل على ابوي واطلب منوو لأني عارفاهو الصرف في البيت تقيل عليهو
كنت لما احتاج شدييييييد واتجبر بشيل من عبيير دي وهي م بتقصر معاي بتفهمني احيانا بتعزمني غداء واحيانا عشاء عااادي مع اني احيانا بخجل بس هي بتقول لي ي بت انتي هبله نحن زي الاخوات وي ستي الناس لبعضيها عندي تلفون نوكيا جايبو لي ابووي علشان يحولو لي بيهو المصااريف وكدة في يوووم اصبحتهه وكان عندي امتحان وضروري امشي الجامعهه وم كان عندي ولا خمسه قروش نزلته دخلته الحمام استحميت ولبستهه صليت الصبح وفتحته سووورة البقرة قعدته اقرا فيها وابكي لاني كنت حااسهه اني م حأمتحن قولته اتوكل اطلع بس انشاءالله اقول للكمسااري م عندي قرووش
طلعته من الداخليه ماشهه في الشارع وشايله الشيت حقي بس عتر لي حجر طبعا قربته اقع الشيت حقي وقع نزلته اشيلو بس اشوف ليك خمسين جنيه واقعه في الارض طبعافي البدايه افتكرتها ورقه م صدقته الا لما رفعتها واتأكدتهه منها والله من الفرحهه م عرفتهه اعمل شنوو زاتي اتزكرته كلام ابووي انو بجد ربنا م بنسى عبد من عبادو اتلفته يمين وشمال م شوفته لي زول شلتها ومشيت قولته الحمد للهه ي رب امتحنته وخلصتهه السنهه الاولى بعد تعب ومعاناة فظيعهه
كانت عندي اجاازة اسبوعين سااافرتهه لي اهلي في الاسبوعين دي ياااخ قلبي وجعني بجد على اهلي لمن فكرته اخلي الجامعهه لانو انا محمله عليهم زيادة بس تاني فكرتهه في انو انا لو خليت الجامعهه دة م يعتبر حل جيت راجعه الخرطوم هنا بس بقيت كل الوقت سرحاانهه وبفكر انا اعمل شنوو عشان اساعدهم واخفف عليهم اثناء م انا قاااعدة وبفكر كدة جاتني مروة قالت لي مالك انتي؟قولته ليها ماف شي قالت لي موفلسهه؟؟قولته ليها والله الفلس حاصل في زوول في البلد دي م موفلس
قالت لي الناس الموفلسه دي م بتعرف تطلع قروش بس اسي شوفتيني يوم قولته انا محتاجه ولا انا موفلسه؟قولته ليها لا لكن شكلك اهلك موفرين ليك كل شي ووضعهم كويس ضحكت مساافه كدة ههههههههههاااي ي بت اهلي مين والناس نايمين انا معتمدة على نفسي وبجيب قروش براي قولته ليها بالله يعني بتقري وشغالهه؟؟قالت لي اي شغااله قولته ليها كويس طيب قالت لي عايزة تشتغلي؟سكتتتته مساافه لاني بجد محتاجه شغل قولته ليها شغاله شنوو انتي؟قالت لي جيبي اضانك اوريك عشان المنفسنات ديلواضانهم خفيفه اسي ينبحو فيني قولته ليها اهاا
بعد مساافهه قولته ليها لا حولااا استغفر الله ي رب مروة انتي جاادة قالت لي اسكتي هسس م تفضحينا قالت لي الظروف الزي الزفت بتجبرك تعملي اكتر من كدة والغايه تبرر الوسيلهه قولته ليها بس م كدة م على حساب نفسك ي بت قالت لي م بفرق معي اها انتي عايزة تشتغلي معي ولا لا؟؟ قولته ليها بري م عايزة استغفر الله وقومتهه من جنبها عبير جات قالت لي شايفاك قاعدة مع مروة قالت ليك شنو؟؟قولته ليها ولا شي قالت لي شهد اووعى تتبعي مروة دي واحدة هناااي سااي فهمتيني صح قولته ليها فهمتك
نتلاقى
الفصل الثالث
اليوم التاني كنت بتونس مع عبييير قولته ليها عبير بجد انا محتااااجهه لي شغل اي شغل بس الموهم اشتغل واخغف مصااريف شويه على اهلي قالت لي لكن ي شهد والجامعهه؟ كيف حتشتغلي وانتي معظم وقتك في الجامعهه وم عندك ايااا Off خالص الا الجمعهه والسبت؟قولته ليها لو لقيت دوام مسااائي بشتغل قالت لي لكن حتشتغلي المساء كيف وانتي عااااارفهه انو الداخليهه بعد الساعهه 11 م بدخلوك لو نططتي قولته ليها بحاول اجي بدري لكن خلي القى شغل اوول شي قالت لي طالما عايزة شغل في واحدة انا بعرفها عندها كوفير اتصل ليك عليها بتشتغلي اي شي؟ قولته ليها م عندي خبره
قالت لي ي بت م عايزة ليها خبرة شغلها على خفيف بس قولته ليها طيب اتصلت عليها كوفيرها كان في جبره زاتها الحاجه الكويسه قالت ليها خلاص كويس جيبيها لي بكره انا زاتي محتاجهه بنات يشتغلو معاي عبير قالت لي شهد انتي محظوظه ياخ اليووم التاني مشينا المره كانت ظريفهه وطيبانيه معااي واتفهمت موووووقفي قالت لي طيب دوامك معاي يبدأ من السااعهه 4 وينتهي 10:30 النص ساعه دي بتوصلك الداخليهه صح؟؟قولته ليها بتوصلني عبير قالت لي ي زوله بتوصلك اكيد ست الكوفير اسمها عواطف قالت لي اها ي بتي حتشتغلي معي الشهر بي كم؟قولته ليها والله م عااارفهه انا
عبير بتغمز لي نظام المره مروووووشهه قولي ليها مبلغ كبير وكدة قالت لي عشان انتي طالبه وكدة وظروفك م مساعداك بديك 700 جنيه في الشهر كويسهه معاك؟عبير عملت لي كدة قولته ليها كويس م عندي مشكله اتفقنا معاها وطلعنا بعد م طلعنا عبير قالت لي شهد انتي هبله ي بت 700 شنوو الناس اقل شي بتشتغل بي 1000 جنيه قولته ليها م كنت عارفه انا وبعدين ي زوله المبلغ كويس بمشي اموري شويه اشتغلته معاها حكايه بتاعهه شهرين بعدها المره ظهر ليها ورم خبيث وسفروها الاردن وقفلت الكوفير بعد الحصل دة رجعتهه تااااني لي نقطهه الصفرر
بقيت م عاارفهه اعمل شنوو وافتش لي شغل وين تاني في الجامعهه كنت قااعدة بتونس مع صحبتي اسمها مزن مزن دي صحبتي الوحيدة في الجامعهه بت دلووووعهه وحلاتها كدة هي شهاااادة عربيه مكسرة معظم اولاد الدفعهه وم عندها شي لي زول حتى باقي البنات بتغول لي متعجرفات ومتصنعات م اطيقهم بتونس معاها حكيت ليها عن ست الكوفير الكنت شغاله معاها وكدة قالت لي يعني حاليا بتفتشي لي شغل؟قولته ليها والله بحااول افتش شغل يتناسب مع دوامي حق الجامعه وم تنسي عندنا محاضرات احيانا بتكون متأخرة شديد
المساء بعد م رجعتهه الداخليه اتصلت على مزن قالت لي حبغلبي لقيت ليك شغل مناسب مع دواماتنا حقت الجامعهه قولته ليها بجد اها شنوو ووين قالت لي الشغل في كافيه حق واحد صحبي هو عايز حد يشتغل ليهو في الكاشير انا غاابتو علسان صحبي شديد وكدة دخلته ليك وااسطهه حتشتغلي من يوم الاربعاء لي يووم السبت باقي الايام حيشتغلها هو وماشاءالله عليهو الكافيه بتاعو شغلو ميه الميه قولته ليها طييب بس الزمن كيف؟قالت لي الدوام مساائي والله محلو زييت وشغلو ظريف قولته ليها طيب بس اهم شي اطلع قبل 11 قالت لي شهد شهد لي باكر طيب
اليوم التاني مشينا محلو في العمارات شارع 61 المكان ظرييف شديد بجد اتفق معاي بس قال لي الزمن م عصرتي علينا شويه فيهو؟؟قولته ليهو انت عاارف الداخليهه ونظاامها صعب شديد عشان كدة قال لي ظابط ي زولهه بعد م طلعنا مزن قالت لي شهد لازم تظبطي نفسك شويهه قولته ليها كيف يعني قالت لي م تكرفسي لي وشك بص ظبطي نفسك شويه عشان المحل شبابي وكذاا روج وكحل على خفيف بكفو بديت الشغل كل يووم بمشي وبجي راجعهه واحيانا لما اتأخر عمو عثمان البواب بدخلني وبتعامل معي عاادي واحيانا بجيب ليهو معي عشاء
بتعامل معي انا بس لانو عاارف ظروفي وانا حكيت ليهو عن شغلي وكدة بعد تلاتهه اساابيع بس من نزولي الشغل عمو عثمان طلعوهو من الشغل وجاابو واحد اعوذو بالله منوو فرعوون بس لو اتأخرتهه دقيقهه واحدة بره م بدخلك مره جيت متأخره خلاني ارقد بره للصباح ومعاهو واحد تاني عسكري الله يلعنهم بغولووالشرطهه لحمايه الشعب لكن بررجع وبغول الشررطهه لتعااسهه الشعب الصباح من البكا والخووف عيوني دي لمن اتورمت من اليوم دااك حرمته علي نفسي مشي الشغل وحرردتو زااتو
مروة جات لقتني بحكي لي عبيير عن الحصل بعد خلت عبير طلعت قالت لي بدل الشحتفهه والعذاب الانتو فيهو دة لو اشتغلتي معي مش افضل؟قروش حنينه وفي زمن كمان وفي نفس اليوم اليوم المساء امي اتصلت علي بتبكي قالت لي ابووك السكري بتاعو ارتفع ونحن اسي في المستشغى الليل كلوو بقيت مسااهره اتصل عليهم ابو القاسم بتطمن فيني بس صوت امي وبكاها اصلو م كان مطمني قولته لي عبير اسافر ليهم؟عبير قالت لي لو ساافرتي بررضو م حتحلي مشكله ي شهد المساء مروة جات لقتني قاااعدة وانا من كتر التفكيير راسي عايز يتكسر ادتني حبوب قالت لي هااك
قولته ليها شكرا طبعا بقيت ابعد منها بقت تتكلم معي قالت لي شهد وقسما بالله انتي م بتعرفي مصلحتك قولته ليها مروة انا قبلي كدة كلمتك انو الكلام دة م بنفع معاي قالت لي ي بت انتي هبله اساسا ماف زول حيتجاوز معاك الحدود الحمرا انتي حتقابليهم وحتمشي تلفي معاهم في عرباتهم بس والناس دي قروشهم حنينه وبدفعو ليك اي مبلغ بس انتي خليك مفتحهه وشااطرة فاهماني طبعا صح وقعدت تتكلم وتقنع فيني قعدته مع نفسي وفكرتهه كداا...اليوم التاني مشيت الجامعه م قدرته اركز ولا ففي محاضرة
شلته شنطتي وطلعتهه اتصلته على مروة قولته ليها انتي وين في الجامعهه؟؟ قالت لي انا في فندق قراند مالك في شنوة؟؟قولته ليها عايزاك اطلعي قالت لي طيب بجي عليك في الجامعهه اسي قولته ليها طيب منتظرااك...
نتلاغى
الفصل الرابع
قعدته انتظرتها شويه كدة جاتني مزن قالت لي مالك طلعتي من المحاضرة خييير ي شهد م من عوايدك؟؟ قولته ليها ماف شي بس زهجااانهه شويهه قعدت تتونس معي كدة بس اتصلت على مروة قالت لي انا بره الجاامعهه اطلعي لي قولته ليها طيب جااايهه عليك قولته لي مزن طالعهه انا يلا مع السلامهه قالت لي ماشهه وين؟ندهت علي كداا ي شهد ي شهد سامعاها بس م رديت عليها طلعتهه لقيت مروة واقفهه لي
قالت لي خييير مالك ي شهد؟؟سكتته مسااافهه قولته ليها انتي متأكدة انو شغلك دة فيهو قروش كويسسهه؟؟قالت لي والله قرووش زي التراب وبتوفري لي نفسك اي شي وكمان لو عايزة ترسلي لي اهلك وتصرفيهم والله اي شي توفري ليهم انتي بس وافقي قولته ليها طيب انتي متأكدة انو م حيتجاوزو معااي الحدود وكدة؟؟قالت لي ي بت والله م حيتجاوزو معاك الحدود وم حيغصبوووك على شي م عايزة تعمليهو قولته ليها طيب قالت لي يعني موافقهه؟؟قولته ليها موافقهه قالت لي من زمااان لو سمعتي كلامي كان زي الزمن دة غنيتي بعدها رجعتهه الداخليه وخليتها قالت لي عندي مشوار
اليوم التاني كان الخميس مشيت الجامعهه كانت عندي محاضرة واحدة بس بعد م خلصته وطلعتهه مزن قالت لي شهد اليوم ارح امشي معي بيتنا واساسا كدة كدة اليووووم الخميس اقعدي معي الجمعهه والسبت بتتكلم معي كدة بس مروة اتصلت علي قالت لي انتي في الداخليه؟قولته ليها لا في الجامعهه قالت لي طيب اطلعي تعالي الداخليهه ضروري واسي قولته ليها طيب طالعهه ليك قولته ليها مزن والله م بقدر امشي معاك البيت لكن انشاءالله المره الجااايهه بمشي معاك قالت لي شهد قولته ليها والله المره الجايهه ههه حاليا انا طالعهه نتلاقى يوم الاحد ي ستي يلا سلام
بعدها طلعتهه خليتها مشيت الداخليهه لقيت مروة منتظراني الساعهه كانت 4 مساء كدة قالت لي اتأخرتي قولته ليها ليه مالك في شنوو؟قالت لي في شغل اول شغل ي زولتي طبعا قلبي عمل شحح وخوفتهه ومترددة بجد قالت لي غيرتي رأيك ولا شنوو قولته ليها لا م غيرتو قالت لي طيب اجهزي وتعالي اللبسي الفستان دة عشان نطلع دخلته لبستهه وطلعتهه قالت لي تعالي اقعدي قولته ليها لشنوو قالت لي حتمشي كدة انتي هبلهه ولا حاجهه قعدتهه قالت لي اول شي خلي انضف ليك وشك وحواجبك الزي حقت الرجال دي
بعدها مكيجتني بعد م خلصت قالت لي مززززة ي صحبتي بس ساااي الدنيا داقاك والزمن هاينك قريب المغرب كدة طلعنا طبعا انا خاايفهه وجسمي دة تلج بس وشغاله اقول استغفر الله العظيييم ي ربي تغفر الله قولته ليها نحن ماشين وين طبعا م بعرف شي عن البلد دي قالت لي انتي بس ارح معي قولته ليها وين؟ قالت لي ماشين شاارع النيل ارتحتي كدة طبعا عبير كانت مافي في الداخليه لو كانت في م كان حتخليني امشي معاها مشينا شارع النيل وقفناا مسااافهه الزمن كان الساعهه 8:30 جات
بعدها اتصلت على زول قالت ليهو ايوة نحن واقفين في شارع النيل جنب برج الاتصالات اسرع تعال لانو انا عندي مشوااار تااااني م بقدر انتظرك اكتر من كدة سكتت مساافهه قالت ليهو م متنرفزة انا طيب معليش منتظراك قالت لي عصبي وشايف نفسو خلاص بسس عليهو شويهه كدة اتصل عليها قالت ليهو وين؟اتلفتت قالت ليهو ايوة ايوة شايفااك تمام جايه عليك بعد م خلصت المكالمهه قالت لي شهد دة الزوول انتظري هنا انا بمشي ليهو في العربيهه بتفق معاهو وبعدين برجع انتي تمشي ليهو بعدي تمام؟قولته ليها طيب
مشت طبعا انا واقفه بعاين ليها مشت ركبت في عربيهه لونها ابيض مظلله وسمحهه سماحهه عجيبهه بعد م مشت انا بديت اراجع في نفسي واقول ي ؤبي انا البعمل فيهو دة صح؟؟اهلي مرسلني عشان اقرا وابووي خاتي فيني كل ثقتو وراامي امالو كولها علي معقولهه اخزلو فيني كدة وقعدتهه استغفر اول م شوفتهه مروة نزلت من العربيه وجايهه وبتأشر لي على طووول اخدتهه بعضي وقمتهه ماشهه مستعجلهه راجعهه الداخليه واقول لي نفسي مستحيل اعمل كدة لحقتني مروة قالت لي ي بت ماشهه وين جنيتي؟؟قولته ليها انا راجعهه الداخليه م بقدر اعمل حاجهه زي دي
قالت لي ي بت انتي هبله اصلا في البدايه حتخافي بس تاني حتتعودي وبعدين انا اتفقتهه مع الراجل واداني القروش حتى وهو منتظرك اسي طلعت لي القروش قالت لي شووفي مديني ربطهه حقت قروش قولته ليها لا م بقدر افهميني ي مروة م بقددر اعمل حاجهه زي دي فكيت يدي منها ومشيت خليتها وااقفهه طبعا م عارفه الشارع وم عارفهه ارجع بي وين وباي مواصلات زاتي قولته م عندي حل غير اني اتصل على مزن تجي تسوقني اتصلته عليها قولته ليها مزن انا في شاارع النيل جنب برج الاتصالات تعالي سوقيني
قالت لي لي في شنوو والوداك ناك 8 شنوو؟؟قولته ليها بحكي ليك لبعدين اسي تعالي سوقيني لاني م عارفه ارجع كيف قالت لي طيب انتظريني وخليك مكانك بجي بسووقك اسي وقفتهه سااعهه اتلفت طبعا خايفهه مروة تجيني تاني بعدها مزن جااات وسااقتني معاها بيتهم
نتلاقى
الفصل الخامس
ونحنا راجعين مزن شغاله تسأل فيني شهد دة شنوو وكنتي هنا بتعملي في شنوو واساسا الجابك شنوو طبعا جات سايقهه عربيه اخوها قولته ليها بحكي ليك انتظري وقعدتهه احكي ليها عن الموضووع من الألف للياء طبعا سكتت مساافه وقعدت تصرخ علي شهد انتي مجنونهه معقوولهه كنتي ناويهه تعملي حااااجهه زي؟ليه وعشان شنوو بس قولته ليها مزن انا كنت بحااول اساااعد ناس بيتنا في مصروفي انا محتاااجه اوفر لي نفسي اي شي محتاجه اللبس محتااجهه اشتري شيتات ومراجع وكمان محتااجهه اوفر لي نفسي كل مستلزماااتي فهمتي؟قالت لي حتى ولو ي شهد بس دة م بديك صلاحيهه تعملي كدة
لنفترض انك عايزة توفري لنفسك كل مستلزمات حتوفريها بالحراااام؟لنفترض انك عايزة تشتغلي وتساعدي اهلك عايزة تسااااعديهم بالحرام؟انتي عااارفهه انو الشي الانتي كنتي عايزة تعمليهو دة م برضي ربنا وتتوقعي انو انتي لو عملتي كدة حتخلي ابووك مبسووط يعني؟؟ابوك لو عرف انو بتو بتبيع نفسها علشانو عارفهه الحيحصل ليهو شنوو؟وين سمعتك واحترامك لنفسك قعدته ابكي قولته ليها طيب قولي لي اعمل شنوو؟ انا بجد حااسهه انو الدنيااا ضااايقهه بي قالت لي لو اي زول بعمل الكنتي عايزة تعمليهو دة لما الدنيا تضيق بيهو كان زي الزمن دة البلد دي كلها خربانهه
قالت لي وبعدين انا قاااعدة وقت م انتي احتجتي تعالي مش نحن اخوات ولا لأ؟وي ستي تعالي اقعدي معانا في بيتنا ووفري على اهلك قروش الداخليهه اساسا نحن قاعدين في البيت انا وامي ورامي اخووي بس ابووي م قاعد في السودان وبجي في السنهه مره ورامي زاتو معظم وقتو قاعد مع اصحابو احيانا بنبيت انا وامي برانا بس
قولته ليها مزن عارفاك م بتقصري والله بس انا م عاايزة كدة انا عاااايزة اعتمد على نفسي فهمتي؟قالت لي طيييب ي ستي خلينا ننسى القصهه دي اسي لانها عدت على خيير الحمدلله بس تاني م تفكري تعملي كدة وانشاءاالله نحااول انو نفتش ليك حل للمشكلهه دي مشينا البيت قعدتهه معاها اسبووع بدل يووم واحد يلا في يووم قاعدين في غرفتها بنتونس قالت لي شهد انتي عندك حساب في الفيس؟قولته ليها ايوة عندي عملتو لي عبيير ليهو زمن بس م شغالهه بيهو كتيير ليه مالك؟قالت لي طيب اديني اسم حسااابك اضيفك عندي اديتها ليهو ضافتني عندها
قالت لي حأضيفك في قروبين واحد اسمو Fantastic والتاني اسمو Galaxy حاليا قولته ليها لشنوو؟ قالت لي بس حأضيفك ي ستي قولته ليها طيب اليوم التاني بعد م ضاافتني قالت لي جاتك الاضاافهه؟ قولته ليها ايوة قالت شووفي ي شهد اساسا قروب جلكسي دة مشهوور بي عمل الخير والمساعدات تمام وقرووب فنتاستك دة برضو نفس الشي لو طلبتي من الادمن يسااعدوك م حيقصرو معاك بجد قولته ليها ي زولهه انا م عايزة اطلب مسااعدة علشان يتكفلو بي دراستي وكدة انا عايزة اشتغل واطلع قروش من عرق جبيني فهمتي؟قالت لي اها ي المرأة الحديديه خلصتي فلسفهه ضحكتهه
قاالت لي خليني اتم كلامي اول قولته ليها اها قالت لي نحن حنقوووم نرسل لي ادمن جلكسي في الخاص اسمو احمد صاااابر وحنرسل لي ادمن فنتاستك الاسمو اسماعيل مصطفى نفس الشي قولته ليها حنرسل ليهم شنوو قالت لي حنحكي ليهم مشكلتك ووضعك وكدة فهمتي وحتطلبي مساعدتهم الموضووع م خطيير قولته ليها يعني حيساعدوني؟قالت لي خلينا نحااول ي ستي م حنخسر شي قولته ليها مع انو م مقتنعهه بس يلا نحاول ورسلنا ليهم مع انو انا م كنت مقتنعهه بالفكره قعدنا اليوم الاول م ردو لينا مزن قالت لي يمكن م فتحو الان بوووكس بتاعهم علشان كدة
اليوم التاني م كنت فاتحه الفيس بعد م فتحتهه لقيت ردة علي اسماعيل مصطفى قال لي انشاءالله بعرض مشككلتك في القروب وانشاءالله نقدر نسااعدك ي رب يلا في نفس اليوم دة انا رجعتهه الداخليهه مع انو مزن وامها كانو مصصرين علي اقعد معاهم والعجب راامي اخوها يااخ عثثل وظريف ظرافه رجعته الداخليهه طبعا عبيير تشيل وتشاكل فيني لاني م كلمتها ماشهه وين وكدة اما مروة تشيل وتحمر لي وتعاين لي عين كرااهيهه وغييظ موبالغهه بس عملتهه رايحهه وم شغالهه بيها اليوم التاني في الجامعهه قاعدين في المحاضرة كدة طبعا مزن جات متأخرة وقعدت ورا
واثناء م نحن قاعدين في المحاضرة والدكتور شغال اسمع ليك مزن بأعلى صوتها بتقوول شههد طبعا القاعهه دي كولها اتلفتت عليها انا زاتي اتخلعتهه طوالي شالت شنطتها وجات قالت لي واحد اسمو مجاهد قاعد جنبي قالت ليهو ممكن تمشي تقعد مكاني بلييز قال ليها اتفضلي جات قعدت طبعا الدكتوور مراقبها لسسه والقاعهه كولها بتعاين ليها بعد م قعدت قالت لي شووفي الدكتور قال ليها قومي اطلعي بره قالت ليهو انا قال ليها ايوة اتفضلي بره شالت شنطتها وطلعت بره عاين لي لقاني بعاين ليها قال لي انتي زاتك لو عايزة تلحقيها اتفضلي
طوالي تبعتها عااد اخليها براها بري م بخليها بعد طلعته قعدت تضحك قالت اصلا محاضرتو ضااربهه زي صلعتوو دي قولته ليها انتي عملتي كدة ليه اساسا؟قالت لي عملته ليك منشن في جلكسي شوفيهو قولته ليها فيهو شنوو؟؟قالت لي احمد صاابر منزل بوست عن رساالتك ليهو وكااتب ليهم ادونا مقترحات كيف نقدر نسااعدها طبعا اتبسطتهه شديد م اتوقعته انو حيشوف رسالتي المساء بعد م رجعتهه الداخليهه بالليل حوالي الساعهه 11 كدة بعد م خلصتهه مزاكرة دخلته الفيس لقيت الراجل الاسمو اسماعيل مصطفى دة مرسل لي
قال لي انا عرضتهه مشكلتك في القروب وفي واحد عندو ليك شغل وعاايز يسااعدك بكدة فإذا انتي موافقهه شتغلي انا حأخليك تتواصلي معاهو ويفهمك وتتفقي معاهو رديت عليهو على طوول طبعا م صدقتهه قولتهه ليهو موافقهه م عندي مشكلهه بس الشغل شنوو؟؟قال لي م متأكد بس اديني رقمك وانا اخليهو يتواصل معاك طبعا في البدايهه اترددتهه فكره انو ادي رقمي لي زول غريب دي م كانت راكبهه لي في دماغي بس اتوكلتهه اديتو ليهو واتصلتهه على مزن وحكيت ليها وانا مبسووطهه قالت لي شايفه ي شهد ربنا م بقفل باب الا علشان يفتح باب بس خلي ثقتك في ربنا كبييرة
اليووم التااني المساء حوالي السااعه 12 كدة اتصل علي رقم غريب وطوييييل كمان في البدايهه م رديت قولته لي عبير شوفي جاتني مكالمهه من الرقم دة وشوفيهو طويل كيف قالت لي ي هبلهه طويل لانو عالمي المفتاح دة م مفتاح السودان قولته ليها كيف يعني؟؟قالت لي ي بت مفتاح السودان 249 اي رقم غريب تلقي بدايتو كدة معناها سوداني غير كدة اعرفي انو عالمي قولته ليها ايوا فهمنهه بتتكلم معي كدة قالت لي لكن دة منوو البتصلوعليك بي رقم عالمي دة قولته ليها بري اثناء م بنتكلم كدة اتصل على تاني نفس الرقم فتحتهه الخط وسكتته سااي
المتصل قال لي الوووو...قولته ليهو وعليكم السلام قال لي مين معاي؟قولته ليهو انت المتصل انت العايز ميين؟قال لي انتي شهد؟؟؟طبعا سكتتهه سااي محتاارة طبعا رقم عالمي وبعرف اسمي كمان ؟؟
نتلاقى
الفصل السادس
قولته ليهو ايوة انا شهد مين انت؟؟قال لي انا شوووفتهه البوست المنزلو اسماعيل مصطفى في القروب وطلبتهه منوو رقمك عشان اتواصل معاك واقدر اسااعدك قولته ليها اهااا ايوة ايوة اهلين قال لي هلاتين بيك قال لي م عاارف اذا حتوافقي على الشغل او لا بس انتي قولتي حتشتغلي اي شي صح؟؟سكتته مساافهه قولته ليهو ايوة قال لي انا م عااايش في السودان لكن عندي حبوبتي وجدي عايشين هنا ومعاهم اختي صغيرة
انا كنت بفتش لي على واحدة تهتم بي جدي وحبوبهه وتخلي بالها منهم لأنهم كباار في السن وجدي عندو الضغط قاعد معاهم اخووي ومرتو لفترة مؤقتهه بعدها حيرحلو واختي الصغيرة دي طفشااانهه م بقدر أأمن عليها عشان كدة اذا حااابهه تشتغلي وتقعدي معاهم في البيت وتخلي لي باالك منهم انا م عندي مشكلهه سكتتهه مسااافهه وانا ايش ضمني انو صااادق في كلامو قولته ليهو يعني...قاطعني قال لي انتي بس حتخلي بالك من جدي وحبوبهه في البيت وفي حبشيهه شغالهه انتي بس حتساعديها
انا كنت عااايز واحدة اجيبها عن طريق المكتب عشان تكون مضمووونهه لكن لما شوفتهه البوست المنزلو اسماعيل قولته كدة اجرب واديك فرصهه قولته ليهو طيب قال لي انا اسمي وائل مقيم في الدوحهه كابتن طيران في الخطوط الجويهه القطريهه ظرووف شغلي م بتسمح لي اكووون متوووفر على الدوام في السودان وجدي دة حالتو الصحيهه متدهورة شويه فأنا عااايزك تخلي لي بالك منهم بجد وتطمينني على اخبارهم اول بأول قولته ليهو حااضر انشاءالله بسس انا بدرس
قاطعني قال لي انا حاسب حساب انك بتدرسي زي م قولته ليك في شغالهه في البيت بس م بتكفي لانو البيت كبير واغلب وقتها بتقضي في النضاافهه انا الاسبوع المضى كنت في السودان وبجد صحهه جدي محتاااجهه رعاايهه خاصهه وحبوبهه كمان عندها سكري قالو عرضي لكن انا م مطمن فهمتي وي ستي لو على القروش حنتفق م مشكلهه حأديك في الشهر 2000 جنيه سكتهه مسااافهه طبعا مخلوعهه في المبلغ هو افتكر انو انو انا ساااكتهه لأني شايفهه المبلغ بسييط قال لي طيب حأديك 2500 كويسه معاك كدة؟قولته ليهو طيب قال لي بس اهم شي م أوصيكي عليهم عليك الله
قولته ليهو انشاءالله بس انتو ساكنين وين وكدة؟ وحأطلع منهم السااااعهه كم؟قال لي ساكنين في المنشيهه+انا بقترح عليك تكوني ساااكنهه معاهم في البيت لانو فكره انو دوامك يبدأ المساء وترجعي الداخليه دي صعبهه شويه عليك فهمتي؟قولته ليهو بس انا م بقدر اخلي الداخليهه لأنو اساسا اهلي م عارفين انو انا حأشتغل وفي اي لحظهه ممكن يجو عشان يسلمو ويتطمنوو علي قال لي م عاارف اقول ليك شنوو غااايتو فكري وشووفي حتبقى على شنوو بتصل عليك بكره المساء انشاءالله واشووفك قررتي شنوو وقفل الخط على كدة
اليوم التاني حكيت لي مزن قالت لي ي بت دي فرررصهه عمرر في زول بضيعها؟وبعدين مافوشي مااكل قرووشك دي غير الداخليه ومرضها وي ريتها لو داخليهه ناافعهع وافقي على طووول واشتغلي معاهم وبعدين هو قال ليك عندهم حبشيهه في البيت يعني اكيييد الشغل م حيكون كتيير عليك ولا مطلووب منك تشتغلي كتير كل العليك تخلي بالك من حبوبتو وجدو وي بيبي المبلغ حنيييييين شديد وكويس معاك قسمابالله انتي ربنا زااتو بحبك ي شهد قولته ليها يعني اوافق؟قالت لي مبدئيا كدة وافقي وربنا يكتب الفيهو الخيير ي ستي وبعدين انتي مش قولتي حتشتغلي اي شغل؟قولته ليها ايوة خلاص تمام
بعد م رجعتهه البيت المساء م اتصل علي وانا منتظراهو لما الساعهه 11 جات وم اتصل يإستهه قولته معناها خلاص طفشش وتاني م حيرجع يتصل علي فجأة اتصلت علي مزن قالت لي اتصل عليك واتفقتوو؟ قولته ليها بري طفش بنتكلم مع بعض كدة بس جا رقم داخل علي بي مكالمهه قولته ليها في رقم داخل علي ثواني افصلي يكونو تهلي بعد فصلت لقيت الرقم حق الزول الامس زااتو رديت عليهو قولته ليهو وعليكم السلام قال لي مساالخير قولته ليهو مساء النوور قال لي هااا وافقتي ولا لأ؟؟قولته ليهو وافقتهه مبدئيا كدة
قال لي تمام انشاءالله الشغل دة يكون فيهو خير عليك وبتمنى تكوني عند حسن الظن قولته ليهو انشاءالله قال لي بكره انشاءالله المفروض تمشي عليهم جهزي نفسك ومستلزماتك فچأة بقى بتكلم بالانجليزي سكتتهه مساافهه حيرني طبعا شكلو بتكلم مع زول جنبو او كدة قمتهه فصلتهه الخط على اساس انو م يكمل رصيدو سااي شويهه كدة اتصل علي قال لي مالك فصلتي الخط بنبره حاادة كدة قولته ليهو معليش بس انت كنت مشغول عشان كدة قال لي انتي المتصلهه ولا انا؟؟قولته ليهو انت قال لي طيب طالما انا المتصل معناها م تعملي. الحركهه دي قولته ليهو طيب معليش
قال لي المووهم اوصف ليك البيت وين بالظبط في المنشيهه وقعد يوصف لي قال لي انا كلمتهه ناس البيت شوفي الزمن المنااسب الحتمشي فيهو وامشي على طوول وبتمنى يكوون في اسررع وقت على كدة قفل الخط بعد م قغل قولتهه لي نفسي طالما وافقتي وفررصهه زي دي م بتتعوض افضل تبدي الشغل على طوول قولته لكن لازم اكلك امي واقول ليها انا لقيت لي شغل اتصلتهه عليها ردت علي مخلووعهه مالك ي بت في شنوو ضاربه زي الزمن دة؟؟ قولته ليها ماف شي بس دايرة اقول ليك شي وحكيت ليها القصه
قالت لي لالالا ماف كلام زي دة ابووك زاتو م برضى شغل شنوو ي بت؟ قولتهه ليها يمهه انتي شاايفه وضعنا دة م بعجب زول انتو محتاجين وابوي حقن الانسولين حقتو بتصرف وهو عندو سكري عايزة ياكل اكل كويس واخواني عايزين يقرو وعايزين وعايزين...ابو القاسم براهو م بقدر يشيل المسؤليه دي لانو اليد الواحدة م بتصفق ي يمهه عشان كدة افضل نتعاون لمن ربنا يسهلها بعد تعب بعداك اقنعتها الحمدلله اليوم التاني بعد م خلصتتهه سوقتهه معي مزن عشان توصلني بيت الراجل دة والمحل الساكنين فيهو دة مشينا الداخليهه شلتهه حجاتي حتى طلعت معانا عبيير
شغالهه تغول لي وربي حأفقدك شهودتي الموهم اتحركنا مشينا لما وصلنا مزن قالت لي قال ليك جنب وين بالظبط؟؟قولته ليها كاتبه في ورقهه انتظري افتح الشنطهه اديك ليها فتحتهه الشنطهه اديتها الورقههه طبعا راكبين امجاد مزن كرهتها في الدنيا المواصلات اديتها الورقهه قالت لي بري م عرفتو دقيقه نسال سيد الامجااد دة سألنا سيد الامجاد قال لينا غاايتو مسجد سيدة سنهوري دة عرفتو لكن باقي الوصف دة م عرفتوو ي بناتي قولتهه ليهو بسس هو قال بعد اصل هناك لو سالتهه اي زول من بيت كابتن وائل بوصغو لي قال لينا كان كدة عديلهه
مشينا وبالجد اول م سألنا وصفو لينا لمن وصلنا نزلنا مزن قالت لي ايييييك بالجد لو دة بيتهم ديل محتاجين دستتته شغالات طبعا انا بقيت بعاين بس من شدة البيت م كببير مزن ضربت الجرس فتح لينا عموو كبيير كدة سلم علينا مزن قالت ليهو عمو لو سمحتهه دة بيت كابتن وائل؟؟طبعا بقى يعاين لينا كدة قال لينا اي مالكم في شنوو؟؟مزن قالت لي اجي دة مالو بغير عليهو ولا شنوو
نتلاقى
الفصل السابع
قرصتهه اريج قولتهه ليها بطلي قولتهه ليهو ي ابووي نحنا جاين عشان شغل وكدة قال لي شغل شنوو قولته ليهو انا جايهه اشتغل هنا وكدة قال لي والتانيهه برضوو قولته ليهو لالا انا بس دي صحبتي جاايهه توصلني م اكتر تاني عاين لي كدة مزن قالت لي م قولتهه ليك بغير عليهو قولتهه ليهو لو م مصدقنا اتصل عليهو قال لي ماف داعي اتفضلو طالما م بتكزبو طبعا دخلنا المدخلنا عباارة عن جنينهه بس ياخ شجر موبالغهه ومعظمو شجر فواكه قولته ليها اسيل دة بيت ولا ميدان كوورة قالت لي قل هو الله احد خلاص انتهيتي من البيت واهلو
قولتهه ليها ي بت دة زي بيوت الاتراك بس قالت لي بالجد ديزاين بيتهم خنفشاري بجد طبعا العم ماشي ورانا قال لينا لفو بي هنا اي لفينا وصلنا مزن قالت لي مدخل بيتهم فااتح يلا تعالي دخلنا الراجل قال لينا انتظرو هنا بجيكم اسي دخل وخلانا واقفين مزن قالت لي الراجل دة محسسني انو نحن داخلين البيت الابيض وقفنا مسافهه بعدها جاتنا مره كبيرة وشها بشووش كدة سلمت علينا قالت لينا اتفضلو ي بناتي مالكم واففين اتفضلو دخلنا طبعا البيت من جوة شي عجيب كلمهه فظيع عليهو مبالغهه انا بقيت اتلفت بس اي اي زي م بقولو الما بتشوفو في بيت ابوك بخلعك
ومن شدة م باارد برودة تجيب ليك تجمد في المشاعر دخلنا قعدنا قبل م نقعد قولتهه لي مزن بيتهم انضف من ضميري عايزة تضحك قرصتها اصلا عارفاها فضيحهه قعدنا المره قالت لينا كيفكم ي بناتي لعلكم طيبين؟قولته ليها الحمدلله ي حبوبهه جابو لينا مويهه وبعدها عصيير وقعدنا ساكتين زي العروسات الخجلانات قالت لينا انا حبوبتكم عشهه قولته ليها حبابك ي حبوبهه انا شهد ودي مزن صحبتي قالت لينا اهلا اهلا ي بناتي قالت لينا اتصل علي وائل ولدي وكلمني انو في واحدة حتجي تشتغل هنا ياتو واحدة فيكم؟؟قولتهه ليها انا ي حبووبهه قالت لي ايواا ي بتي
قولته ليها انتي كيف صحتك؟قالت لي الحمدلله ي بتي والله ماف عوجهه لكن وائل ولدي دة هميم زيادة عن اللزوم الله يديهو العافيهه بس قولته ليها الله يخليهو ليك قالت لي الله يعافيك ي بتي قاعدين كدة جات واحدة لابسهه فستاان قصيير وخفيف حتى ملابسها الداخليهه ظااهرة ومتحننهه سلمت علينا قالت لينا كيفكم؟قولته ليها الحمدلله اسيل قالت لي الاستخاارة سمحهه احيانا ي شهد دي تكون مالها اسي قولته ليها عاارفهه بسبك حننطرد من البيت حتى قبل م ابدا الشغل
قالت ليها حبوبهه عششهه ديل الرسلهم وائل عشان الشغل؟حبوبتها قالت ليها اي اللابسهه عباايهه دي قالت ليها ايوا كويس والاه لكن اسي وائل دة لو م بحب البهرجهه والبوباار شغاليتن في البيت لشنوو حبوبتها قالت ليها والله ي بتي دة الشاايفو هو م بنقدر نقوول ليهو شي بعدها اسيل قالت لي شهد انا مااشهه بعد كدو الزمن وانا م كلمتهه ناس البيت فهمتي؟قولته ليها طيب قالت ليها حبوبهه انا بعد كدة مااشهه والله قالت ليها ي بتي م تقعدي شوويهه قالت ليها والله ي حبوبهه الزمن عشان كدة
قالت ليها سااكنهه وين انتي؟قالت ليها والله ي حبوبه سااكنهه في الريااض قالت ليها م بعيدة بتصلي اسي انشاءالله قامت طالعهه قولته ليها ممكن اوصلها الشاارع؟قالت لي طوالي ي بتي م تستأزنيني طلعتهه معاها مزن قالت لي مبدئيا كدة الناس ديل كويسين ولا بأس بههم قولته ليها اي والله لا بأس بهم غاايتو قالت لي لكن الجات داخله مخشلعهه ومخلعهه دي م طقتها قولت قولته ليها بيتهم وهي حره فيهو بعدها مشت قولته ليها نتلاقى في الجامعهه دخلتهه البيت طبعا حااسهه المكان غرييب غريب كدة اثناء م انا داخلهه كدة اسسمع ليك واحدة بي وراي بتغول لي هاي
اتلفتهه عليها قولته ليها اهلين قالت لي انتي العايزة تشتغلي معانا؟؟قولتهه ليها ايوة قالت لي حلااتك اسمك منوو؟؟قولتهه ليها اسمي شهد قالت لي عااشت الاساامي ي شهودة وانا هدييل قولته ليها اهاا جايه من الجامعهه شكلها فصييحهه وعثثل شايله جزمتها في يدهاقالت قالت لي الجزمهه ولعت ناار في رجليني مع الشمس دي بعدها دخلنا البيت لقيت شنطتي ماف قععدتهه اتلفت حبوبتهم قالت لي شنطتك شالتها الحبشيهه دخلتها ليك جووة الغرفهه ي هدييل وصفي ليها غرفهه الحبشيهه مشيت وراها لحدي م وصلنا قالت لي دي الغرفهه دخلتهه الغرفهه لقيتها نايمهه
والله معاها حق تنووم ياخ اصلا في بيتهم دة الجوو بتاعهم دة جوو نووم ببسس المساء حوالي السااعهه 10 كدة اتصل علي قولتهه ليهو وعليكم السلام قال لي وصلتي خلاص؟قولته ليهو ايوة قال لي مووفقهه ي رب وزي م وصيتك عليهم عليك الله قولتهه ليهو انشاءالله حأكون عند حسن الظن بالليل حواالي السااعهه 12 كدة اسمع ليك صووت غرييبب وانا في عز نوومي قومتهه قعدتهه في نص السرير وبقيت اتلفت الحبشيهه متغطيه وناايمه طبعا قومتهه ولعتهه النوور مشيت على سريرها لقيتها مدخلهه راسها تحت المخدة قربتهه منها براحهه ورجعتهه سريري اسبوع نحن في الحاله دي
اخر م في الاخر صحيت نص الليل على صوتها وهي بتقوول هبيبي انا مشتاق ليك والله قولته اجي دة كلام شنوو دة جابت ليها خارجيات كمان قولتهه اصحيها بس قولته ليها زهره نزلته مشيت فتحته الملايهه منها البت قامت ناطهه تصررخ وجدعت ليك التلفون حقها قولته اجي يعني هي كانت بتتكلم بالتلفوون معيشااني ازمهه نفسيهه اسبووع كامل وانا فاكراها ناايمهه وبتتكلم قالت لي مالك في شنوو؟؟لميت ليها تلفونها قولته ليها مااف شي بالله البت كششرت لي وشها تكشييرة معاها حق قطعتهه ليها لحظهه اشتيااق جمييلهه جدا انا لي الله عااد
نتلاغى
الفصل الثامن
اليوم التاني صحيت الصباح لقيتها نااايمهه صحيتها قولته ليها زهره اصحي الصباح اصبح طبعا البت شاااماني من حركتي معاها حقت بالليل ديك انا صليت الصبح وطلعتهه على طول قولته ليها انتي نضفي البيت وانا بمشي على المطبخ اشووف الحاصل فيهو شنوو مشيت المطبخ نضفتو ورتبتهه كل الرفووف ومسحتو تمام وبديت اغسل في العدة جاتني مثااني وهي بتتكلم بالتلفون قالت لي لو سمحتي جهزي لينا الشاي قولته ليها حااضر جهزتهه الشاي وكان عندهم بسكويت وديتو ليهم كبيت ليهم الشاي طبعا كان و قاعدين حبوبهه عشششهه بس ومثاني بتها
اديت حبوبهه عششه الشاي مسيخ لاني حاسبهه حساب انها عندها سكري وكدة قالت لي برري ي بتي مالو مسيخ؟؟قولته ليها حبوبه انتي مش عندك سكري؟ وبتشربي سكر ميف؟مثاني قالت لي م عندها اي سكري اساسا جاها عرضي سااي قولته ليها حتى ولو عرضى يمكن يكون ثاابت م عرضي والوقايهه خير مت العلاج حبوبه قالت لي هي ي بتي والله دة كلام دكااترة سااي بس
قولته ليها حبوبهه الدكاترة ديل م بقولو كلام سااي والسكري دة بقى زي الملاريا عشان كدة افضل تعملي حساابك وبعدين ي حبوبه في حبوب بتاعهه سكر خاصهه بمرضى السكر م صرفوهم ليك؟؟قالت لي والله ي بتي عندي لكن م بدورهم طعمهم م سمح نهايهه قولته ليها حبوبهه شويه شويه بتتعودي ارمي حبهه واحدة ولا حبتين كل يوم بس قالت لي قولتي كدة؟قولته ليها اي ي حبوبهه دة صح قالت لي كان كدة سمح قولته ليها طيب وصفي لي مكانهم انا بجيبهم ليك مثاني بنهره قالت لي توصف ليك مكانهم ليه خلي انا بجيبهم ليها
قولته ليها طيب وطلعتهه مشيت برره البيت لقيت چدي عثمان ومعاهو عمي خليل قاعدييين تحت الشجروبتونسو سااي عمي خليل عندو هيتر صغير كدة البشتغل بالجاز دة بتعرفوهو طبعا ثح خاتي ليهو شغاال وبعمل ليهم في جبنهه جيت قولته ليهم صباح الخير جدي عثمان قال لي صباح النور قعدتهه اتونس معاهم عمو خليل بعمل في الجبنهه كابي فنجال كامل بتاع جنزبيل في الجبنهه وعاملها تقيلهه لدرجهه مبالغ فيها بعدها صفاها وادى لي جدي عثمان فنجال جبنهه قولته ليهو دة شنوو ي عمي خليل وووب دي جبنهه ولا موووت متعمد
ضحك قال لي دي جبنتنا هنااك في الجزيرة كدة لو م شربناها كدة م بنتكيف قولته ليهو اي اتكيفو م قولنا شي لكن تكب فنجان جنزبيل كامل عاااد الزول لو عندو معدة ولا مصران وشربها معاكم بموت لحظي قال لي انتي م بتعرفي شي ياخ اصلا الجبنه من غير جنزبيل دي زاتها م جبنهه قولته ليهو جدي عثمان والله عمي خليل دة كوويس وصحتو زي الحصان لكن انت زول عندك ضغط وشووف عيني دي عمي خليل دة كابي فنجال كامل بتاع عرق ابيض مسحون في الجبنهه والجبنهه تقيلهه م بتتشرب لي زول عندو ضغط قال لي ي بتي الموت دة واحد
قولته ليهو حتى ولو ي جدي ربنا زاتو قال ولا تأدو بأنفسكم الى التهلكه اسي انت ي جدي قاعد تمشي تقيس ضغطك ومتابع؟؟ قال لي عندي جهااز ضغط جابو لي ولدي وائل الله يرضى عليهو لكن م قاعد اقيس طوالي عايز يشرب مت القهوة كدة قولته ليهو جدي كدة اديني فنجان القهوة دة اول شلتو منو قولته ليهو عشان م تعمل ليك صداع اشرب لكن اشربها خفيفهه رجعتها في الشغال وخففتها ليهو واديتو يشربها قال لي اخيير عدمها والله عمي خليل ضحك قال ليهو والله اخيير عدمها قولته ليهو اي اخير عدمها لكن برضو افضل من العدم
بعدها مشيت دخلتهه المطبخ لقيت حبوبهه عششه بتقطع ليها في بصل سااي قولته ليها حبوبههوعايزة تعملي شنو؟قالت لي قولته الليلهه اعمل ليهم ملاح ام رقيقهه في الفطوور قولته ليها كويس والله قالت لي ي بتي انتي قايلاهم بياكلوهو لي العواليق ديل؟والله ولا بياكلوهو ولا شي بعملو سااي بس الداير ياكل ضحكتهه قولته ليها ليه بس والله احلى ملاح وي ريت لو معاهو كسسرة وشطهه خضرة حاجهه عجيبهه والله قالت لي اي والله لكن ديل باكلو ليوفي الاكل الجااهز قاعدين كدة جات زهرة الحبشيهه قعدت
حبوبهه عشهه قالت ليها زهره عليك الله عندي نظاارتي حقت ابعمليه ديك جيبيها لي من الغرفهه فووق لاحظتهه ليها دموعها جاريهه من البصل قولتهه ليها حبوبهه جيبي انا بقطع ليم البصل وبعملو ليك كمان قالت لي لالا والله ي بتي قولته ليها ي حبوبه فاكراني م بعرف اعملو ولا شنوو شلته منها الصحن قطعته البصله وبعدها ختيتها ففي النار قولته ليها انتي عارفه ي حبوبه العين العاملين فيها العمليه دي م بتستحمل اي شي قالت لي اي والله ي بتي بالزات السخانهه والدخان
والسجم ديل م بساعدوني هديل دي يوم تكون قاعدة بتصحى الساعهه 12 اما مثاني دي بس الحمدلله ي بتي قولته ليها مثاني دي بتك؟؟قالت لي بري مثاني دي مرت وليد اخو وائل الاصغر منوو قولته ليها ماشاءالله كلهم متزوجين فضلت ليك هديل بس قالت لي بري والله وائل دة ولا متزوج وليد دة استعجل للعرس بس وطوالي عرسنا ليهو قولته ليها ههه سبحان الله لكن م عايش فيوالسودان برضو صح؟؟قالت لي قااعد بس حاليا ساافر ماليزيا عندو شغل هناك لكن هو اساسا عندو شركهه هنا وبيتو في الخرطووم 2 حاليا ببني فيهو قربو يرحلوولكن
بنتونس كدة جات هديل داخله قالت لينا ثباحو طبعا هي بت رقيقهه خلاص حبوبه قالت ليها اها ي الواارثهه اخيرا ربنا غفر ليكي صحيتي قالت ليها يااا حبوبهه ياخ وباستها في خدها قالت لينا جعااانهه عايزة اعمل لي بيتزا نفسي فيها حبوبه قالت ليها بس تاكلي لي الا في اكل الكفار دة قعدت تضحك قولته ليها اهاوي حبوبهه الملاح جهز وين الكسسرة؟؟قالت لي رسلتهه زهرة تجيبها من بيت حجهه نفيسهه اسي بتجي قعدنا نتونس كدة بس جات زهرة داخلهه قالت ليها هبوبهه هجهه نفيسهه قال ماف كسرة الليلهه حبوبه قالت ليها كيف الكلام دة الليله حجه نفيسهه مالها سجمي
هديل قالت ليها شكلو اليوم انتو حتفطرو ببيتزاتي حقت الكفار دي حبوبه عشهه قالت ليها والله الا كان كدة
نتلاقى
الفصل التاسع
قولته ليها اسي ي حبوبهه لو عندك عجين حاامض وصاج عواسهه كان عووستهه ليكم والله قالت لي بتعرفي تعوسي؟ هديل قالت لي شهد بتعرفي تعوسي بجد ضحكته قولته ليهم ايوة والله بعرف اعوس حبوبه قالت لي والله الصاج عندي وعندي العجين في التلاجهه لو بتعرفي اسي بعجن ليك العجين قولته ليها والله ي حبوبهه اعجنيهو بعرف اعووس على طوول طلعت لي الصااج من الدرج وجهزت العجين شويهه كدة ختيت الصاج فوق البوتجاز وقعدتهه اعووس طبعا هدييل بتعاين لي كدة قالت لي ماشاءالله مره ونص وخمس حبوبهه قالت ليها ديل البنات ولا بلاش خليكم انتو المعولقات
قالت ليها هيي ي حبوبه لكن اي زول على حسب البيئه العاش فيها يعني مثلا اسي انا في حجات بعرف اعملها يمكن شهد م بتعرف تعملها والعكس صحيح قالت لي شهد تسي انتي بتعرفي تعملي بيتزا ولا تورتهه؟قولته ليها ابدا قالت ليها اها شايفهه ي حبوبهه حبوبه قالت ليها هااا المعولقه دي خليك في سجمك دة هديل قالت لي دقيقهه اصورك فيديو قولته ليها لشنوو لاا وغطيت وشي منها قعدت تضحك قالت لي م تخافي م بنشرو ي شهودة بعد م خلصتهه عواسهه وهديل طلعت البيتزا حقتها جهزنا الفطوور فطرو شلته فطور جدي وعمي خليل وديتو ليهم
بعد م خلصنا فطور ونضفنا المطبخ مشيت الغرفهه نمتهه خليت زهرة بتغسل صحيت حوالي الساعهه 1 كدة لقيتها خلصت الغسيل قعدته اكوي كويت الملابس شلته ملابس حبوبه دخلتهم ليها غرفتها لقيت غرفتها م مرتبهه وجاايطهه كدة رتبتها ليها ورتبته ليها دولابها وطلعتهه دخلتهه غرفه جدو عثمان برضو كانت جايطهه شويه برضو رتبتها ليهو والدولاب برضو ظبطتو ليهو هو كان بصلي بعد م صلى قولته ليهو شوفته ي جدي الجلاليب والعمم في الضلفه الاولى دي والضلفه التانيه رتبته ليك فيها ملابس البيت وكدة
في النص خليت ليك ملابس البرد والبطانيهه تمام وعندك شنطهه في الضلفه الاخيرة والعطور والساعات والنظارات بتاعتك وبااقي حجاتك في الدرج التاني داااك على يدك الشمال فووق قال لي الله يديك العافيه ي بتي قولته ليهو اخر حاجه شلته نت ولعتو ليهو قولته ليهو كدة غرفتك بقت حلوة قال لي الله يرضى عليك ي بتي دنيا واخره قولته ليهو امين ي جدي العصر كدة بعد الغداء طلعتهه بره لقيت الجوو حلوو شلته الخرطوش رشيت الشجرر والنجيله الجو بقى بااارد فظيييع وحلو قولته لي زهره جيبي لينا فرشه تعالي نقعد هنا
زهرة جابت الفرشهه قعدنا نتونس شويه طبعا نص كلامها م بفهمو وهي عامله زي الرجل الالي ونستها بس زول يسألها وهي تجاوب وتسكت شويه كدة جا عمي خليل قعد يتونس معانا قولته ليهو اسي عليك الله ي عمو خليل الجو دة فااضي لي جو مكيفات قال لي والله م فااضي ي بتي قعدنا نتونس جا جدو عثمان شايل جريدتو وكرسيهو قعد معانا قال لينا جلسسهه م منظوور مثيلها ناقصها الشاي بس قولته ليهو اسي بسوي ليكم مشيت عملته ليهم الشاي وجيت قعدتهه جدو عثمان قعد يتكلم في السياسه وم السياسهه عمي خليل قال ليهو والله البلد دي القوي ياكل الضعيف بس
قولتع ليهو بالظبط كدة ي عمي عمي خليل والحشاش زي م بقولو يملى شبكتو جدي عثمان قال لينا والله الله يدي العافيه بس لكن عشان كدة الشباب كلوو هااجر قاعدين كدة سمعنا ليك حبوبه عشهه بتنادي ي زهرة ي زهرة جدي عثمان قال ليها نحنا قاعدين هنا جات قالت لينا عااد ماشاءالله انشءالله ملموين كدة في الحرم قولته ليها اميين ي رب تعالي اقعدي اكب ليك كبايه شااي قالت لي والله طيب وجات قعدت اتلمينا كولنا وقعدنا نتونس حبوبه قالت لينا نحن زمان عندنا شجرة النيم في البلد والله بنقعد تحتو نحن نسوان الحله كلنا وبنشرب جبنتنا
قولته ليها حبوبه اسي نحن في البلد كدة والله قالت لي نسوان البلد دي حناكيش سااي ي بتي قاعدين كدة جات هديل بتنادي ي حبوبهه ي حبوبهه قالت ليها اها بتنبحي مالك قالت ليها ليه كدة ي حبوبهه ي غااسيه قالت ليها دايرة شنوو قالت ليها م دايرة شي هااك دة ولدك قال دايرك قالت ليها ولدي منوو قالت ليها وائل هااك ادتها التلفون قالت ليههو جديي شوف مرتك دي بقت كعبهه جدي عثمان قعد يضحك حبوبه عشسه بتتكلم بالتلفون قالت ليهو لالا والله ي ولدي م فيها اي عيب مكفيه وموفيه الله يفتحها عليك ي ولدي الله يرضى عليك محل م تقبل
طبعا من خلال كلامها عرفتو سألها مني وكدة هديل قالت ليهو قاعدين بره تحت الشجر حق الحدديقهه داك دقيقه اخد ليك منهم صوورة جات تصورنا كدة انا اتلفتهه لمن طرحتي وقعت وشعري اتفكهه هديل قالت لي شهد غيااظهه الموهم تميت شهري الاول الحمدلله واستلمتهه قروشي اول م استلمته قروشي اتصلته على امي قولته ليها الوو امي كيفك تمام؟؟
قالت ليوالحمدلله بخير ي بتي قولته ليها امي انا رسلته ليكم 2000 جنيه اتصرفو بيها وتمو الناقصهه حقتكم وانا انشاءالله الشخر الجااي برسل ليكم نفس المبلغ تمشو بيهو اموركم
قالت لي هي لكن ي بتي اذا انتي رسلتي لينا القروش دي الفضل معاكي شنو؟؟قولته ليها امي م تخافي علي انا ال 500 جنيه دي شلتها بستري منها شيتات والباقي بتصرف بيهم الحمدلله م تخافو عليواهم شي ابوي واخواني شوفي الناقصهم شنوو اشتري ليهم وابوي دة م تقصرو منوو خلي ابووالقاسم يمشي جنينه عمي يجيب ليهو الفواكه اخلطوها ليهو بدون سكر سمح يمهه؟قالت لي سمح ي بتيوالله يديك لمن يرضبك ويفتحها عليك زي م فاتحاها علينا انتي قولته ليها اميين ي رب ي امي اهم شي دعواتكم دي براها بالدنيا
قالت لي والله بندعي ليك ي بتي في كل صلواتنا بندعي ليك وانا دب بقيم الليل عشانك انتي الله يحفظك على كدة قفلته من امي في يووم جيت من الجاامعهه داخله البيت ساامعه ناس بتتونس قولته يمكن ضيوف ماسه على الاووضهه حقتنا كدة نادتني حبوبه قالت لي شهد تعالي سلمي جيت قولته ليها نعم قالت لي دة وليد اخو وائل وهديل سلمته عليهو قولته ليهو السلام عليكم قال لي وعليكم السلام والله زي م بقولو ابن الحلال عند زكرو بيبان اسي حبوبه كانت بتحكي لي عنك قولته ليهو حمدلله على السلامهه قال لي تسلمي ي رب قولته لي حبوبه عن ازنكم
قالت لي اتفضلي ي بتي امشي ارتاحي وانا ماشه بعد م طلعته قالت ليهو والله بت هديه ورضيه خلاص قال لي اي باين عليها من وشها وانا ماشه على الغرفهه سامعهه مثاني بتتكلم في المطبخ وبتقول (حبيبي خلاص ولا يهمك ولا تزعل نفسك ماشي؟عارف انت بالنسبه لي شنوو؟طبعا استغربته بس مااا ركزته مع الموضوع كتير ودخلته غرفتنا ...
نتلاقى
الفصل العاشر
في نفس اليووم دة بالليل زهرة قالت لي راسي واجعني صحتني نص الليل قولته ليها في حبوب في شنطتي دقيقهه اديك ليها طلعته ليها الحبوب قولته ليها دقيقه امشي اجيب ليك مووويهه واجي راجعه طلعتهه ماشه على المطبخ سااامعه صوت زول بتكلم وصلته المطبخ وانا مااشهه براحهه اسمع صووت مثاني قولته ي ربي مثاني دي جنت بتتكلم براها وقفتهه مساافهه سمعتها قالت حبيبي شحن جوالي خلص يلا مع السلامه لي بكره تاني قالت ليهو لالا حبيبي والله م كدة اساسا هو نااااايم طبعا ي دوووب استوعبتهه انو مثاني بتتكلم مع زول تاني غير راجلها
بقيت اقول استغفر الله ي رب اسي زي راجلها وليد دة بخونو ماشاءالله عليهو حلبي وعيونو موبالغهه الصباح مشيت الجامعهن قاعدة سرحااانهه مزن ضربتني في كتفي قالت لي الشاغل بالك انشاءالله يتهنى بيهو ي بيبي قولته ليها والله ماف اي زول شاغل بالي قالت لي طيب سرحانهه في السراب قولته ليها طيب تعالي اسألك سؤال قالت لي اها
قولته ليها لو لقيتي مره راجلها قاعد معاها في البيت وبتتكلم بالتلغون بالليل معناها شنوو؟والمره دي راجلها كان مساافر وكانت كل الوقت بتتكلم بالتلفون لكن بعد راجلها جا وهي لسسه بتتكلم بالتلفون دة معناه شنوو وتحديدا لو لقيتيها بتتكلم بالتلفون نص الليل؟؟ قالت لي بسيييطهه م محتااجه ليها تفكير اكيد دي مره بيض بي طماطم وبتخون راجلها بس ماف حاجه غير كدة قولته ليها كيف يعني بيض بي طماططم قالت لي شهد شهد دة كلام ناس اكبر منك م حتفهميهو اعملي رايحهه
بس م قولتي لي علاقه القصه دي بي بالك شنوو؟قولته ليها انسي ماف شي انا جعانهه ارح نمشي الكفتريا نفطر قالت لي ارح وااي نسيت بكره عندنا تيست مع دكتور بششه اب نظاارة قولته ليها م قريتي يعني قالت لي م قريت وانتي طبعا كالعادة قاريهه صح قولته ليها الحمدلله قالت لي بالمناسبهه م سألتك احمد صابر قال ليك شنوو نسيت اسألك؟قولته ليها قال في واحدة عايز يتكفل بي رسووم دراستي ومصااريفي وكل مستلزماتي وكدة بس انا رفضتهه طبعا قالت لي خيير ي ستي شهد عايني ايمن ود تالتهه دة قررضهه كيف ولد سمح سماحهه زي صرفهه الصندوق الاخيرة
قولته ليها ياخ بطلي تعاليق علي الاولاد قالت لي خجلك دة المضيعنا لا مخلينا نخلط مع الخالطين ولا نحفر مع الحفارين نحن في الجامعهه دي طراطيش بس ضحكته قولته ليها يلا ي سجم وانا راجعهه من الجامعهه في بتاع بقاله جنبنا كدة يعني م بعيد شديد شايفاهو واقف برره وبعاين لي عمارة ناس حبوبه عشهه وخاتي تلفونو في اضانو قولته ي ربي دة مالو عاينته في العمارة شاايفهه مثاني واقفهه في البلكونهه وخاتهه طرحهه بس في كتفها قعدته اعاين ليهم مساافهه تاني قولته ي شهد ياخ استغفري ربك مالك ومال الناس
دخلته البيت سلمتهه على جدو عثمان وعمو خليل كالعادة لقيتهم قاعدين في النجيلهه قعدتهه اتونسته معاهم كداا بعداك عمي خليل قال لينا انا ماشي انضف حوض السباحهه دة كدة لي فترة م نضفتو جدو عثمان قال ليهو اصلا ماف زول شغال بيهو غير وائل ووائل بجي مره بعد كم شهر قولته ليهم انا زاتي مرهقه ماشه ارتاح وي جدو عثمان الليله مقابلتك بعدين نمشو تمام قال لي والله ي بتي غايتو قولته ليهو لاا م تقول لي غايتو نمشو عشان نقيس الضغط وكدة تمام؟قال لي سمح
دخلته البيت لقيت هديل طالعهه قولته ليها على وبن؟قالت لي ماشهه اقابل زولي وحبهه بندولي اها قولي لي اللبسه والتسرريحهه كيف بالله؟قولته ليها النصيحهه سمحهه سماحهه اتحصني بس قالت لي حبغلبي انتي عنونك السمحات وطلعت مشت سلمته على حبوبه عشه قولته ليها امسيتي كيف؟قالت لي الحمدلله ي بتي كانت بتسرح في شعرها دخلته غيرته ملابسي وطلعته جبت قولته ليها تعالي امششطك قالت لي لالا ي ببتي ارتاحي قولته ليها ي حبوبه انا قاعدة في الجامعه اليوم كلوو مرتاحه
قعدتهه سرحته ليها شعرها قولته ليها ي حلبوله ليه م بتتحنني؟؟مثاني جات قعدت قالت لي حنه شنو لي حبوبه كمان قولته ليها ليه والله حبوبه لسسه شباب حبوبه قعدت تضحك قالت لي ي بتي والله من ام وائل اتوفت تاني حنه بي يدي م لمستها قولته ليها ليه لكن ي حبوبه دة كلوو حداد؟قالت لي والله تقولي شنو ي بتي قولته ليها خلاص انا الجمعه الجايه بحننك والله كمان رجلينك حلاتهم الحنه بتطلع فيهم حلوة قعدت تضحك قالت لي حنه شنو ي بتي كبرنا على الحجات دي قولته ليها لالا بس يوم الجمعه انا بحننك مونتهي الموضوع دة
قالت لي سمح الله يحينا ليوم الجمعهه المساء كدة جهزته ماشه اودي جدي المستشفى اثناء م نحنا طالعبن جا وليد راجل مثاني داخل قال لينا على وين ي جماعهه؟قولته ليهو والله ماشين مع جدي المقابله وكدة قال لينا خلاص ارح انا بوصلكم طلعنا ركبنا العربيه جدي قال ليهو والله ي وليد ي ولدي لو م البت دي ونقتها علي م بدوور مشي المستشفى ضحك قال ليهو والله ي جدي المقابلات دي اهم شي كلامها صح قولته ليهو وريهو بالله جينا مارين بي جنب الدكان قال لينا دقيقه بس انزل اسلم على منتصر دة خمسه دقايق وارجع جدي قال ليهو سمح
في كيس كان قاعد جنبي في العربيه وليد قال لي شهد عليك الله ناوليني الكيس دة لو سمحتي؟قولته ليهو طيب شلتو اديتو ليهو شال الكيس ومشى طبعا سلم عليهو الا بالاحضان بعد م جا راجع جدي قال ليهو انت كل م تسافر سفرة بتجيب ليهو هديهه؟؟الشهر الفات مش جبته ليهو هديه؟وليد قال ليهو كيف ياخ دة صحبي لو م جبته ليهو اجيب لمنوو وضحك مشينا المقابله وجينا راجعين قولته تلفوني دة بطاريتو ضعيفه وانا دايرة اتصل على امي دخلته الرقم كدة بس جوالي قفل قولته كدة امشي لي هديل مشيت لي هدييل قولته ليها هدييل عايزاك تتضربي لي لي ناس امي خمسه دقايق بس
قالت لي شهوودة والله انا كمان م عندي رصيد ومن قبيل منتظرة يرسلو لي رصييد قالت لي لكن مثاني تلفونها موصل في الشحن كدة اشوفو ليك قعدت تنادي ليها ي مثاني ي مثاني م ردت عليها قالت لي شكلها في المطبخ تلفونها مقفول اتوكل افتحو بس فتحتو وادتني ليهو قولته ليها م بعرف ادخل الرقم في الجوال دة دخلت لي الرقم وادتني ليهو اثناء م اانا بتكلم بالتلفون كدة جات مكالمه داخلهه؟ والرقم بقى يتصل كتيير لمن قولته لي امي بتصل عليك بكره بعد م فصلته الرقم زاتو رسل رساله نصيه والله فتحتها بالغلط
كاتب فيها م بتردي علي عشان وليد جا شااايفو داخل البيت انا طبعا انا بقيت عااملهه كدة طوالي قفلته التلفون ورجعتو في الشحن نزلته تحت لقيت وليد دااخل على البيت وبتونس مع جدي بجد زي كلام الزول الفي الرساله...
نتلاغى
الفصل الحادي عشر
طبعا بالليل م قدرتهه انوم اشيل واتقلب وبقيت اربط الاحداث ببعضهم اول شي قبل م راجلها يجي كانت كل الوقت بتتكلم بالتلفون وتاني شي بعد راجلها جى وهي لسسه مواصله تتكلم بالتلفون ونص الليل كمان واخيرا الرساله دي جات متزامنه مع دخول راجلها البيت معناها الزول البتتكلم معاهو دة قريب من هنا ي ربي استغفر الله ان بعد الظن اثم انا للأن م عندي دليل قااطع على شكوكي دي يمكن بتتكلم مع صحبتها او كدة لكن صحبه شنوو البتتكلم معاها نص الليل وهي زاتها مصلحتها شنوو تعمل كدة مره راجلها م مقصر منها في شي وموفر ليها كل شي محتاجاه؟
الموهم انا مالي تتكلم ولا تولع بجااز هي حره الصباح مشيت الجامعهه حكيت لي مزن قالت لي شهد انا خبررتك دي واحدة هنااي سااي وبلا مناازع بتخون راجلها ي زوله قولته ليها وووووووووووب ي مزن لكن معقوله تطلع كدة؟قالت لي واسوأ كمان دي النوع البسموهم الخالات اصلا ماف شي خارب البلد ومخلي العواليق ديل م يتزوجو قولته ليها كيف يعني قالت لي ي بت م سامعهه ناس علي في الجامعهه بقولو خاله مضموونهه ولا مزز مجهجه يلا النوع الزي دي بمسكو بيها زمن بس م اكتر يسااهر بيها و...افهمي ي مخبوله كدة كدة هو م خسران شي فهمتي
قولته ليها استغفر الله ي رب مزن انتي جاادة قالت لي شهد شهد البلد دي خرباااااانهه انسي بس طبعا رجعته البيت راسي شااطب اكلم منوو واقول شنو ويمكن لو اتكلمته يطلعوني كزابه واقطع مصدر رزقي بي يدي بري انا مالي ومالهم دي مشاكلهم الشخصيه يحلوها براهم هديل قالت لي شهد اجهزي معاهم ارح معانا قولته ليها وين؟قالت لي ماشين بيت ناس وليد ومثاني الجديد قولته ليها بجد؟قالت لي اي ي بت اساسا ليهو زمن بجهز في البيت واخيرا تماهو قولته ليها راجعه مرهقه والله
حبوبه عششهه قالت لي امشي معاهم ي بتي زهرة زاتها ماشهه معاهم امشي انتي كمان شوفو البيت وتعالو قولته ليها ثمح لبستهه عبايتي وطلعنا طالعين مثاني ماشه ورانا وبتتكلم بالتلفون لما طلعنا بره وقفت قصان الدكان وبتعاين وسيد الدكان زاتو واقف بره وبعاين ليها طبعا انا مراقباهم وهي بتتصرف من غير حذر م حاسبهه حساب انو في زول ممكن يشك فيها وكدة وصراحه هي جميلهه جمال مكمله الجمال والله والكمال لله هديل قالت لينا اركبو قولته ليها وين قالت لينا العربيه يعني وين م عايزين اوصلكم؟ قولته ليها بتعرفي تسووقي ولا سااي
قالت لي ي بت انا عندي رخصصه سواقهه من جدو لتعليم السيارات قالت لي اركبي ياخ بطلي خوف انتي في ايدي اميينهه قولته ليها اها كلامك دة البخووف زيادة لكن على الله بس وركبنا مشينا وصلنا البيت بالجد بيتهم عاملو موباالغ التصميم والفرش والله يخلع بجد ماشاءالله عليهم شنو الما جايبو ليها في البيت دة لي درجه انو حوض الاسماك الملونه دة عاملو ليها والمرجيحه في الحديقهه عاملها ليها بقيت اعاين في البيت واعاين ليها بجد تافهه راجل م مقصر منها في شي وبعمل اي شي عشان يرضيها سبحان الله بس
وهو مبسووط بجد ماسكها من يدها وبقول ليها شووفي دة نفس الشي القولتي اعملو ليك ودة نفس التصميم و... رجعنا البيت وانا قلبي واجعني بجد لو سكتهه ضميري م حيريحني ولو اتكلمتهه كمان خايفه يكزبوني واخسر شغلي قولته في كل الحالات م ليك علاقهه بيهم انتي مالك ومالهم بالليل حوالي الساعهه صباحا في 4 البيت ساامعهه حركهه غريبهه في البيت طبعا نحن غرفتنا تحت جنب المطبخ وباقي الغرف فووق صحيت زهرة قولته ليها ي زهرة ي زهرة هي كمان ثقيلهه خلاص بتنوم زي البقرة شلته تلفوني شوفته الساعهه 4 ونص قولته دة زمن الحراميهه زااتو وووب بس وين عمي خليل
طبعا في البلد قبلي كدة سكييت حرامي في بيتنا لمن هرب ولعته نور تلفوني برااحهه وطلعتهه دخلتهه المطبخ فتحتهه الدرج م لقيت فيهو شي غيير الكمشهه بتاعهه الملاح من الخووف بس شلتها وشلته المفراكه من حله الملاح وطلعتهه شلته الكمشهه والمفراكهه طلعتهه براااحهه شاايفهه الزول داخل ومولع نور تلفونو لمن بكح كمان حرامي عينو قويهه وماخد راحتو في بيت الناس اجي بس رفعته ليك الكمشهه والمفراكهه الاتنين مع بعض وقعدتهه اضرب واللبع ليك فيهو بي ورا والله لبعتو ليك لبيع وشغاله اقول ليهو ي حرامي ي حيوان وهو بقى يصرخ وانا بضرب بي اقصى قوتي
بس مسك مني المفراكهه والكمشهه وقعدتهه اصرخ ي عمب عثمان اللحق الحرااامي ي عمي عثمان عمي عثمان جا جاري شغال يقول لي وين الحرامي وين وولع النوور بالله الساعه الولد النوور والزوول الانا ضربتو قال لي دة شنو عمي عثمان قال لي في شنوو وحرامي شنوو قولته ليهو دة م شايفو فجأة وليد جا جاري نازل وشايل مسدس في يدو قال لينا في شنو ي جماعه وين الحرامي بتكوركو مالكم جدو عثمان جا نازل شايل عكازو وهديل دي بتصرخ في غرفتها ولا نزلت زاتها وليد قال لينا حرامي
جدي قال ليهو وينو الحرامي؟الراجل الدقيتو بالمفراك والكمشه قال ليهم انا زاتي بفتش في الحرامي دة وينو حراميكم دة وليد قال ليهو وائل جيت متين ي زول قال ليهو جيت دي دخلتي للبيت واتمحطتهه بالمفراك والكمشهه وم فاهم شي زاتي يدي دي اتكسرت طبعا انا زاتي مخلوعهه جدي عثمان قال ليهو تعال كدة ي زول ساقوهو دخلوهو الهول عمي خليل مسك ليهو يدو قال ليهو كدة حاول حركها قال ليهو م قادر احركها جدي عثمان قال ليهو بكون اتكسرت وليد قعد يضحك قال ليهو شعرك وملابسك كلها ملاح خدرة جاي من ين انت ي زول بقيت اقول يعني دة وائل
يعني الانا ضربتو دة ولدهم وائل هديل جات نازلهةقالت لي وين الحرامي قبضوهو؟انا ضربته لي 999 اسي وماسكه فيني قولته ليها اخوك وائل قاعد هناك قالت لي يعني كل الكواريك دي عشان وائل جا مشت دخلت الهول قالت ليهو وائل حمدلله على السلامه جيت متين ويدك مالها وليد لسسه بضحك قال ليها جيبي لينا مويه دافيه يدو دي خلي احكي ليك حكايتها بكره
نتلاقى
الفصل الثاني عشر
وليد قال ليهو طيب انت طالما جاااي مش المفروض تتصل علينا وتكلمنا؟؟ قال ليهو يعني الواحد م يعمل ليكم مفاجأة؟الواحد حاسي نفسو داخل بيت كلوو ملغم واحد شايل عصايه والتاني مسدس وضرب بي عدة المطبخ هديل قالت ليهو عااد لكن ي وائل عمي خليل قال ليهو يدك فيها فكك بسيييط بس من هنا جدي عثمان قال ليهو خلاص اسي امشي ارتاح لي بكره طبعا وليد وهديل بضحكو انا انسحبتهه براحهه دخلتهه اوضتنا شغاله اقول لي نفسي وووب انا كسرتهه يد ود الناس كسرته ليهو يدو سجمي اصلا بكره م حيرحموني واكيد حيطردوني من الشغل اعمل شنوو ي ربي
ليه انا حظي زفت كدة انا زاتي البخليني اتحشرر في اي حاجهه شنوو؟؟ زهرة قامت قالت لي مالو في شنوو؟قولته ليها ماف شي قالت لي اطفي معاك النور طفيت النوور م قدرتهه انووم للصباح صحيت من السااااااااااااااااااااعهه 6 صباحا قولته لي نفسي انتي اصلا حتنطردي اليوم دي حااجهه مؤكدة واكيد الحيطردك هو زاتو الزول الشغلك افضل تمشي بي كرامتك ومن غير م تتبهدلي وتسمعي كلام فارغ
طلعتهه شنطتي لميت شيتاتي اصلا ملابسي قاعدة في الشنطهه ولبستهه وطلعته الساعهه كانت 6:30 صباحا طالعهه مخلوعهه ماف زول فيهم صاحي طلعته مشيت وصلتهه الجامعهه الساعهه 7:30 قولته لي المشرف في البوابهه عمو شريف ممكن تخلي لي شنطتي دي بس لي نهايه اليووم؟؟قال لي جايباها من وين جايه بيها الجامعهه قولته ليهو جايه بيها من البيت عليك الله عمي شريف بس لي نهايه اليوم قال لي طيب سمح جيبيها وشالها مني دخلته الجامعهه مشيت الاستراحهه وقعدتهه ابكي في بت واقفه جنبي كانت بتصلح في مكياجها قالت لي انتي كويسهه؟قولته ليها ايوة كويسهه
قالت لي طيب مالك بتبكي؟قولته ليها ماف شي مصدعهه بس قالت لي عندي بندول اوكيسترا هاك شلتها منها قولته ليها شوكرا قالت لي عوافيك مشيت القاعهه قعدتهه في اخر البينشات وبقيت منزله راسي تحت وببكي شويه كدة احس ليك بي يد زول في كتفي رفعته راسي لقيتها مزن قالت لي مالك ي بت وبتبكي مالك ابوك كويس؟امك كويسهه الحاصل شنو قولته ليها ماف شي قالت لي لا في قولي شليتي قلبي قولته ليها ماف شي والله
قالت لي قومي ارح نطلع بره شالت لي شنطتي وطلعنا بره قعدنا تحت شجرة كدة قالت لي يلا كدة قولي بسم الله وختي الرحمن في قلبك وقولي لي بتبكي مالك؟ قولته ليها امباارح كسرتهه لي ود الناس الانا شغالهه معاهم يدو وكمان ضربتو في راسو قالت لي كيف يعني وهو عمل ليك شنوو لمت عملتي فيهو دة كلوو قولته ليها م عمل لي شي قالت لي ضربتيهو سااي بس وهم زاتهم الناس ديل عندهم كم ولد قولته ليها الضربتو دة ياهو زاتو الشغلني في بيتهم قالت لي كيف يعني وهو جا متين زاتو اوعى تقولي لي انو حاول...الفي بالي بس قولته ليها لاا وقعدتهه احكي ليها
بعد م تميت ليها كلامي بالله فكتها ليك ضحكهه بأعلى صوتها وبقت تغول لي واااااااااااي ي شهدد ضربتي وفلقتي ود الناس بالكمشهه والمفراكهه عااد بالغتي واتلومتي واتكومتي قولته ليها اعمل شنوو فاكراهو حرامي هو زاتو جا نص الليل زي القدر قالت لي ي بت هو كابتن بعني بجي في اي زمن ولسسه بتضحك قولته ليها دة م زمن ضحكك قالت لي اها وبعداك حصل شنوو؟قولته ليها م عاارفهه بس انا طلعتهه وخليت ليهم البيت قبل م يطردوني قالت لي كيف يعني يعني قصدك خليتي الشغل قولته ليها ايوة ي بت بعد العملتو انا امس دة انا واثقهه م حيخلوني اشتغل معاهم ولا ثانيهه
قالت لي وانتي عرفتي كيف؟قولته ليها سااي كدة بس قالت لي صراحهه معاهم حق لو طردووك غلقتي ليهم ولدهم لكن م بتوقع يطردوك والله بالزات حبوبتهم طيبانيهه تتشاف انتي م تستعجلي سااي قولته ليها لا انا متأكظة حيطردوني قالت لي يعني اسي انتي خليتي الشغل؟؟قولته ليها ايوة وشلتهه شنطتي وجبتها معاي كمان قالت لي وينها قولته ليها عند عمو شريف البواب قعدت تضحك قالت لي غاايتو اليوم كتلتيني ضحك دة اغرب سبب لقيت زول خلى الشغل عشاانو قولته ليها دة م زمنك ياخ
نهايه اليوم قالت لي طيب ارح معي بيتنا اصلا ماما ليها كم فترة بتسألني منك ورامي اخووي سافر بورتسودان مع اصحابو قال حيقعد تلاتهه اسابيع هناك غايتو قولته ليها طيب شلته شنطتب ومشيت معاها بيتهم
في الجانب التاني في بيت ناس كابتن وائل حبوبه عششه شغاله في المطبخ قالت لي زهرة ي زهرة كدة نادي لي واحدة من البنات ديل يضربو لي شهد دي الليله م من عوايدها تتأخر كدة جات مثاني حبوبه عششه قالت ليها الله جاابك ي بتي عليك الله شوفي البت دي مالها اتأخرت كدة مثاني قالت ليها عليك الله ي حبوبهه ياخ حتكوني اتأخرت لشنوو اكيد زحمه المواصلات بس يااخ قالت ليها لكن ي بتي مواصلات للزمن دة المغرب اذن وهي لسسه م جات هديل في الصالون قاعدة تتونس مع جدها ووليد هديل بتضحك قالت ليهم والله شهد ظريفهه لكن
وليد قال ليها ظريفهه شديد والله مووتتني ضحك جدي عثمان قال ليهم زولهه جاادة شديد وائل يحمد ربو انها م كانت شايلهه سكين البت من الخلعه بقت تناديني عمي عثمان هديل قالت ليهو والله دراما امس دي اغرب دراما حصلت لي وائل وين شهد هي مختفيهه اليوم من الصباح م ظاهرة؟؟مثاني جات داخله قالت ليها حبوبتك من الصباح فالقاني شهد وين شهد وين هديل قالت ليها بالجد اليوم م من عوايدها تتأخر كدة جا وائل داخل هديل قالت ليهو ولي الموفلق كيفك ياخ جدي عثمان قال ليهو يدك بقت كيف؟قال ليهو والله جسمي كلو واجعني م يدي بس ياخ
وليد قال ليهو كمشهه ومفراكهه وداير جسمك م يوجعك كيف قال ليهم يااخ بطلو تشغييييلهه ياخ وليد قال ليهو عندي صباع موووڤ بديك ليهو م تخاف كابتن وائل قال ليهو والله حالهه عجيبه ياخ حبوبه عشه جات داخلهه عليهم قالت ليهم والله ي جماعهه الليله البت دي اتأخرت عدييل اصلا م سااي وائل قال ليها البت منوو؟؟حبوبه عششه قالت ليهو شهد دي كانت بتجي بدري عدييل مثاني قالت ليها حبوبه انا كلمتك قولته ليك يمكن الزحمهه بس حبوبه عششه قالت ليها هي لكن العشاء قرب يأذن مواصلات شنوو؟هديل قالت ليها دقيقهه اتصل عليها قالت ليهم م بترد
حبوبه عششه قالت ليهن الا كان حاصل ليها شي جدي عثمان قال ليهم المفروض تتضرب تلفون تتطمن الناس جات زهره داخلهه شايلهه الشالي وائل قال ليهم م بترد يمكن قربت على البيت بس زهرة قالت ليها هبوبهه شهد شنطتو بتاع الملابس زاتو ماف في الاوضهه حقنا حبوبه قالت ليها كيف يعني ماف وليه م كلمتيني من الصباح وليد قعد يضحك قال ليهم البت هربت معناها زهره قالت ليها انا قايلاك انت عارف انها مشت ي هبوبهه حبوبه قالت ليها بري يخربني كان عارفهه م سامعاني من الصباح بسأل منها هديل قالت ليهم بكون خاافت عشان كدة هربت
حبوبه عشه قالت ليهم حييي بت امي مسكينه ماف زول بسألها جدي عثمان قال ليهم اسي تكون مشت وين البت دي في الليالي دي وائل قال ليهم ثواني انا بضرب ليها والله هي زانها بت غبيه كيف لانو دة م سبب بخليها تخلي البيت مثاني قالت ليهم هي زاتها م معروفه جايه من وين بتجيبو تاسس ساي انتو؟؟هديل قالت ليها والله شهد دي م فيها عيب ولا غلط مثاني قالت ليها في مثل بقول اتمسكن لمن تتمكن وائل قال ليهم تلفونها مقفول غريبهه
حبوبه عششه قالت ليهم عندها صحبتها الجات معاها ديك ساكنه الرياض قالت لكن م عارفه وين بالظبط في الرياض؟؟مثاني قالت ليها اه رياض شنوو وائل قال ليهم بتقرا وين وبتقرا شنوو هي بالظبط كدة؟؟هديل قالت ليهو بتقرا هندسهه اتصالات السودان قال ليهو وليد عربيتي وسخانه اديني مفتاح عربيتك وليد قال ليهو تمشي تفتشها وين بالليل دة هديل قالت ليهو انت بتعرف شكلها اساسا؟؟مثاني قالت ليهم والله انتو عاملين ليها قومهه وقععدة سااي هديل قالت ليهو زائل خلي بكره نمشي ليها في الجامعهه اكيد م حتخلي الجامعه
الصباح جينا انا ومزن داخلين الجامعهه والغريبه اول مره الحرص يشيل مننا بطاقاتنا ويدقق فيهم رجع لي مزن بطاقتها قال ليها انتي ادخلي وقال لي شهد عبدالله انتي خليك واقفهه هنا مزن قالت ليهو لشنوو بس؟؟قال ليها من غيير تقااش بي نبرة حاادة كدة قولته ليهو لكن ي عمي انا عندي محااضرة مهمهه بس اسمع ليك صوت بقول لي اهم من شغلك يعني؟؟؟اتلفتهه وانا مخلوعهه بقيت اتمتم قولته ليها هديل قعدت تضحك قالت لي بالغتي معانا وشحتفتي روحنا مزن جات سلمت عليها هديل قالت لي مشيتي وين انتي ي شهد مزن قالت ليها كانت معي انا
هديل تلفونها ضرب ردت قالت ليهو ايوة ايوة تعال داخل طبعا قلبي عمل شحح لما قالت كدة فجأة نسمع ليك صوت قال ليها هديل اتلفتهه اشوف ليك زول لابس فنيله سوداء وبرمودة رماديه بي اسود ولافي يدو بي قطعهه زي الشاش كدة طبعا على طول اتلفته شمال عرفتو دة هو زاتو الامس ضربتو بالليل الليله ووب امشي وين اانا سلم على الحرص قال ليهو تسلم ي غالي ياخ م قصرتهه معانا الحرص قال ليهو العفو بس عليك الله لو سمحتو زحو لينا من المدخل حق الطلبهه دة كابتن وائل قال ليهو حااضر قولته لي هديل عندنا محاضرة لازم ندخل يلا مع السلامهه
قمنا ماشين قال لي تعالي وين وين ماشهه؟تعالي نتفاهم اول على عملتك حقت امس دي وااي طبعا لما قال كدة انا خلاص حيلي مات مزن شغاله تغول لي وااي شهد دة منوو دة هديل مسكتني كابتن وائل قال لي مزن ممكن ناخدها خمسسهه دقايق؟مزن قالت ليهو اتفضل طلعنا بره قال لينا تعالو طبعا انا مترددةقال لي اركبي م حناكلك هديل فتحت لي باب العربيه القدامي كمان م الورا ركبتهه وافتكرتها هي السايقهه بعدها فتح باب العربيهه وركب هديل جاتني بالشباك قالت لينا يلا بااي طبعا انا في اللحظهه دي بالجد تقول كشحو فيني مويهه تلج قولته ليها بخلعهه ماشهه وين؟؟
ضحكت قالت لي ي بت انا متأخرة اليوم بسببك ساعهه كامله ودكتوري صعب ماشه الجامعهه يلا باااي نتلاقى المساء اخوها قال ليها غطي شعرك دة كويس وسوقي برااحهه فهمتي قالت ليهو حاضر ي ويوي يلا باي ومشت قولته ليهو انا كمان عندي محاضرة عايزة انزل قال لي انتظري بالنسبهه لي حركهه امس العملتيها دي انتي شايفاها صح؟؟؟...
نتلاقى
الفصل الثالث عشر
قال لي بتكلم معاك انا عملتك العملتيها دي صح؟؟طبعا منزلهه راسي تحت ومن الخووف ملصقهه جسمي كلوو مع قزاز العربيهه قولته ليهو والله انا م كان قصدي اضربك انا افتكرتك حرامي علشان كدة قال لي دقيقه دقيقه انا بتكلم ليك عن شنو اسي وانتي بتتكلمي لي عن شنوو؟انا بسألك طلعتي خليتي البيت ليه؟قولته ليهو عشااان وقعدتهه ابكي قال لي في زول سألك؟في حد عاتبك؟انا سألتك ولا حاسبتك وقولته ليك ليه عملتي كدة؟قولته ليهو لأ قال لي طيب يعني أولتي من عندك ساااي وطلعتي خليتي البيت من غير م حد يتكلم معاك او يطردك؟؟قولته ليهو ايوة
فتح قزاز العربيه قال اللهم طولك ي روح قال لي ي بت الناس اسي العملتيهو دة كلوو ماف ليهو داعي وزوووول حيسألك ماف قال لي انتي قااصدة ضربتيني؟قولته ليهو لأ قال لي طيب الحيسألك منوو طالما انتي م متعمدة واساسا القصهه حصلت واتنست ناس البيت هم شايلين همك وخايفين تكون حصلت عليك حااجهه المفروض على الاقل لو عايزة تطلعي تخلي الشغل تخبريهم بكدة صح؟او تردي على المكالمات وتطمنيهم عليك صح؟قولته ليهو صح قال لي طيب اسي م حصل شي اليووم ارجعي البيت بعد م تخلصي دوامك وم تخافي ماف حد حيسألك تمام؟قولته ليهو حاضر قال لي اتفضلي طيب
نزلتهه والله ولا اتلفتهه عليهو وجري على الجامعهه طبعا الحرص لما شافني داخلهه قعد يضحك واستغربتهه هو بضحك ليه دخلته القاعهه اسيل لقيتها تضحك ساي اول م قعدتهه قالت لي شهد اووعى تقولي لي دة كابتن وائل الضربتيهو انتي بالمفراك امس قولته ليها تخيلي قالت لي وااي يضربك السقط انتي عااد يضربك الضرب جدي لمن سفرو قوانتنامو ي شهد يضربك كفين لمن يجيب ليك شلل اهتزازي ي شهد اسي ولد زي دة بضربوهو احييييي ي غلبي والله ي دووب ضربك ليهو وجعني كإنو انا تمو وهو حتتته مني طبعل حيرتني بقيت اعااين ليها بس حسستني اني سليت روحو
قولته ليها دة كلوو علشان شنوو اسي الكلام دة؟قالت لي انتي م شوفتيهو م شوفتي ملامح وشو م شوفتي عيوني وكمان حلات السفنجهه اللابسها ياخ حتى ملابس البيت الجاااي بيها انضف من سمعتي تااني نفس الدكتور الطردنا المره الفاتت قال لي شهد ومزن طبعا عارفين م محتاجين اقول ليكم المطلوب منكم شنوو قولته ليهو ي دكتوور بس قال لي وي شهد الاسبوع الجااي م اشووفك قاعدة جنب مزن لأي سبب من الاسباب مزن قالت لي ارح يختي الراجل الشووم دة الله لا جاب عقابو ماعطنا يمعط بااقي صوفاياتو الفاضلات في راسو دي
عاينت ليهو قالت ليهو عارفين ي دكتور شالت شنطتها طبعا القاعهه كلها قعدت تضحك قالو لينا متعودين طلعنا قالت لي وااي ي شهد من وائل وكابتن وائل وطول وائل عاينته ليها قولته ليها متعودة على الانبراش دة قالت لي عااد هو شنو الما فيهو علشان يخليني م انبرش قالت لي اها قال ليك شنوو ويدو كيف حيي ود امي شلته همو حيرتني طبعا في امرها قولته ليها قال لي ارجعي الشغل بس قالت لي ي سلام ياخ يعني م سألك ليه ضربتيهو وكدة راقي ياخ هييييينا انا منوو اوووغسم تاني كل يووم بجي بزااكر معاك ي شهد قولته ليها م ناقصهه ازعاج انا قعدت تضحك قالت لي بيااعهه
بعد م خلصنا محاضرات تلفوني اتصل رديت قال لي رجعتي البيت ولا لسسهه؟قولته ليهو منو معاي اولا؟قال لي وائل معاك رجعتي ولا لسسهه؟قولته ليهو لسسه ماشهه بيت صحبتي اشيل حجاتي سكت مساافهه قال لي طيب قعدنا نتونس في الجامعهه تقريبا سااعهه كدة بعدها قولته لي مزن مزن بعد كدة خلينا نمشي عشان عايزة ارجع البيت رددت كلامي بصوتها قالت لي يعني البيت دة حلى ليك خلاص ضحكتهه قولته ليها ي بت دة شغلي انا م صدقتههه الجماعهه رجعوني وم طردوني قالت لي طيب دقيقه اغمل لي روجوفي شفايفي دي
بعدها طلعنا وقفنا قدام البوابه بس مزن اسمعها ليك تصرخ وتغول لي شهد شوفي الواقف دة منوو قولته ليها وين؟؟لفت لي راسي قولته ليها كابتن وائل طبعا واقف قدام العربيه اشر لي بي يدو لما شافنا مشيت عليهو ومترددة لما وصلتهه قال لي خلصتي؟؟قولته ليهو ايوة قال لي طيب يلا نمشي قولته ليهو بس اناكلمتك قولته ليك ماشه اشيل حجاتي من صحبتي لكن قال وحبوبه م مصدقه انك راجعهه البيت عشان كدة الا اوديك ليها بزات نفسي قولته ليهو لكن حجاتي قال لي يااخ حجاتك دي شنوو هي؟ صحبتك هاربهه هي؟ قولته ليهو لأ
عاين لي قال لي مزن انتي صحبتها؟مزن طبعا مسطحهه قالت ليهو ايوة قال ليها طيب اركبي اوصلك وبالمره تشيل حجاتها ساكنه وين انتي؟قالت ليهو ساكنه الرياض قال ليها طيب اتفضلو اركبو ويت بالظبط في الرياض ركبنا مزن شغاله تقرص فيني طول الطريق كملت لحمي وهي بتقرص فيني وصلنا نزلته قال لي اسرعي لو سمحتي مزن قالت ليهو تانكث قال ليها yor wellcom دخلنا البيت قولته ليها ي حيوانهه كملتي لحمي بالقريص قالت لي احيي انا من الرقي حقو ي شهد قولته ليها خلي الفاارغهه دخلنا البيت سلمته على خالتو اسماء قالت لي كيف قيلتو اليوم حبيباتي
قولته ليها الحمدلله مزن قالت ليها وجع قلب شديد ي امي قالت ليها ليةفي شنوو؟قرصتها قولته ليها انا اليوم راجعه الشغل عشان كدة ه قالت ليي ليه انتيي متين جيتي عشان تمشي؟ الموهم بعد تحانيس شلته شنطتي وطلعتهه لقيتو واقف وخالف رجلو قال لي خلصتي ولا عندك حاجه لسسسهه؟؟قولته ليهو خلصتهه قال لي طيب يلا فتح لي باب العربيه الورا ركبتهه اتحركنا جاهو اتصال ردة قال حبيبي مشتاق ليك ايوة سايق طلع سجارتو ولعها...طبعا عارفين كلام الزول بكون كيف لما يكون خاتي سيجارة في خشمو قال ليها السودان زي م هو والله سخانه وشمس وعدم موضووع بس
شويه كدة قعد يضحك وبقى يتكلم بسووط واطي طبعا انا مركزة معاهو شديد وعايزة اعرف بغولو في شنوو
نتلاقى

هو بتكلم بالتلفون وانا مصصصرة اعرف هم بغولو في شنوو بالظبط؟ فضوول مني بس وهو بتكلم بالهمس ولما يضحك بعلي صوتو سامعاهو قال ليها وانا كمان ي ريت والله لكن وحااتك برجع عشانك انتي لو عايزة انا عندي كم دودي في الدنيا شويه كدة العربيه وقفت طبعا انا م جاايبهه خبر لسسهه بتصنت لي كلامو اتلفت علي قال لي هي وطقطق لي اصبعو قال لي م ناويهه تنزلي؟قولته ليهو لللللللالا ناويهه وقعدتهه اتمتم في الكلام قولته لي نفسي غياظ خلاص اسي كان خلاني اسمع باقي ونستهم مالو
نزلتهه طبعا بمشي خطوة لي قدام وبرجع خطوة لي ورا خاايفهه اواجه ناس بيتهم واقول ليهم شنو اول م دخلنا البيت لقيت عمي خليل بقص في الشجر بالمقص ساي وائل قال ليهو عمي خليك كيفك عمي خليل قال ليهو الحمدلله ي ولدي عمي خليل عاين لي قال لي زوله وين انتي مشيتي وائل قال ليهو والله ي عمي خليل الزوله دي بس اسكت خليها جهجهتنا جهجه دخلنا البيت اول زول لقيتو في وشي وليد واول م شاافني قعد يضحك قال لي اوووووووووو مستر شراادة هربتي بي عدلك قولتي لي سلمته عليهو قولته ليهو هرووووب شديد والله قال لي بالغتي ياخ دة م شي بستاهل يهربو عشانو
قعد ينادي ي حبوبه ي حبوبه قالت ليهو نعم ي ولدي قالت ليهو نعم ي ولد وجات طالعه قال ليها تعالي شووفي الجا منو جات قالت لي كرر علي شهد وليد قال ليها مستتتر شراادة قالت لي ي بتي شحتفتي روحنا معاك مشيتي وين انتي ولشنوو؟وائل قال ليها قالت قبل م تطردوها افضل تمشي براها حبوبه عشهه قالت لي والله ي بتي زوول كان داير يسألك ماف لكن الحمدلله الرجعتي بس وليد قال لي مهما كان موقفك بيش م بلحق منظر وائل لمن ضربتيهو بي مفراك ملاح الخدرة وائل قال ليهو اتظارف اتظارف حبوبه عششه قالت لي شيلي شنطتك وامشي غرفتكم ي بتي قولته ليها سمح
وائل جاتو مكالمهه قال ليهم يلا ي جماعهه عن ازنكم انا مشيت دخلتهه اوضتنا لقيت زهره بتطبق في ملابسها قولته ليها زهره كيفك قالت لي تمام طلعتهه عبايتي كدة بس جات هديل داخله قالت لي شهووودة جيتي قولته ليها جيت قالت لي المره الجايه لو عايزة تهربي كلميني معا ك نهرب سوا قولته ليها سمح قالت لي سمح؟؟؟ يعني عندك نفس تهربي تاني كمان ضحكته قولته ليها ههه بهظر اليوم التاني كان يووووم الجمعهه بعد الفطوور عندهم نظام مظلهه بلديهه كدة عاملنها وفارشين فيها عناقريب (سراير خشب للناس الما بعرفوها
)وحجات بلديه حلوة كدة الموهم فارشنها بطريقهه ظريفهه شديدة وبااااااردة قاعدين نتونس فيها انا وحبوبه قولته ليها حبوبه بالمناسبهه ي حبوبه انا جهزته الحنهه عشان احننك قالت لي حنه شنوو ي بتي لالا قولته ليها انا كلمتك من المره الفاتت وانتي قولتي لي خير وانا من الصباح صحيت وجهزتها ضحكت قالت لي والله غاايتو مشيت جبتهه الحنهه وقعدته حننتها زين بعد م خلصتهه قولته ليها المسافه التجف فيها الحنهه تعالي اقعد امشط ليك شعرك طبعا شعرها كلوو ابيض قالت لي هو فضل عندي شعر كلوو شيب
قولته ليها حبوبه احننو ليك؟قالت لي بريوحنه شنوو؟قولته ليها والله شكلو ببقى احمر حلوو قالت لي عليك النبي؟قولته ليها والله الموهم حبوبهه بتتونس معي ختت راسها في المخدة ونااااامت استغليت فكره انها نامت وحننته ليها شعرها القدام ومشطتهه ليها الورا لاني عاارفهه لو صاحيه م حتخليني بعدها طلعته قولته عايزة اغسل يدي دخلته كدة بس هديل قالت لي شهد شهد الله يخليك وصلي الجلابيهه دي غرفهه وائل من الصباح جاايط في راسي عشان اكويها ليهو عايزة اقول ليها يدي وسخانه ختتها مسكتني ليها في يدي وجرت قالت لي عندي تشيرت خاته فيهو المكوة واااي وجرت
بقيت ماسكهه الجلابيه ومبعدة اصابعي منها علشان م تتوسخ طلعته وصلته الغرفهه بقيت واقفه لا قادرة ادق الباب ولا قادرة احرك الجلابيه بي يدي علشان م اوسخها بقيت ادق في الباب بي رجلي وهو من جوة بقول منوو ادخل وانا لسسه بدق في الباب فتح لي الباب قال لي بقول ليك ادخل كم مره؟قولته ليهو معليش بس هديل قالت لي اوصل ليك الجلابيه دي قال لي ومالك م بتعرفي تدقي الباب؟؟قولته ليهو يديني وسخانهه عشان كدة قالولي شنوو يديك وسخانهه وشال مني الجلابيه وهو الغبي بدل م يشيلها عديل جراها من يدي واصابعي وسخت الجلابيه
قلبها بالاتجاه التاني اول م شافها قال لي دة شنوو؟انا بي خلعهه ليهومعليش ومسحتهه المكان الاتوسخ بي اصاابعي الملانات حنهه تاني وزدتهه الطين بله قال لي تااني يااخ انتي طبعا بقيت واقفهه متتصمغهه شالها مسح لي يديني بيها قال لي نتم الناقصهه بالمره قولته ليهو معليش والله م قاصدة قال لي حتى لو م قاصدة طالما يدديك وسخانه كان تخليها مرزوعهه في مكانها جدعها قال لي دي بعد كدة تاني م نافعهه وقفل الباب في وشي طبعا قلبي وجعني بجد لانو ضهر الجمعهه خلاص والخطبهه بدت مشيت دخلته الجلابيه الغساالهه علشان م تشرب فيها الحنهه وكدة
يوم السبت الصباح حبوبهه عششهه قالت لي شهد اخلطي عصيير ووديهو للسجم هديل دي امس شايفاها مساهره قالت الليلع عندها امتحان الساعهه 12 قولته ليها سمح خلطه ليها برتقال وشلتو في جك ويدي التانيه شلته فيها الكبايهه شلتو وطلعتهه اثناء م انا طالعهه كابتن وائل كان نازل وبتكلم بالتلفون ضربني والعصير اتكشح منو بسييط في يد القميص وحاطسملا هو الغلطان اووغسم هو الضربني اتلفت علي قال لي تاااني انتي؟؟.قولته ليهو معليش بس انت الضربتني قال لي لنفترض انا ماششي وم شايف قدامي انتي مالك؟؟قولته ليهو انا كنت عايزة اودي العصير دة لي هديل
طبعا ولا اشتغل بي خلاني واقفهه ورجع اوضتو وهو لسسه مواصل بتكلم بالتلفون قال ليها ياااخ والله زهجتني اتخيلو بقطع فيني مع حبيبتو

بعد م رجع اوضتو انا مشيت دخلته العصييير لي هديل لقيتها نااايمهه ختيتو ليها في الطربيزة وقفلتو وطلعتهه اثناء م انا طالعهه من غرفهه هديل لقيتو هو طالع من غرفتو غير قميصو وشكلو كان بتكلم مكالمهه فيديو مع حبيبتو ومركب سماعتو بقول ليها القميص دة ظريف صح ضحك قال ليها بالله نفسي اعرف هم بغولو في شنوو العواليغ ديل وقفتهه بعد م خليتو نزل مشيت فتحتهه غرفتو قولته اشيل قميصو الاسي دة اغسلو ليهو طبعا اووول مره ادخل غرفتو ياااخ فظيييعهه ونضيفهه نضاافهه وفارشها بصوورة كدة موبالغهه وقسمابالله غرفتو مرتبه من حياتي زاتها وكبييرة استاد كورة بس
اتلفته يمين اتلفته شمال قولته ي شهد الليله كم جا قبضك بشغلها ليك افضل تطلعي ساي لكن م عارفه القميص جدعو وين مشيت دخلته الحمام لقيتو معلق كنت لابسه سفنجتي طلعتهها دخلته الحمام شلته القميص وشلته سفنجتي في يدي وطلعتهه خوفته الحمام يتوسخ الله يكرمكم طلعتهه نزلته تحت لقيتو قااعد يتونس مع حبوبتو سااي قال ليها شنوو ي حبوبه الحركات دي شااايفك رجعتي شباب حنهه واخر صبغهه شعر كمان باللون الكبدي وتسريح شعر شي عجيب قالت ليهو ي ولد هاا انقرع والله دي البت شهد دي قالت الا تحنني نمته وصحيت لقيتها محننه لي مسااايري ديل
قال ليها دة علي انا ي حبوبهه قالت ليهو وحات النبي وبعدين شباب شنوو ي ولدي خلاص كبرنا وشعرنا شااااب قال ليها كيف الكلام دة ي حبوبه لالا والله انتي لسسسه شباب ياخ كدة تعالي اخد لي معاك سيلفي ظاابط كدة قالت ليهو ي ولد ها سيفلي شنوو كمان ضحك قال ليها ي حبوبه سيلفي سيلفي قالت ليهو سيفلي سيلفي كلو ماشي قعد يتصور معاها قال ليها الصوورة دي لو وصلت 1000 لايك اعرفي انك لسسسه شباب وانا واثق من كدة شوفتهم قاعدين مع بعض حلوين ياخ م حبيت امشي اقعد معاهم مشيت غرفه الغسيل الجلابيه غسلتها لكن م نضفت لسسسه اثاار الحنهه عليها
على طول اتصلته على مزن قولته ليها مزونتي انتي الحبر الكان وسخ ليك طرحتك البيضاء نضفتي بشنووو؟قالت لي بي كلوركس ليه مالك في شنوو؟قولته ليها عايزة انضف بيهو حاجه جبتيهو من وين اناي؟قالت لي اقرب بقاله جنبكم بتلقيهو فيها قولته ليها طيب تسلمي وقفلته منها وعلى طوول لبسته عبايتي وطلعته مشيت الدكان طبعا بتاع الدكان قليل ادب وتافه تفااهه يعاين ليك من فوق لي تحت بالرغم من انو هو وجيه والله سمح سماحهه لكن زي م بغولو دايما الاولاد السمحين ربنا بديهم الشكل وم بديهم الاخلاق نسيت اسم المبيض القالتو لي مزن
قال لي عاايزة شنوو؟بقيت اقول ليهو ااااااااااا اممممممممم في النهايه قولته ليهو عايزة مبيض بتاع ملابس بعاين لي قال لي اي مبيض؟قولته ليهو ايوة قال لي م قولتي لي اسمك منوو ي السمحهه سكته سااي م رديت عليهو لما جا يمد لي الكيس وباقي القروش قام مسك يدي وضغط على صباعي شديد قولته ليهو خلي بالك لو م احترمتهه نفسك السمحهه دي ممكن تجيب اجلك علشان كدة اعمل حساب وجريت يدي منوو قال لي انتي زعلتي ولا شنوو؟شلته الكيس وابقروش قولته ليهو انت احترمتهه نفسك ماف شي بجيب الزعل وطلعتهه مشيت
وصلته البيت دخلته غرفه الغسيل كبيت نص المبيض ودخلتهه الجلابيه في الغساله طلعتها بعد نص ساعهه كدة والله بقت نضيفهه وسمحه سماحهه اساسا هي من يومها بيضاء شلتها اديتها ظهر خفيف وشريتها وعلى طول بعدها دخلته القميص في الغساله وزدته فيهو المبيض قولته اخليهو يلف شويه كدة واجي اطلعو مشيت قعدته مع عمي خليل بره تحت الشجر وهو كان بنزل في ليمون من الشجر نزلته معاهو زين بعداك قولته ليهو عندي ملابس في الغساله اطلعها واجي راجعهه اساعدك تاتي قال لس سمح مشيت فتحته الغساله وااي من المنظر الشوفتو القميص اللوانو كولها نزلت واختلطت ببعض
قميصو كان مسطر كاروهات كدة وكمان كان فيهو ابيض ليه ي ربي انا بحصل معي كدةةبس طلعتو طبعا منظرووو بقى فظيع صراحهه قولته انتي ي شهد جنيتي على نفسك بنفسك دخلتو النشافه بي شكلو داك بعد م جفه كويتهم ليهو قولته اعتزر ليهو بس م عندي حل غير كدة المساء بعد م جا شلتهم وديتهم ليهو كان شكلو طالع تاني وكان بتكلم مع صحبو قال ليهو ايوة خليكم قاعدين بجي عليكم اسي قولته ليهو دي ملابسك جبتها ليك قال لي خوتيها هناك ختيتها وطلعتهه عشان عارغه نفسي م بقدر اكلمو كتباه ليهو رساله اعتزار وختيتها ليهو في النص بين القميص والجلابيهه
والله بقيت مقلقه قلق وكل م اسمع صوتو قلبي بعمل شححح بغول خلاص شاف شكل القميص وجاي يشاكلني وااي اليوم التاني مشيت الجامعه قاعدين انا واسيل نفطر كدة اسيل قالت لي شهودة م وريتك قولته ليها شنوو؟قالت لي عايزين نشتري الكافيه بتاع علووش قولته ليها ههه م جادة طبعا قالت لي جادة والله قولته ليها كيف وكيف؟قالت لي علوش قال عايز يبيعو لأنو مسافر تركيا وانا قولته ليهو خلاص بشتريهو منك انا وشهريا بدفع قروش الايجار بس خليهو لي زي م هوو قولتهوليها اها انتي ي الشاطرة حتجيبي القروش دي من وين كلها دي قروشي م هينه
قالت لي حنتشارك انا وماما ورامي اخووي وانا عن نفسي م حأدفع شي من عندي حيدفع لي بابا وبعدين الكافيه مشروع مربح وبالزات علوش دة والله عندو زباين موبالغه كلوو جكس طبي قولته ليها اها ي السمحهه وحتشتغلي فيهو كيف مع الجامعه دي ورامي اخوك زاتو م فاضي قالت لي رامي عندو صحبو اسمو كريم حيخليهو يشتغل فيهو وبعدين رامي عندو شله ظريفهه حيساعدوهو وحلوين وكلهم ميكي قولته ليها بيني وبينك ومن غير زعل وم تعتبريها اساءة بس رامي اخوك زاتو ميكي قالت لي حيوانهه قولته ليها والله
قالت ليواها تشتغلي معانا بعد م نفتحو؟قولته ليها اكيد جنيتي طبعا قولته ليها خليك من الفارغهه دي وركزي في القرايهه الاسبوع الجاي دة اسبوع الاختبارات واعمال السنهه عشان كدة شدي حيلك قالت لي شمح قولته ليها شمح في عينك بعدها رجعته البيت العصر كدة جو بنات جيرانهم حلوات حلا موبالغهه قالو عندهم سمايه وعايزين عدة طبيخ من ناس حبوبه عششهه حبوبه عششه قالت لي شهد عليك الله امشي المخزن طلعي ليهم الحلل الكبيرة قولته ليها سمح نسيت اسالها المخزن بي وين وم حبيت ارجع اسالها لانها مندمجه في الونسه مع البنات
سألته زهره قولته ليها زهررة وين المخزن؟كانت بتتكلم بالتلفون قالت لي فووق هناك طلعته فووق م عرفتو وين بس في غرفه جنب غرفه هديل كانت مطبولهه لاحظته ليها الطبله ماف قولته معناها دة المخزن مشيت فتحتها ودخلتهه كان مضلمهه فتشته لمن لقيت الكوبس بتاع اللمبه ولعته النور طبعا اتفاجأتهه ياخ غرفه فظيعهه فظااعهه مرتبه ترتيب عجيب م فيها شي غير كميه من اللوحات وفي طربيزة كبييرة كدة فيعا اسكيتشات وورق رسم واقلام كتييرة واللوان كميه غرفه هاادئه كدة وجوها زاتو غيير
في شباك كدة مشيت فتحتو ياخ المنظر فظيع فاتحه قصااد المدخل بتاع البيت والشجر والمسبح منظر كدة خرافي قفلته الشباك في لوحه كدة مغطيه بي قطعهه بيضاء فتحتها اتفاجأته بجد من الرسمه المرسوومهه الرسمه كانت شكل بت لابسه فستات زفاف تصميمووخرافي وعامل للعروس فراشهه في كفه يدهاطبعا بقيت واقفه بعاين بس تاني اتزكرته حبوبه عشه مرسلاني لشنوو غطيتها في محلها وطلعتهه سرعه سرعهه لقيت هديل جايه من الجامعه قولته ليها هديل المخزن بتاعكم وين؟قالت لي تحت جنب البيت بتاع عمو خليل بي هنااك
نزلته مشيت عمو خليل قال لي دة المخزن دخلته طلعته ليهم الحلل المساء رجعته تاني الغرفه ديك قولته اكيد دي غرفه هديل من رسمه الزفاف دي لكن جد مووبدعهه لكن ليه م راسمه وش العروس؟؟الموهم يمكن تكون راسمه الرسمه ومصممه الفستان دةةلي نفسها وماشاءالله كمان عندها جيتار بتعزف بيهو شي راغي زوله متعددة المواهب قولته لي نفسي خلاص طالما الغرفه دي فاضيه وهديل اليومين دي شغاله امتحانات وم شغاله بيها افضل اجي اقعد اقرا هنا مكان هادي ومشجع للقرايه بدل م الليل كلو اقعد اسمع في شخير زهره وانا بقرا
نضفتها ليك تمام وبقيت كلو يووم اجي اقرا فيها وماخدة راحتي واحلى شي عندها مروحه متحركه ياخ بااردة وعجيبه لمن عدة اسبوع الاختبارات يوم الجمعهه قاعدين انا وهديل في المطبخ هديل قالت لي الليله انتي مالك شغاله صامت؟قولته ليها مصدعهه بس شغلت لي تلفونها وؤكبت لي السماعات قالت لي بغولو الموسيقى بتخفف وجع الراس وختت لي التلفون في جيب الجلباب قالت لي ماشه اتونس مع ناس حبوبه شويه قولته ليها هاك ي مجنونه قالت لي خلي معاك بس م ترمي لي في مويه عدتك دي
اثناء م هم بتونسو كدة جا وائل نازل قال ليهم ي جماعهه انتو القاعد يدخل غرفتي دي منوو؟؟هديل انتي قاعدة تمشي تقري فيها صح؟؟هديل قالت ليهو غرفتك ياته؟ قال ليها غرفتي حقت الرسم حتكون ياتهه قالت ليهو رووق وقسما بالله بي عيني م قاعدة اشوفها عشان عارفاك م بترضى ولا قرد يدخل فيها قال ليها اذا م انتي في منو غيرك بقرا في البيت دة؟حبوبه عششه ضحكت قالت ليهو اسي الحاصل شنوو؟؟ هديل قالت ليهو تكون دي شهد قال ليها شهد وين هي اسي قاعدة وين؟ قالت ليهو في المطبخ لكن استكين م تخلع بت الناس
وانا في المطبخ شغاله اسمع سااي واغسل في العدة بس فجأة احس ليك بي زول يقلع السماعات من اضنيني وقال لي انتي طبعا بي خلعهه قولته ليهو نعمم
نتلاقى

قولته ليهو بخلعهه نعمم قال لي دة شنوو العملتيهو دة؟انتي ليه بتحشري نفسك في الحجات الما بتخصك؟؟ انا افتكرتو شاف القميص وقرا الرسالهه بقيت اتمتم قولته ليهو معليش والله م غصدي اسفهه بجد غسلتو بالغلط في المبيض والوانو نزلت م كنته عاارفهه انو حيحصل ليهو كدة قال لي شنو؟ شنو الالوانو نزلت م فهمتك انا بتكلم عن شنوو وانتي بتتكلمي عن شنوو؟قولته ليهو بتكلم عن قميصك مش انت قصدك كدة قال لي قميص شنوو قميصي انا؟قولته ليهو طيب انت قااصد شنوو قال لي تعالي مسكني من يدي ساكني طلعني فووق مشى على الغرفهه ديك زاتها
طبعا قلبي بقى يضرب ويضرب واي لما وصلنا الغرفهه قال لي دة شنوو طبعا خاته لي سيرمس شااي وكبايه وسكريه سكر في الطربيزة واستخدمته نص الورق حق الاسكتشات حقو في المزاكرة وباريه الاقلام وم لامه وساختها قال لي دة شنوو انتي القاعدة تجي تقري هنا قولته ليهو اسفهه بس قال لي م عندك غير كلمه اسفه دي؟قولته ليهو انا افتكرتها دي اوضه هديل علشان كدة قال لي استأزنتيها؟سألتي منها قبل م تدخليها؟قولته ليهو لا
قال لي طيب عرفتيها كيف حقت هديل؟البيت دة م فيهو غير هديل عايشه فيهو؟قال لي نضفيها زي م لقيتيها ولمي العامله فيها دة حتى الاسكيتشات حقتي م سلمت منك وبعدين انتي ليه همجيه كدة م شايفه السله القاعدة ديك غالبك ترمي فيها ورق المراجعه لما اتزفتي وقطعتيهو من الاسكيتشات؟؟سكتته سااي قال لي نضفيها زي م هي ولو سمحتي تاني م تتجاوزي حدودك واسألي قبل م تتلاقفي قولته ليهو حاضر وطلع وقفل الباب طااخ طبعا بقيت انضف فيها وابكي شويه كدة تاني جاني داخل قال لي قميصي دة عملتي كدة متين واساسا انتي الدخلك غرفتي حقت النوم شنوو؟؟ي بت انتي
قولته ليهو معليش والله م قصدي لما شافني قاعدة ابكي قال اللهم طوولك ي روح وطلع يوم الاحد مشيت الجامعه زهجاانهه والصداع عايز يكسر راسي قولته لي مزن انا مصدعهه م بقدر المحاضرة دي وطلعته شويه كدة جات لاحقاني قالت لي مالك انتي؟قولته ليها عندي يومين مصظعهت والصداع عايز يكسر راسي قالت لي عيونك لمن واقعهه م ترهقي نفسك كتير انتي قولته ليها والله امس غسلته وكويت بس م قاعدة ارهق نفسي كتير وبعدين انا شغاله مع الناس يعني لازم اشتغل اي عوجه لقيتها في البيت
قالت لي وزهرة بتعمل في شنوو م قاعدة تشتغل معاك؟قولته ليها زهرة بتشتغل شغل الصباح وشغل المساء انا بشتغلو واحيانا يوم الجمعه هي بتغسل وانا بكوي قالت لي طيب ارح الكفتريا نشتري حبوب صداع قولته ليها وارح المكتبه بالمره عايزة اشتري شيتات قالت لي تمام اليوم التاني برضو جيتي الجامعهه راسي دة عايز يتفجر من الصداع وعندي حمهه فظيعهه مزن لما شافتني قالت لي الا امشي معاها بيتهم او ارجع البيت قولته ليها طيب برجع البيت قالت لي طيب بمشي معاك قولته ليها في محاضرات مهمه وعندنا لاب كمان خليك هنا وشيلي لي الاتندس معاك انا برجع براي
قالت لي تمام قدمتني لحدي المواصلات ورجعت وصلته البيت حبوبه عششه قالت لي الليله مالك راجعه بدري ي بتي؟قولته ليها والله ي حبوبه عششه مصدعهه شويهه بس قالت لي بسم الله مالك ي بتي؟قولته ليها والله م عارفه قالت لي سمح امشي ارتاحي بجيب ليك حبوب صداع قولته ليها حبوبه بلعتهه والله قالت لي سمح ارتاحي مشيت دخلته الغرفه رقدته طبعا الغرفه دي حاساها موولعهه نار بس وراسي دة عايز يتفجر للمساء م طلعته من الغرفهه جات حبوبه صحتني قالت لي قومي اكلي ليك شي للان الصداع م خلاك ي بتي؟قولته ليها لسه والله ي حبوبه
جات هبشتني في راسي قالت لي لا حول ولا قوة الا بالله ي بت جسمك دة مكوة بس اجهزي خلي يودوك المستشفى قولته ليها لالا ي حبوبه صداع بسيط بس قالت لي لالا اجهزي استحميت ولبسته عبايه ونزلته سمعتها بتتكلم مع خديل قالت ليها وليد ومرتو قالو طالعين يتعشو بره عشان كدة امشي مع وائل ودوها المستشفى وافحصو ليها لو م وديناها دة زنب في رقبتنا والله هديل قالت ليها ي حليلها شهوود سمح ي حبوبه نزلته هديل قالت لي شهوودة مالك سجمي قولته ليها مصدعه بس والله هبشت لي جبهتيةقالت لي مصدعه وبس دة انتي موولعه نار
واقفين كدة وائل جا نازل قال لينا جاهزين خلاص؟هديل قالت ليهو يب يب قال لينا طيب ارح والله انتو زاتكم محنكم محن طلعنا مشينا المستشفى دخلت معي هديل الدكتور الدكتور قال لي اعملي الفحوصات دي مشيت عملته الفحوصات طبعا لما جو يشيلو مني الدم هديل طلعت خلتني قعدنا سااعه كامله منتظرين الفحص يطلع طبعا كابتن وائل طول الوقت بتكلم بالتلفون بعدها الفحوصات طلعت ورجعنا الدكتور الدكتور قال لي عندك تايفود والتهاب في الدم قال لي انتي كنتي قاعدة كيف ي زوله كتب لي الروشته قال لي اصرفي الحقن دي ومعاها الحبوب هديل قالت لي وب سجمك حقن
الدكتور قال ليها مالها بتخاف قالت ليهو هو انا الدكتورة زاتي بخاف من حاجه اسمها حقن قال ليها ي زوله في دكتور بخاف بتدرسي شنو انتي؟قالت ليهو طب اسنان ضحك قال ليها انتو اكتر ناس بتستخدمو الحجات دي ياخ بعدها طلعنا منو هديل ادتو الورقه قالت ليهو جيب الدوا دة قعدنا انتظرناهو جا راجع قال لينا الحقن واحدة صباح واحدة مسا واسي تاخدي واحدة سألنا من المكان البطعنووفيهو الحقن وصفو لينا دخلنا طبعا ملان ناس مركبين ليهم دربات وناس بدو فيهم حقن وريحه الديتول يع هديل قالت لي بري م بقدر اقعد هنا ي شهد انا طالعهه
طلعت وخلتني وكان ماف ممرضهه فاضيه انتظرته مسافهه اخيرا جات ممرضه عايزة تديني الحقنه طبعا بالوريد وعايزة تركب لي. فراشه وكدة ماسكه يدي وانا معصبه بتقول لي ارخي يدك عشان اللقى ليك وريد وانا من الخوف لسه معصبه بس فجأة جا كابتن وائل داخل قال لي لسسه؟طبعا دموعي جاريهه الممرضه قالت لي دة معاك قولته ليها ايوة قالت ليهو م لاقيه ليها وريد وهي م مساعداني تعال كدة امسك لي ليها يدها دي قال خمسه دقايق وارجع ليك وطلع السماعهه جا قعد جنبي في السرير وبقى يقول لي ارخي يدك وماسكها لي الممرضه قالت لي اخيرا وركبت لي الفراشهه
قالت لي خوافهه جابت الحقنه عايزة تفرغها اول م بدت تفرغها لي طبعا الدوا بمشي في الوريد زي النار والله تقول اشيل الفراشه دي واقلعها من يدي بس مسكتو ليك من كتفو وبقيت ماسكه فيهو شديد وختيت وشي في كتفو الممرضه قالت لي م تعصبي عشان الدوا يمشي بقى يقول لي شهد م تعصبي قالو ليك شويه كدة حسيت ليك راسي لافي وم فاهمه شي قولته ليهو راسي لافي وم حاسه بي شي الممرضه قالت لي اصلا الدوا في البدايه بعمل كدة طبعا اصلي ابيت افكو شويه كدة فكرته لقيت العنبر كلوو بعاين لينا وهو لسسه ماسك يدي والممرضه تعاين لينا وتتبسم سااي قال لي م تبكي
جاتو مكالمه فكاني قال لي راجع وطلع الممرضه قالت لي خطيبك ولا حبيبك حلاتو ي بختك بيهو? صحبتها قالت ليها قولي حلوين الاتنين انا بقيت عامله كدة حيروني طبعا

قعدته شويه كدة جا داخل قال لي خلاص؟قولته ليهو ايوة قال لي طيب يلا نمشي طلعته مشيت طبعا بجد راسي لافي اول م طلعنا هديل قالت لي خلاص؟قولته ليها ايوة مسكته فيها وطلعنا وصلنا البيت نزلنا قال لينا ادخلو انا عندي مشوار دخلنا حبوبه قالت لينا اها قالو عندها شنوو؟خييير انشاءالله؟هديل قالت ليها والله ي حبوبه قالو عندها تايفود والتهاب في الدم قالت لي كرر علي ي بتي دة كلوو من الحرر وعدم الاكل انتي عارفه
هديل قالت لي وبعدين انتي ي شهودة قاعدة تشتغلي شغل م شغلك انتي عارفه؟يعني الغسيل والمكوة والحجات دي حقت زهرة م حقتك انتي شغلك بس تخلي بالك من جدي وحبوبه واحتياجاتهم وبس
وبس
وبس
غير كدة انتي م مسؤله من شي اي زول في البيت دة عندو مهام خاصه بيهو اسي حصل شوفتي عمي خليل دة خلى شغل نضافه وقص الشجر وجا غسل عدة؟لأ طبعا م ممكن شهد تغسل وتكوي وتغسل عدة وتسااهر للساعهه 12 عشان تدي جدي الدوا حقو وتصحى من الصباح تخلط العصيير وتجهز الشااي بعداك تمشي الجامعهه ولا شنوو ي حبوبهه؟حبوبه عشششه قالت ليها اي والله قاعدة تشتغل شغل زيادة من حقها وم قاعدة تقصر الله يرضى عليها حبوبه عشششه قالت لي اسي كدة امشي ارتاحي مشيت دخلته نووومتهه الصباح اتصلته على مزن قولته ليها اليوم م بقدر اجي الجامعهه
قالت لي امس اتصلته عليك م رديتي م بقيتي كويسه؟قولته ليها مشيت الدكتور قال عندي تايفود والتهاب في الدم قالت لي وااااي ي شهوودتي ي حليلك عوافيك ي رب قولته ليها الله يعافيك حبيبتي قالت لي طيب اليومين دي م تجي انا بسجل ليك كل المحاضرات وبجيبها ليك تمام لانو التهاب الدم دة زاتو سببو الشمس الحارة البتمشي فيها دي قولته ليها تمام ي ستي قالت لي خلي بالك من نفسك تمام قولته ليها تمام اليوم التاني الصباح زهرة جابت لي العصيير حبوبه زهره جات قالت لي عندك حقنهه صح؟قولته ليهايوة
قالت لي عندنا جارتنا بتها ا اسراء سيستر امشي مع زهره خليها تديك الحقنه سمح؟قولته ليها حاضر مشينا وجينا داخلين مثاني لاقتنا قالت لي شهد عليك الله جعانه انا اعملي لي بيض بالطوة قولته ليها طيب دخلته المطبخ قعدتهه اكسر في البيض علشان اضربو جا كابتن وائل داخل بنادي ي حبوبه الشاي جاهز؟عاينته ليهو قولته ليهو حبوبه ماف قال لي وانتي بتعملي في شنوو ويدك بي فراشتها؟قولته ليهو مثاني قالت لي اعمل ليها بيض قال لي مثاني مالها م شايفاك عيانه؟ م تعمل اكلهل براها قولته ليهو م مشكله بعملو ليها
قال لي لا على حساب صحتك م تجاملي نهاائي فهمتي جات مثاني قال ليها مثاني انتي م شايفه الزوله دي عيانه ومركبه فراشه؟قالت ليهو والله م انتبهتهه ي وائل معليش ي شهد قولته ليها عادي م مشكلهه جات مسكت مني المعلقه قالت لي خليهو انا بعملو قولته ليها خلي اتمو ليك قالت لي لالا خليهو اساسا انا عايزة اعمل فيهو بهارات وكدة على طول مشيت اوضتنا اليوم التاني العصرر كدة عندي دفتر كبييير كدة شلتو من مزن شلتو وطلعته بره قعدته في النجيله مع عمو خليل كان بقص في الشجر جا كابتن وائل قعد يوصف ليهو يقص كيف ويقص وين وكدة
اها عمو خليل بقى قاعد يقص جا كابتن وائل قعد قال لي حتى وانتي عيانه بتدرسي؟جادة شديد قولته ليهو لا والله م قاعدة ادرس قال لي بتكتبي في شعر؟قولته ليهو لأ قال لي معناها بترسمي قولته ليهو لا بكتب في قصهه قال لي لا ي شيخه يعني بتكتبي قصص وروايات وكدة؟قولته ليهو والله يعني م بقدر اسميها روايات لانو الروايات عندها مقومات اما دي شويه قصص بكتبها وقت فراغي وكدة قال لي طيب دي هوايه كويسهه طوريها قولته ليهو انشاءالله قال لي بقيتي كيف اسي؟؟قولته ليهو الحمدلله طبعا بعد كل المواقف الزفته الحصلت ليهو معاي اول مره يقعد ويتونس معاي
ثانكيو ي المرض الخليتو يقعد يتونس معاي بعدها قام طلع قولته لي نفسي غريبه اليله قعد اتونس معاك كمان يكون مالو شويه جات مثاني قالت لي لو حبوبه سألت مني قوليةليها مثاني مشت الدكان قولته ليها تووبك دة مرفوع فوق قالت لي دقيقه انزلو عايزة تصلح توبها كدة بس تلفونها وقع منها شلتو عايزة ارفعو ليها كدة بس اشوف ليها دردشه واتس فاتحهه ومرسلهه ليك صوور خليعه لي رقم م مسجله اسمو لما لاحظت لي خطفت مني التلفون سرعه سرعهه وطلعت مشت طبعا انا بقيت اقول استغفر الله ي رب شلته دفتري ودخلته البيت لقيت هديل قالت لي حواجبي دي كيف
قولته ليها فظييعهه قالت لي انتي الافظع حبغلبي يلا انا طالعهه قبل وائل يقبضني يلا سلام ضحكته قولته ليها ههه طيب يلا مشيت المطبخ لقيتو فااضي وانا م عايزة انوم مشيت لي جدي عثمان في اوضتو لغيتو بقرا في جريدتو سااي قعدته اتونسته معلهو كداا بعداك طلعته بالليل مشيت اخدته الحقنه قولته لي زهره طالما انا قاعدة سااي اليومين دي بكره مشطيني ثمح قالت لي سمح اليوم التاني بعد م فطرنا وكدة عملته لي حبوبه الجبنه وجينا نتونس زهره قعدت تمشط فيني بوب طبعا نهاائي م قاعدة اخلي شعري فاتح لأي سبب من الاسباب حبوبه قالت لي ماشاءالله شعرك
مشطتني بوب متوسط حلو حلا نحنا كنا قاعدين في المظله البلديه حقتهم بره بس فجأة جا كابتن وائل بنده على حبوبه وحبوبه نااايمه في سابع نومهه جا دااخل طواالي من غير مقدمات وانا طرحتي محل طاارت الله اعلم بقيت بقيت اتلفت يمين وشمال وهو واقف لما م لقيت لي حل خطفته طرحهه زهره من شعرها ولبستها بعداك قولته ليهو حبوبه نايمهه عاين لي مساافهه وضحك ومشى طبعا فكرته لقيت نفسي مغطيه راسي فوق بس وباقي شعري كلو طالع بره الطرحهه علشان كدة قعد يضحك الحيوان
الفصل الثامن عشر
بعد م طلع قومته على حيلي لقيت الشي المضحك اكتر انو طرحتي معلقهه في رقبتي لميت شعري ولبستها ودخلنا البيت عدة اسبوووع وانا اتحسنته الحمدلله يوم الخميس جاتني مزن وسلمت علي فجأة جا وليد داخل البيت اثناء م نحن طالعين سلم عليها بعد م طلعت قالت لي شهد اووووعى تغولي لي دة البتخونو مرتو مع بتاع البقاله؟قولته ليها تخيلي قالت لي احيييي ي مصراني دي انسانه واطيه بجد اسي دة بخونوهو الله لا جاب باقيها ضحكته قولته ليها وي ريت لو سيد الدكان زاتو نافع والله تافه تفاهه وبتاع نسوان كمان قالت لي اصلا لو م تافه بخت عينو على مرت جاري كمان
قولته ليها وشبه صحبو قالت لي احلفي قولته ليها والله قالت لي شهد وانتي سااكته ليه؟قولته ليها اها واعمل شنوو والله ضميري مأنبني بس كمان انا م عايزة ابقى انانيه في حق نفسي واخسر شغلي فهمتي؟وبعدين دي مشاكلهم الخاصهه م عايزة ادخل نفسي في حتات ضيقهه وانتي عارفه انا في الوقت الحالي م عندي طريقه اخسر الشغل دة لانو م حألقى افضل منو قالت لي طيب قدمتها هي مشت وانا رجعته البيت جاتني هديل في الغرفهه قالت لي بكره جيرانا ديل عندهم عرس وحفلتهم في صاله الليله الحنه تمشي معاي حلفتك ي شهد ارح نمشي سوا وزره زاتها نسوقها معانا
قولته ليها لكن انا عندي قرايه وي دووب هديل جابت لي اللابتوب والشيتات عشان اشوف الفاتني الاسبوع المضى قالت لي ياخ قرايه قرايه القرايه ملحوقهه ارح امشي معي ياخ قولته ليها طيب قالت لي لكن م تلبسي لي عبايهه ضحكته قولته ليها اها اللبس شنوو قالت لي فستان او اي شي قولته ليها م عندي فساتين انا قالت لي الموهم تعالي انا بديك فستان مشينا لقيت فساتيها كولها ضيقهه وكولها شبابيك وابواب قولته ليها حبوبه عششه ادتني تووب كدة ماااشهه اللبسو ضحكت قالت لي بررضو افضل من العبايهه لكن تعالي اقعدي اظبطك
قعدته ظبطت لي حواجبي وعملت لي ايلاينر الموهم ظبطتني تمام قالت ايزماشءالله عليك قوووومر وقسما بالله ضحكته قامت فكت لي شعري قولته ليها لا قالت لي رابطاهو 24 ساعهه شويه كدة حتصلعي فكتو لي ومسكتو لي بي مشبك عايزة اللبس الطرحهه جرتها مني قالت لي الا تطلعي كدة قولته ليها لااا قالت لي حره طيب خليك قااعدة كدة وبعدين البيت فااضي ي بت وليد لسه م جا من الشغل وحبوبه وجدي تحت ووائل زاتو نايم ولا مافي زاتو م عارف وم تغولي لي بتخجلي من زهرة لانها هي المشطتك زاتها ضحكته قولته ليها هديل حلفتك اديني الطرحهه قالت لي ابيت الليله تطلعي كدة بس
فتحته الباب اتلفته برااحهه م سامعهه صوت زول قومتهه طلعتهه طوالي اول م طلعته وحصلته نص المساافهه كدة بس كابتن وائل طلع من غرفتو حقت الرسم ويدينو طبعا بقيت واقفه في النص لا قاادرة ارجع غرفه هديل لانو هو قريب منها ولا قادرة انزل لاني من شوفتو اتجمدتهه وهو ماسك قطعهه في يدو شكلو كان برسم ويديهو وسخانهه بالالوان بقى بعاين لي بس فجأة هديل جات طالعهه قالت ليهو ويوي ياخ رايك شنوو في المزة دي طبعا طوالي نزلته وجرري على اوضتنا لمن قلبي عمل شح شويه كدة هديل جات قالت لي يلا نطلع
لبسته التوووب وطلعته مشينا الحفله ومشت معانا مثاني اثناء م نحن في الحفله كدة فجأة مثاني طلعت ونحن م منتبهين الا بعد م هديل قالت لي وين مثاني؟قولته ليها م عارفاها والله قالت لي ارح نشوفها كدة بس فجأة في واحدة مسكت هديل قالت ليها دوووله الكعبهه قولته ليها خلي انا بمشي بشوفها خليتهم واقفين وطلعتهه طلعته اتلفتهه يمين وشمال شااايفه في ناس واقفين على جنب كدة وبتونسو بقيت اقرب منهم شويه شويه انا عرفتها من صوتها وهي بتتكل وقفته مساافه عملته روحي م شايفاهم وهم اساسا الحته الواقفين فيها ضلام
شويه كدة الراجل مشى وهي جات ماشه على مكان الحفلهه قولته اليله اصلا م بخليها الا اواجها بس وقفته ليها قولته ليها مثاني وربعته ليها يديني اتخلعت هي زاتها قالت لي الطلعك بره شنوو؟؟قولته ليها طلعتهه اشووفك انتي مشيتي وين؟؟قالت لي مشيت البيت صلحته مكياجي وجيت الراجعهه قولته ليها والكان واقف معاك دة وليد سكتت عايزة تمشي تدخل قولته ليها على فكرة ي مثاني لو م بطلتي العمايل الانتي بتعملي فيها دي الحيحصل ليك م خير والله دي نصيحه اسمعيها مني
قالت ليةقصدك شنوو م فهمتك؟قولته ليها انتي عارفه قصدي شنوو وفاهماني وانا فاهماك وعارفه اي شي ومتسترة عليك علشان عايزاك تتراجعي براك وتعرفي انو البتعملي فيهو دة غلط قالت لي على فكره انا م بتهدد شغاله معانا زيها وزي الحبشيهه العندنا قولته ليها لاحظي انا م بهددك انا بنصح فيك مبدئيا كدة ودخلته خليتها حضرنا الحفله زييين ورجعنا يوم الجمعه هديل ادتني صحن مكسرات قالت لي عليك الله ي شهودة بدون صغره كدة وصليهو لي وائل في غرفه الرسم حقتو ديك شلته الصحن وديتو ليهو لقيتو برسم سااي قال لي اتفضلي وشوكرا قولته ليهو ماشاءالله رسمك حلوو
قال لي جد؟قولته ليهو والله قال لي كدة ناوليني الريشششهه دي اديتها ليهو قال لي بالمناسبه انتي قصصك القاعدة تكتبيها بتنشريها ولا بتكتبي سااي؟؟قولته ليهو انشرها وين؟؟ قال لي تنشريها وين كيف في الفيس والتلجرام وكدة ه قولته ليهو م عندي علاقه بالفيس كتير قال لي كتبتي كم قصهه لحدي الان انتي؟قولته ليهو واحدة وي دووب تميتها ضحك قال لي من زمان واحدة بس؟قولته ليهو زمان كنت بشخبط بس قال لي طيب شاركيها في الفيس مع اصدقائك وفي القروبات وكدة سكته سااي قال لي مالك م عندك حساب فيس؟قولته ليهو عندي
قال لي طيب مالك؟سكتت مساافهه قال لي اهاا طيب عاين للساعهه قال لي ضهر الجمعهه قرب نكمل بعدين تمام قولته ليهو تمام وطلعته...
نتلاغى
الفصل التاسع عشر
بعد م طلعتهه نده علي قال لي شهد جيت راجعهه قولته ليهو ايوة قال لي قالو احتمال يجونا ناس عمتي عليك الله خلي لي بالك من الغرفه دي لانهم عندهم اطفال شليقين شديد م تخليهم يدخلو فيها لاني ناسي المفتاح حقها في العربيه تحت قولته ليهو حاضر كنت نعساااانهه بس قعدتهه صاحيهه على اساس انو لو نمته ممكن الضيوف يجو وشفعهم يخربو ليهو وانا اكون نايمه مشى صلى الضهر وجا راجع انا كنت طالعهه اودي الشاي لي عمي خليل وهو جاي داخل سألني براحهه قال لي الضيوف جو ولا لسسه قولته ليهو لسسهه قال لي الحمدلله شكلهم م جايين قولته ليهو ههه شكلهم كدة
يوم الاحد في الجامعه ماشين انا ومزن وبنتونس جوو اولاد ماشين بي جنبنا ومزن طبعا اسكيرتاتها قصييرة بتلبسها مع الاسبورتات واحد من الاولاد قال لي اصحابو والله البت دي مزززة قاااطعهه لكن صحبتها البتمشي معاها دي وهميهه للدين التاني قال ليهو ي زول انت عوير حصل لقيت ليك بت مززة بتمشي ليها مع مززة؟ لا طبعا لازم تمشي ليها مع واحدة وهميه عشان تلفت نظر فهمتهه ي مان التالت قال ليهو خليك عميق طبعا الوهميه المغصووودة دي انا م تستغربو مزن طبعا لسانها متبري منها قالت ليهو وهميهه حبوبتك
اتلفت عليها قال ليها انتي معي انا ي بتنا؟قالت ليهو لا مع واحد حرحر كدة وم شادي حيلو قولته ليها مزن ياخ مالك ومالهم سألوك؟قالت لي لا بس حابه اشوف تفاهتهم دي حتصل وين قولته ليها بطلي مشاكل مسكتها من يدها ومشينا قالت لي كان تخلينا اتفشى في العواليق ديل قولته ليها مالك ومالهم ياخ م ناقصين وجع راسي اسي يسمعوك كلام م يعجبك سااي انتي عارفهه اساليب الاولاد قالت لي وانا هينه ليهم قولته ليها امسكي لابتوبك دة والله عزبني عزاب شايلاهو من البيت عمل لي وجع كتف عديل قالت لي عشان كدة م بحب اشيلو معي مكان
قولته ليها بالمناسبهه ي مزن في الفيس ممكن انشر قصه؟قالت لي قصه شنوو قولته ليها قصه كتبتها وكدة قالت لي ممكن لكن عايزة تنشريها وين؟قولته ليها في صفحتي قالت لي في صفحتك م حتلقي تفاعل لانو امتي م ضايفهه عندك اصظقاء كتار كلهم بالعدد بس قولته ليها اها قالت لي لكن ممكن تنشريها في القروبات وبالزات قروبات النسوان لانو اساسا النسوان فاضيات لا شغله لا مشغلهه بقروها ليك لكن انتي فاض بيك خلاص لمن بديتي تكتبي قصص قولته ليها والله عدم موضوع بث ياخ
قالت لي انا ضايفاك لقروبات نسائيهه كتيرة انشري فيها وبالزات الدعم دة فيهو اكبر عدد اعضاء حاولي فيهو قولته ليها سمح سكتت مسافه قالت لي وبعدين ي شهد جوالك دة م حيدعم ليك تكتبي قصص لانو عندو حد اقصى للحروف ضحكته قولته ليها اي والله ياخ المساء حبوبه عشه قالت لي شهد عليك الله الولد دة قال داير ليهو شااي هاكي وصليهو ليهو شلتو ومشيت دقيت ليهو الباب ودخلته قولته ليهو حبوبه عششه قالت ليك هاك الشاي قرن لي حواجبو قال لي شاااي؟قولته ليهو ايوة شاي مش انت قولته عايز شااي قال لي خاالص يمكن وليد م انا
انا زاتي غبيانه م سألته حبوبه اوصلو لمنوو قال لي بالمناسبه طيب وصلي الشاي وتعالي قولته ليهو طيب بقيت اقول ي ربي في شنوو وصلته الشاي وجيت لقيتو فاتح اللابتوب قال لي اتفضلي قولته ليهو ايوة قال لي مالك مخلوعهه خايفه من شنوو ادخلي عديل دخلته قال لي امسكي سجلي حسابك بتاع الفيس وادخلي فتحته خشمي قاللي امسكي هاك شلته اللابتوب وعملته تسجيل دخول قال لي جوالك م حينشر ليك وحتى لو نششر ليك حيكون مررهق شديد عشان كدة انشري باللاب افضل ليك سكتته سااي قال لي ولا غيرتي؟؟ قولته ليهو لأ
قال لي طيب شيليهو وامشي اكتبي ومتى م حبيتي تعالي شيليهو تمام؟قولته ليهو تمام سااهرته الليل داك في الفيس وكتبته قصصه كامله ونزلتها اصلا مزاجي كان راايق ونوومتهه صحيت الساعهه تسعهه مخلوعه مت شدة م ساهرتهه مشيت الجامعه لقيت المحاضرة قربت تخلص مزن قالت لي مالك اتأخرتي كدة؟قولته ليها والله نوومته بس ياخ قالت لي تساهري تكتبي لي في القصص صدقيني حتضيعي السنه انتي قولته ليها عرفتي كيف انو انا مساهرة في قصه؟قالت لي لقيت القصه الصباح وماشاءالله التعليقات واصلهه 2000 وكسر قولته ليها احلفي قالت لي والله شوفي
بعد م رجعته البيت عملته تسجيل خروج ورجعته ليههو لابتوبو قال لي خلصتي؟قولته ليهو ايوة قال لي لو محتاجه ليهو خليهو معاك قولته ليهو لاا خلاص طلعته منوو مشيت لي هديل في غرفتها قولته ليها هديل انا عايزة اقول ليك شي بس حلفتك م توري زول قالت لي قولي قولته ليها م عارفاك حتصدقيني ولا لأ بس مثاني دي حاصل منها كذا وكذا وكذا وبجد انا حزرتها ونصحتها بس هي م سمعت كلامي وانا بجد ضميري م بسمح لي اشوف الغلط واسكت عليهو قولته اكلمك على الاقل قلبي كدة مرتاح هديل قالت لي شهد انا كنت عارفهه بكدة بس م كنت متأكدة
وانا مره مشيت البقاله ولقيت بتاع البقاله ماسك يدها بس مشيتها وعلى الدوام بلقاها بتتكلم بالجوال حتى لما وليد يكون قاعد وعلى فكره قبل شويه لما انتي كنتي جنب الزلط انا شوفتها لما ركبت معاهو عربيتو ومشوو وانا عارفاك انتي شوفتيها بس عملته رايحهه قولته ليها انا عارفاك شوفتيهم عشان كدة جيت قولته ليك الحقيقهه م بقدر اكلم زول غيرك هنا وم عايزة تحصل مشاكل بسببي وخراب بيوت قالت لي ي بت اساسا البتعمل فيهو دة غلط وانا محأخليهاا واسكت دة اخوي وانا م برضى فيهو الشينهه بس ساكته ليها عشان بعدين م اديها فرصه تنكر
قالت لي لكن انتي زانك م تكلمي زول حلفتك قولته ليها واللله م بكلم زول ي هديل بعد اسبوعين من الحصل دة كان عندنا اسبوع المهندس اتصل علي رقم غريب رديت المتصله كانت بت قالت لي شوش مشتاغين والله ي كعبه وين مشيتي م بتسألي من الناس قولته ليها الحمدلله بس م عرفتك مين انتي؟قالت لي نسيتيني خلاص هههه معاك مروةوجنبك اتلفته لقيتها واقفه قولته ليها اهاا اهلين مروة كيفك قالت لي تمام الحمدلله وين اختفيتي كدة سافرتي البلد ولا شنوو؟؟قولته ليها لالا والله م سافرتهه لكن اشتغلته لي مع ناس كدة وقاعدة معاهم في بيتهم
قالت لي كيف يعني شغاله معاهم في بيتهم خدامهه يعني؟ قولته ليها شبه كدة هه قالت لي وااي ي حليلك ي شهد ساكنين وين؟؟قولته ليها ساكنين المنشيه قالت لي المنشيه عديل كدة واو شكلهم ناس تقال قولته ليها تقال شديد ه قالت لي خلاص بجيك بعد بكره في البيت بس انتي وصفي لي اصلا انا فاضيهه قولته ليها طيب قالت لي طيب يلا سلام معي شلتي بتصل عليك طبعا انا استغربته منها وبالفعل يوم الجمعهه جاتني ولما خلاص انا مقدماها قالت لي وااي ي شهد الناس ديل موبالغهه لميتي فيهم وين حظظك انتي الشغاله عندهم بدوك كم في الشهر؟ضحكتهه قولته ليها اتنين ونص
وصلنا باب الشارع كدة اتلاقينا مع كابتن وائل في الباب...
نتلاقى
الفصل العشرون
ونحن طالعين اتلاقينا مع كابتن وائل في الباب كان بتكلم بالتلفون اول م شافنا فصل المكالمهه وقف بقى يعاين لينا قولته ليهو اهلين كابتن وائل دي مروة صحبتي طبعا بقت في حاله من الصمت موقف كدة غريب وهو طبعا عادة انو يقرن حواجبو لما يتفاجأة او يغضب من حاجه وكدة مروة بقت تعاين لي وتعاين ليهو قالت ليهو هلا هلا قال ليها اهلين ومشى دخل على البيت طبعا بعد مشى مروة اتلفتت عاينت ليهو مساااافهه بعداك مشينا قالت لي بتعرفيهو من وين الزول دة انتي؟قولته ليها كيف يعني بعرفو من وين شغاله عندو ه قالت لي اهاا وبقت تتلفت وتعاين للبيت
قولته ليها مروة انا راجعهه بعد كدة تمام قالت لي تمام اديتها ميه جنيه قالت لي والله م بشيلها قولته ليها انتي هبله ي بت نحن اخوات شنو م بشيلها قولته ليها والله الاسبوع الفات استلمتهه قروشي حقت الشهر ورسلتهم لي اهلي لو م كدة كنت بديك اكترر قالت لي تسلمي م قصرتي يلا مع السلامهه ودعتها ورجعته البيت لقيت عمي خليل قاعد يعقل في شجرة جهنميه كدة قولته ليهو عمي خليل عليك الله قبل م تعقلها قصها شكل قلب كدة حتبقى حلوة قال لي قلب عديل ي بتي قولته ليهو اي
في الجانب التاني مروة على طووول اتصلت على كابتن وائل قالت ليهو شنوو ي ولي قال ليها مين معاي؟قالت ليهو معقوله م عرفتني ي ولي اسي كنت في بيتكم قال لي دي انتي انتي الجابك بيتنا شنوو وبتعرفي شهد من وين؟قالت ليهو اجي كيف يعني الجابني شنوو هههه جيتي لي صحبتي وشهد صحبتي شديد قال ليها صحبتك بعرفيها من وين من وين بتعرفيها شهد بت محترمهه م زيك ولا بتابع امثالك لانو اساسا هي م شبهك؟ ضحكته ضحكه تافهه قالت ليهو هههههههههههههههاااي محترمهه مين ي محترم انت محترمهه انا والله شهد صحبتي في اي شي
قال ليها شوفي ي بت الناس انا تفاهه وحركات بنات م بتنفع معاي اسي انتي متصله علي لشنوو في شنوو دايرة مني شنوو اسي كنتي في بيتنا لو انا داير اديك وش كان اديتك قالت ليهو ابررررد ي ولي م كدة هههههههههه شكلها شهد نستك المزز الكنت بتمشي معاهم ولا شنوو؟ قال ليها بلاش تفاهه معاك علاقه شهد بالموضوع شنوو ي بت انتي هبلهه؟قالت ليهو انا قولته ليك انا وشهد صحبات في اي شي يعني حتى في الشغل نحن صحبات قال ليها كيف يعني حتى في الشغل صحبات؟قالت ليهو م تستغرب وتشوفها مسكينهه كدة ي بيبي شهد وانا كنا شغالين سوا
تتزكر اخر يوم قابلتك فيهو في شارع النيل وقولته ليك جايبه ليك مززة قاطعهه؟بس كانت شهد زاتها بس شهد لما شافتني ركبته معاك في العربيه جاها زبووون بي عربيتو جااااهز ساقها ومشى بيها اظنك متزكر وم نسيت اليوم دة وتاني سافرته وم اتلاقينا فهمته ي ولي لكن انت لقيتك موفتح تفتيحهه جبتها شغلتها معاك في البيت عديييل خطير ي ولد صحي القروش بتشتري اي شي والله
قال ليها شوفي ي تافهه تاني لو اتصلتي علي او عتبتي عتبة بيتنا سااي وقسمابالله اجيبك من تحت تقاطيع الارض واطبق فيك نظريهه اخليك تكرهي بسببها نفسك وانتي عارفه انا بقدر اعمل شنوو وقفل الخط طقق في وشها
انا قعدته في النجيله ارش فيها بالخرطوش و اتونسته مع عمو خليل كداا وكنت باكل في ليمونه المغرب كدة اتصلت علي مزن قالت لي نحن في المطار قولته ليها ياخي؟يعني خلاص امك مسافرة لي ابوك قالت لي اي والله ياخ مساافرة مخلياني مع السجم رامي دة قولته ليها ليه مالو وبعدين انتي ورامي بس قالت لي امي قالت اكلم بنات خالتي يجو يغعدو معانا بس اصلي م بكلمهم الحغيرات الغيورات المستفزات قولته ليها ليه ليه بس دة كلوو قالت لي تافهات وعاهات ياخ بسرقو لي حجاتي حتى مكياجاتي م بخلوهم لي
وبعدين امي تشتاق للحاج وتسافر ليهو وتخليني انا مع العاهات ديل والله م اقعد معاهم ولا بتصل ليهم بقعد براي لمن تجي افضل لي اتشاكل مع وائل ويفلقني وافلقو من يغعدو معاي العواليغ ديل قولته ليها سمح روووووقي روقي قتلت لي سيرتهم براها بترفع لي كلسترولي بسس عليهم قولته ليها طيب يلا باي خليك مع امك شويه قالت لي امي زاتهم قاليك فاضيه لي تتونس مع راجلها سااي حالتها كلها ساعات وتكون عندو قولته ليها عايني بكره التيست بتاع دكتور عبدالرحمن م تنسي بعد ترجعي المطار راجعي وانا بكره بجيب ورق العمل الادانا ليهو داك نشتغلو سوا
قالت لي شهد مصدعه م تفلقيني بالراجل اب فلجهه دة وتزيديها علي ضحكته وقفلته منها شويه كدة كابتن وائل جا طالع ماشي مستعجل ولا اتكلم معانا زاتو انا مشيت قعدته اقرا قولته اقووم على راحتي اغسل عبايتي البكره ماشهه بيها قعدتعه قريت كداا وشربته لي قهوة كمان سااااهرته وانا بقرا عاينته للساعهه لقيتها 12 وربع قولته كفاايه اقوم غسل عبايتي سريع سريع وانوم عشان بكره اصحى بدري
غسلته عبايتي ودخلتها النشافهه نشفتها قولته بكره اكويها رجعته الغرفه صليت العشاء وصليت لي معاهو ركعتين زيادة وقريت لي صفحتين من سورة البقرة بعدها شلته كبايتي حقت القهوة قولته اوديها المطبخ واشرب لي مويه بالمره اساسا انا عطشانه شلتها ومشيت دخلته المطبخ غسلته الكبايه ورفعتها الدرج وقعدته اشرب لي مويه بس اشوووف ليك كابتن وائل واقف قدامي انا زاتي لمن اتخلعتهه ختيت الكبايه حقت المويه طبعا عيونو دي زي الشرار دايرة اتكلم معاهو كدة بس مسكني من يدي قال لي تعالي قولته ليهو في شنو ي كابن وائل بي خوف وخلعه كدة
ساكت سااي وجاريني من يدي بأقصى قوتي وبسرعه وانا اتصارع معاهو لحدي م وصلني غرغتو وقفل الباب طبعا انا في اللحظه دي حيلي مات خلاص قولته ليهو كابتت وائل في شنوو انا عملته شنوو والله م عملته حاجه ولا قربتهه من حجاتك من يوم قولته لي تاني م تهبشي حجاتي قال لي قطمي افضل ليك سكته قال لي بتعرفي مروة من وين؟قولته ليهو كيف يعني بعرفها من وين مروة صحبتي قال لي يعني بتعرفيها وصحبتك جد جد؟قولته ليهو ايوة قال لي وكنتو شغالين سوا صح؟ي دووب اتزكرته هو ممكت بعرفها من وين قولته ليهو لالا والله م شغاله معاها انا
والله ي كابتن وائل احلف ليك بشنوو انا م شغاله معاها قال لي بطلي كذب وحركات البنات الهناي دي م بتنفع معاي انا فتهمه؟قال لي طيب انتي م شغاله معاها صح؟طيب قبلي فترة مش كنتي معاها في شارع النيل؟كنتي ولا م كنتي معاها بتكلم معاك انا؟ قولته ليهو كنته معاها اي قال لي طيب اقول ليك شي شوفتي سبد العربيه الركبت معاهو صحبتك؟ياهو انا زاتي واليوم داك كان المفروض تمشي معي انا بس ماف داعي احكي ليك عارفه روحك عملتي شنو انتي قولته ليهو كابتن وائل والله انا م شغاله الشغل دة م شغالاهو انا
قال لي لا يشيخه م تحلفي لي فهمتي ومسكني جدعني في السرير وربي لمن راسي لفهه قال لي مالك خليتي شغلك ولا م لاقيه زباين عشان كدة صح؟؟قولتي افضل تشتغلي في بيوت الناس اصلا نوعكم دة مكانو الطبيعي انو تشتغلو في بيوت الناس بقى يقرب منها بقيت اضرب وارفس فيهو وبقول ليهو كابتن وائل ابعد مني واصرخ مشكلتهم ابواب غرفهم لو حصل انفجار في بيتهم م بسمعوهو قال لي م تخافي بديك حقك اعتبريني زبوون انا بجد اتصدمتهه فيهو عمري م اتخيلتو يطلع كدة فتح لي شعري قال لي عامله فيها محترمه وبت ناس بقيت اخربش فيهو بي اظافري خربشتو في يدو
في النهايه قولته اصلي م بستسلم واخليهو يعمل فيني زي ولد عمي زمان بس رفستو واديتو ليك كف طاخ وتاني اديتو واحد وقسما بالله موعارفه نفسي جبته الشجاعهه والقوة دي من وين زاتي وقمتهه جاريهه طلعته من غرفتو دخلته غرفتنا بس لقيت تووب زهرة شلتو وجرري طلعتهه فتحته الباب حق الشارع نص الليل والدنيا ضلام وقفته في الشارع كدة بس جوني ناس راكبين حصين وبقو يضو فيني بطايطرهم وانا اساسا م بعيدة من البيت جنب البيت طبعا انا خايفه وببكي وجسمي كلو برجف قالو لي ي مره ماشه وين نص الليل دة؟سكتته سااي
التاني قال لي ي اختنا مالك رايحه ليك حاجه ماشه وين بالليل دة وبيتك وين انتي؟قولته ليهم انا وقعدته ابكي بس فجأة اسمع ليك صوت كابتن وائل قال لي شهد ماشه وين انتي؟طبعا اتخلعته وقلبي عمل شحح الراجل قال ليهو بتعرفها ي زول؟كابتن وائل قال ليهو ي جنابو الزوله دي مرتي واسي اتناقشنا في موضوع بسيييط بس زعلت ولفحت توبها وطلعت قالت ماشه لي اهلها نص الليل دة قولته ليهو كزاب انا م مرتو قال ليهم اها شوفتو نكرتني الراجل قال لي ي بت الناس استهدي بالله حتى لو عندك مشكله مع راجلك م تطلعي انصاص الليالي دي تقطعي قلوب اهلك ساي بالليل دة
وائل قال ليهو وعيها بالله ي جنابو اسي ي شهد حمودي بكون صحى زاتو ارح ارجعي البيت ياخ الولد م يبكي الراجل قال لي وكمان طالعه و مخليه ولدك والله غايتو نسوان اخر زمن الراجل التاني قال ليهو دة اخر الدلع الله يعينكم وائل قال ليهو الله يعيني عليها والله هههه تسلم ي جنابو ياخ ومشو خلوني ليهو خلوني ليهو خلوني ليهو
نتلاقى
الفصل الحادي والعشرون
بعد م مشو قمتهه ماشهه جراني من يدي بأقصى قوتو والله لمن حسيت بيهو حيقلعها لي قال لي ماااشهه وين؟قولته ليهو كابتن وائل فكني ياخ انت عااايز مني شنوو قال لي عااااااااايز منك شنووو؟انتي عندك شي تديني ليهو اساسا؟قولته ليهو طيب فكني قال لي يمكن انتي عندك عااادي تطلعي انصاص الليالي وتتحاومي في الشوارع وانتي م بتهميني بس برضو م انا البطرد بت من بيتي نص الليل فهمتي واساسا انا بعد العرفتو عنك دة ولا ساعهه م بخليك تشتغلي في بيتي كلها كم ساعهه والصباح يصبح وبعدين طيري محل م انتي طايرة قولته ليهو فكني م عايزة معاك الله يخليك فكني
وصلنا جنب الباب قال لي م تتناقشي معاي لو سمحتي قولته ليهو طيب ممكن تسمعني قال لي م عايز اسمع منك شي دخلني وقفل الباب قولته ليهو م داخله قعدتهه في الأرض فكاني قال لي حره انتي ومشى خلاني قعدتهه في النجيلهه بره للصباح الصباح بعد م اصبح مشيت دخلته البيت غسلتهه وشي ولميت حجاتي قولته المره الفاتت طلعتهه وخليت ليهم البيت من غير م اكلمهم المره دي اكلم حبوبه مشيت ليها في غرفتها دقيت ليها الباب لقيتها بتصلي انتظرتها بعد صلت قالت لي صباح الخير ي بتي قولته ليها صباح النور قالت لي كيف اصبحتي طالعهه خلاص الجامعهه
قولته ليها الحمدلله اي والله طالعهه الجامعهه لكن ي حبوبه انا حأخلي عندكم الشغل فترة قالت ليه لكن مالك ي بتي في شنوو خير؟قولته ليها والله ي حبوبه بعد فترة نازلهه امتحانات وحأكون مضغوطهه شويه وكمان عندي مزن صحبتي دي امها ساافرت وخلتها في البيت براها وهي عيانهه عشان كدة ماشه اقعد معاها شويهع قالت لي حيييي ي بتي لكن م تغولي حتخلي الشغل عندنا صحبتك عشان عيانه امشي اقعدي معاها فترة لكن برضو م تخلي الشغل كويس وليه م كلمتيني من امس؟ قولته ليها صحبتي امها سافرت فجأة والله
قالت لي حجاتك زاتها م تشيليها كولها و انتظري طلعت قروش ادتني ليها حلفتهه م اشيلها قولته ليها والله عندي قروش الحمدلله ي حبوبه بعدها شلتهه شنطتي وطلعتهه وببكي لمن حلقي اتقفل وبقيت م قادرة اتكلم اتصلتهه على مزن قولته ليها وين انتي؟قالت لي في البيت وي دووب صاحيهه من النوم كمان قولته ليها رامي اخوك قاعد؟ قالت لي لأ ليه؟قولته ليها طيب جاياك اسي قالت لي احلفي؟قولته ليها والله قالت لي منتظراك وبعدين صوتك مالو متغيير كدة قولته ليها بعد اجي بحكي ليك مشيت ليها اول م فتحت لي الباب قالت لي شهد مالك ومالو وشك مورم وعيونك دي كدة
كدة تعالي دخلتهه وقعدتهه ابكي جابت لي مويه وعصير قالت لي شهد بسم الله مالك في شنووو؟حتفضلي سااكتهه كدة وتبكي ولا حتحكي لي قعدتهه احكي ليها وابكي قالت لي واااي لكن كابتن وائل م اتوقعتها منوو لكن ي شهد مروة دي انسانهه تافهه بجد انتي انا مش حذرتك منها؟قولته ليها وربي لقيتها في اسبوع المهندس حقنا وهي اتلصقت فيني وبعدين انا م كنت عارفهه انها بتعرفو قالت لي طيب واديتيها عنوان البيت الشغاله فيهو ليه ي شهد غلطانهه انتي لانو النوع دة من البنات اتوقعي منها اي شي قولته ليها بس انا بجد مصدومهه في كابتن وائل ي مزن
قالت لي دة واحد تاااافه سااي وبجد طلع تافه ولا يهمك ولا تشتغلي بيهو والحمدلله عدت على خير وبعدين اصلا الحصل دة فيهو خير لي ان علشان تقعدي معاي ياما انت كريم ي رب حيوانهه خلاص انا في شنوو وهي همها في شنوو شالت لي شنطتي قالت لي تعالي دخلتني غرفتها قالت لي شكلك امس زاتك م نمتي تعالي ارتاحي رقدتهه وببكي وبقول ليه انا حظي كدة ي ربي ياخي حاسي نفسي في كابوس بس في نص بكاي داك نوومتهه
في الجانب التاني في بيت ناس كابتن وائل بتكلم مع حبوبتو قال ليها هي حره ي حبوبه وطالما خلت الشغل شوفو ليكن واحدة تانيه بس لكن المره دي جيبوها عن طريق المكتب انا عندي صحبي بكلمو يلقى ليكم واحدة كويسه كدة حبوبه عشششه قالت ليهو حييي ي ولدي والله افضل من شهد م بنلقى مثاني مبسووطهه قالت ليها ي حبوبهه شهد دي زاتها انتي مدياها اكتر من حقها لو م كانت شغاله بس يعني زيها وزي زهره كابتن وائل قال ليهم على العموم ي جماعهه انا اليوم مساافر الدوحهه المساء انشاءالله حبوبه قالت ليهو شنوو مسافر المساء كيف ي ولد وليه م اتكلمتهه؟
قال ليها والله مسافر ي حبوبه اتصلو علي من امس وقالو لي ضروري اجي راجع وي حبوبهه انا مشيتي دي داير اخطب انشاءالله مثاني قالت ليهو بالجد قال ليها اي والله هديل جات قالت ليهم سامعهه لي سيرة خطوبههحبوبه قالت ليهو خطووبهه عديل ي ولدي؟قال ليها اي والله ي حبوبه خطوبهه عديل امس كلمتهه جدي ووليد قالت ليهو سمح لكن البت منوو م وريتنا ليها هديلوقالت ليهو ياها دعويهه زاتها ي ولي قال ليها اي ياها زاتها حبوبهه عشهه قالت ليهو م شوفتنا ليها هديل قالت ليها دقايق ي حبوبهه عندي ليها صور كتييرة في اللابتوب امشي اجيبو واجي
مشت وجات نازله فتحت ليهم الصور قالت ليها ياها ي حبوبهه شوفيها سمحهه سمااحهه قرضهه بس حبوبه عشهه قالت ليهو اي والله سمحهه ي ولدي مثاني قالت ليها واهلها ماشاءالله عليهم كولهم عايشين في الامارات حبوبه قالت ليهو الفيهو الخير ربنا يكتبو ليك ي ولدي
في بيت ناس مزن مزن صحتني قالت لي قومي الفطور الساعهه 2 قولته ليها م عايزة قالت لي شنو م عايزة انتي هبلهه قومي يلا نزلته دخلته الحمام غسلتهه وشي وقعدنا نفطر قالت لي انسي وم تشتغلي بالموضوع كتير قولته ليها كدة انا خسرتهه شغلي قالت لي خسرتيهو بس ربنا م بيقفل باب الا عشان يفتح باب تاني وي ستي نحن خلصنا تشطيباتنا في موضوع الكافيه واليومين دي رامي بظبط فيهو مع اصحابو بس وانشاءالله للإسبوع الجاي حيفتتحوهو علشان كدة م تشيلي هم نمشي الجامعهه الصباح وندام في الكافيه المياء ولو على المرتب حنديك قروش حنينهه
م تخافي م حناكل حقك زي بقولو اكلو اخوان واتحاسبو تجار قولته ليها طيب امك حتجي متين انا لازم اشوف لي داخليه اقعد فيها قالت لي ليه بس ي ستي امي قالت حتقعد شهرين والمفروض بعد انا أأجز اللحقها لكن م دايرة امشي ليهم ياخ هي والحاج بشغلوها لي اليوم كلوو ساي قالت لي ي زوله خلينا قاعدين كدة اسي وبتتسهل انشاءالله
وبالجد رامي فتح الكافيه واشتغلتهه معاهم في الكاشير انا ومعاي واحد صحبو اسمو كريم ومزن كنا الصباح بنمشي نداوم في الجامعهه الصباح والمساء بنجي نشتغل وبرجعنا البيت رامي نص الليل هديل كانت بتتصل على الدوام بتغول لي لسسه م خلصتي لسه صحبتك امها م جات بغول ليها لسه والله واحيانا بتصل بتطمن على حبوبهه وجدي وكدة بعد تلاتهه اسابيع من الحصل دة كنا نازلين امتحانات بعد طلعتهه من الامتحان انتظرتهه مزن بعد طلعت قعدتهه اتونس معاها قالت لي والله اليوم الامتحان زي الزفت قولته ليها بالعكس حلو ياخ قالت لي بالنسبهه ليك
قولته ليها عيوني واجعاني بجد قالت لي لكن عيونك معاها حق توجع م ممكن تقضيها سهرر في القرايه وفي كتابهه القصص في الفيس اسي امس انا لقيتك صاحيه للساعهه خمسهه صباحا قولته ليها كان عندي قصهه اازم اتمها لو م تميتها حأتردم قالت لي ياها محبوبي دي قولته ليها ايوة قالت اي لحدي الان كتبتي كم؟قولته ليها خمسهه هه قالت لي الله يديني خيالك وطوله بالك دي قولته ليها الساعهه كم قالت لي ساعهه يدي م شغالهه قولته ليها لابساها منظر سااي كدة اشوف ساعهه تلفوني طلعتهه تلفوني لقيت كميه من المكالمات من هديل
قولته ليها هديل دي متصله علي كتيرة كدة مالها ي ربي؟قالت لي تكون مالها؟قولته ليها انا زاتي والله م عارفه لو عارفهه م كان سألتك كدة اتصل عليها واشوفها اتصلته عليها المره الاولى م ردت المره التانيه ردت قولته ليها هدولهه كيفك؟قالت لي اهلين شهد تمام الحمدلله قولته ليها صوتك مالوومتغير كدة عندك اللتهاب ولا شنوو؟قالت لي لالا ي شهد وسكتت مسافهه قولته ليها طيب في شنوو مالك؟قالت لي جدي ي شهد جدي تعب فجأة كدة بس
طبعا اتخلعتهه قولته ليها جدي عثمان ليه مالو ومن متين؟ قالت لي والله ي شهد قالو الضغط حقو ارتفع شديد وعندو البواسير كمان اسي لينا تلاتهه يوم في المستشفى بس جدي تعبان قولته ليها لا حولاا تلاتهه يوم وم كلمتيني ليهووين انتو في اي مستشغى؟قالت لي نحن ففي مستشفى الزيتونهه قولته ليها طيب بجيكم اسي مزن قالت لي خيير؟قولته ليها جدي عثمانوقالو تعبان في مستشغى الزيتونهه بتعرفيها؟قالت لي اي بعرفها قولته ليها طيب ارح معي طلعنا مشينا لما وصلنا اتصلته على هديل قولته ليها وين انتو نحن بره واقفين
قالت لي جاياكم انتظرنا جات ساقتنا دخلنا المستشفى كان ملان اهلهم بصورة خياليهه سلمتهه على حبوبهه قولته ليها جدي مالو ي حبوبهه؟قالت لي والله ي بتي م عارفهه كان كويسس الصباح شرب الشاي والمساء برضو كان كويس المغرب كدة قال ماشي يجيب ليهو حجار بطاريهه لي بطاريتو ديك من البقالهه بس بعد جا راجع وقع قولته ليها سبحان الله والله ي حبوبه لكن انشاءالله خير هديل كانت بتبكي مزن ساقتها مشيت قولته ليها هديل اناي هبله م تبكي وتخلعي حبوبه ساي اسي تقع بي صدمهه سكري هي زاتها م بتستحمل مزن قالت ليها وبعدين جدك لسسه بتنفس البكى لزومو شنوو
طبعا مزن م بتصبر زول انا زاتي لما شوفته حاله جدي عثمان بجد قلبي وجعني ودموعي جرت وليد دة بس ماشي وجاي فجأة جاهو تلفون ردة قال ليهو جيت؟خلاص خليك مكانك جاي عليك بقينا واقفين شويه كدة هديل اسمعها ليك بتقول وائل اتلفتهه مخلوعهه طبعا هديل جرت مشت عليهو وانا دي قلبي بقى يضرب بصورة موبالغهه واااي ليه كدة انا م اتوقعتو حيجي م عايزة اشوفو انا
نتلاغى
الفصل الثاني والعشرون
كابتن وائل طلع بره وقعد يشرب في سيجارة مزن خلصت مكالمتها وجات داخله لقيت واقف بعد م مشت منو مساافهه جات راجعهه قالت ليهو ممكن اتكلم معاك خمسهه دقايق؟قال ليها اتفضلي لكن الموضوع لو بتعلق بي صحبتك ي ريت م تتكلمي قالت ليهو والله للأسف الموضوع بتعلق بي صحبتي قال ليها معليش م عايز اسمعو اعفيني منو قال ليهو عارفه انو دة م المكان الصح عشان افتح ليك الموضوع بس انت فاهم شهد غلط تمام انت م بتعرفها بس انا بعرفها ولو كان فيها شي غلط م كتت حتلقاني ماشششه معاها
وبالنسبه للموضوع الانت طردتها وشاكلتها علشانو فيا سيدي تعال انا اديك الزبدة حقت الموضوع اول شهد م كانت شغاله كدة ولا شي هي بس في لحظهه ضعف وحوجه فكرت تغلط الغلطه دي بس الحمدلله اتراجعت وعشان اقول ليك في اليوم داك في شارع النيل انا دي جيت سوقتها لانها ضربه لي بتبكي وقالت لي اللحقيني كانت جديدة في البلد وحتى كانت م عارفه روحها هي وين ولا عارغه مكان المواصلا وين عشان ترجع الداخليهه ولو هي شغاله كدة م كنت حتلقاها حاليا شغاله معاك في بيتك لانو الشغل الشغل التافه دة بدفعو فيهو قروش زي التراب وانت عارف كدة م محتاج احكي ليك
قال ليها بس صحبتها قالت لي كلام غير كدة قالت ليهو شهد اساسا م صحبه مروة ولا شي كانو في داخليه واحدة بس وبالصدفه اتلاقو في اسبوع المهندس حقنا ومروة شالت منها عنوان بيتكم لكن شهد اساسا م متواصله معاها من يوم شارع النيل داك قالت ليهو عارفاك م حتصدقني عارف ليه؟لانو انت انسان نفسك وسخانه جدا وعشان انت بتعمل الغلط حتشوف كل الناس زيك كدة وعلى فكره انت زيك وزي مروة واحد م فارق منها فيي شي ومشت خلتو بعد م مشت قالت اخخخخخ اتفشيت المساء لما قمنا طالعين حبوبه قالت لينا خلو وائل يوصلكم وائل وصل البنات ديل عليك الله قال ليها كويس
قولته ليها لالا ي حبوبه رامي اخو صحبتي دي قال قريب من هنا بجي بسوقنا اسي طبعا حمر لي حميرة طلعنا بره وقفنا جا رامي سلم علينا قال لينا يلا شباب طبعا كلنا كنا واقفين كابتن وائل ووليد كمان ودعناهم ومشينا بعد اسبوع جدي بقى كويس وخرجوهو وانا بمشي ليهم كل يوم كنت بس ولا بشتغل بي كابتن وائل ولا بتكلم معاهو ونحنا كنا خلصنا امتحاناتنا والشغل في الكافيه بقى كتير في يوم قاعدين في الكافيه انا ومزن وكريم وبنتونس سااي وبنضحك على كلام واحد تركي اسمو يوسف ياخ كساار وعثل شديد بس م بعرف عربي
اثناء م نحنا بنتونس كدة انا كنت ماسكه القلم وبشخبط في الدفتر كريم قلع مني القلم قال لي ياخ م تشخبطي ضحكته قولته ليهو ياخ مالك ي كيمو ياخ اديني قلمي قال لي ابيت بقيت اتقالع معاهو بس نسمع ليك صوت زول بقول لينا لو سمحتو انا عندي ساعهه طالب قهوة رفعتهه راسي مخلوعهه لقيتو كابتن وائل طبعا انا اتجمدتهه ومزن كانت بتتكلم بالتلفون اتلفتت مخلوعهه كريم قال ليهو معليش ي مان اسي بتجيك اتفضل اقعد مشى قعد طلع تلفونو قعد يتكلم وبعاين لي مزن حيوانه تضحك ساي
شويه كدة كريم قال لينا شباب رامي قال ليكم اليوم م بقدر يوصلكم عشان كدة ارجعو البيت بدري مزن قالت ليهو وصلنا انت ي كيمو ضحك قال ليها انا جاي بي موتر ي زوله مزن قالت لي خلاص ي شهد ارح نطلع طبعا بعاين لي كابتن وائل قولته ليها افضل نمشي زاتو ارح قالت لي اي انا زاتي قولته كدة شلنا شنطنا وطلعنا طوالي جا طالع ورانا قولته لي مزن ارح قومنا ماشين قام نده على مزن قال ليها مزن اتلفتت عليهو قالت ليهو ايوة رجعت ليهو الحيوانهه اتكلم معاها مساافهه بعداك جات راجعه قالت لي شهد قال عايز يوصلنا حمرته ليها كدة قالت لي م تكرفسي لي وشك
بتكلم معاها كدة بس جا وقف العربيه قدامنا وأشر لي مزن وطوالي مزن مشت ركبت قالت لي تعالي ياخ ابيت اتحرك جات نازله جرتني قالت لي لاحظي الناس في الشارع بتعاين لينا جرتني لمن ركبتهه بقيت اقرص فيها طبعا كلنا ساكتين ومزن طلعت تلفونها وبقت شغاله بيهو لمن وصلنا البيت طبعا كابتن وائل عارف بيت ناس مزن من زمن ضربتو وهربته وجا ساقني وصلنا البيت مزن نزلت وقفلت الباب حق العربيه بسرعهه انا عايزة انزل الباب ابى يفتحح لي بقيت احاوب افتح فيهو وحالف كان يفتح عاينته لي مزن مزن بقت تأشر لي بي اصبعها نظام اسمعيهو عايز يقول شنوو وكدة
قولته ليهو افتح لي الباب لو سمحتهه بقيت احاول افتح في الباب قال لي م تحاولي سااي الباب مؤمن مؤمن
الفصل الثالث والعشرون
قولته ليهو افتح لي الباب انا عايزة انزل على طول ساق العربيه واتحرك قولته ليهو هييي انت انا بتكلم معاك ماشي وين انت وبقيت اضرب ليهو في الكرسي القاعد فيهو طبعا للحظهه حسيت انو ماشي يكرر حركتو العملها معاي في بيتهم ديك بقيت اصرخ قفل القزاز قولته ليهو انت ماشي بي وين فهمني قال لي اهدي اول شي وبطلي عياط وصراخ لما تبطلي وتهدي بعداك ممكن تكلميني علشان نتفاهم وشغل اغاني بصوت عااالي قولته ليهو نتفاهم في شنو ماف شي نتفاهم فيهو سكتت سااي قولته ليهو بتكلم معاك انا ي كابتن وائل الله يخليك نزلني ولا اشتغل بي
سكتته مسافهه قال لي خلاص هديتي؟طيب ي ستي انا م عايز اعتزر ليك لأني في الاساس في غلطته عليك بس غلطي الوحيد اني م سمعتك المفروض كان اسمعك قبل م احكم عليك بس انا لما عرفتهه بالموضووووع زعلتهه جدا وردة فعلي دي كانت طبيعيه جدا لأني لما شغلتك م كنت بعرفك وبالرغم من ذلك انا اديتك الثقه وشغلتك معي بس صراحهه ي شهد بعد م مزن حكت لي عنك احترمتك شديد حاولته اتكلم معاك كذا مره في المستشفى بس انتي كنتي بتصديني وبتتجاوزيني كنت عارف انك حتكوني رافضهه تسمعيني عشان كدة طلبتهه من مزن تديني مساحهه اتكلم معاك فيها
بقيت سااكتهه سااي لاني م اتوقعتو حيقول كدة هو بقى ساكت وانا ساكتهه بقى لافي بالعربيه بس والله في لحظات صمت كدة حلوة خلاث قال لي م عايزة تغولي شي؟قولته ليهو انت متخيل حجم الشي الكنت عايز تعملو اليوم داك قال لي بس م عملته شي قولته ليهو بس كنت حتعمل قال لي كنت يعني م عملته قال لي عموما ي ستي حاليا بما انو سؤ التفاهم اتوضح وخلص ممكن نقول صافيهه لبن؟ سكتتته سااي قال لي وبعدين انا محتاج ليك شديد لازم تخلي بالك من جدي
قولته ليهو هي الحكايه لعبهه تطردني وتبهدلني وقت م انت عايز وتجي ترجعني وقت م انت عايز لا معليش رجعني البيت لو سمحت قال لي البيت دة غاصدة بيهو بيتنا؟بااار وغياظ قولته ليهو لا رجعنا بيت ناس مزن لو سمحت قال لي طيب يعني حتجي بكره يعني؟قولته ليهو انت م جادي قال لي جاادي سكتته مسافه وقعدته ابكي قال لي شهد م قولنا م خلاص قولته ليهو طالما خلاص طيب وصلني البيت قال لي طيب حاضر وصلني البيت نزلتهه وجري دخلته البيت ولا اتلفته عليهو حتى ضربته الجرس مزن فتحت لي قالت لي شهودة ضربتها قولته ليها سهودة في عينك
ضحكت قالت لي م قدرته ارفض ليهو طلبو وحاتك لانو طلب مني بي ذوق وقال عايز يتكلم معاك قولته ليها بياعهه وحيوانهه قالت لي اها خليك مني قولي لي قال ليك شنوو؟قعدته احكي ليها قالت لي حييي انا منو يعني عايزك ترجعي تشتغلي معاهم قولته ليها ايوة بس انا م عايزة ارجع اشتغل معاهو بعد موقفو معاي فهمتي قالت لي فاهماك ي غلبي اليوم التاني كنت قاعدة في الكافيه وبكتب لي في غصه كنت قاعدة في مقاعد الزباين فجأة احس ليك بي زول قعد جنبي رفعته راسي لقيتو هو قال لي ساالخير قولته ليهو مساالنور قال لي بتكتبي قصص لسسه قولته ليهو ايوة
قال لي كويس والله كتبتي كم للأن قولته ليهو 6 ودي السابعهه قال لي ممتاز طيب حلو عايزة اقوم امشي قال لي شهد خليك بس دقايق قال لي انتي بتكتبكي قصص صح؟قولته ليهو ايوة قال لي في مشروع لينا فترة بنخطط ليهو انا ومعي صحبي اسمو مهند عاينته ليهو بإستغراب قال لي م تستغربي كدة حأقول ليك الفكره كالاتي مهند صحبي دة رسام زي كدة يلا هو فكرتو هو عايز اعمل معرض بتاع رسم ويعرض فيهو لوحاتو وعايزني اشارك معاهو بي لوحاتي لينا فترة بنجهز في الموضوع دة بس انا عشان ظروف شغلي وكدة م كنت بكون متووفر في السودان عشان كدة
الموهم بس انا فكرته في انو مع المعرض بتاع الرسم نكمل كتاب لرواياتك البتكتبيها دي ونعرضها كمان قولته ليهو كتاب كيف يعني م فهمتك؟قال لي حنعمل كالاتي حنجمع رواياتك الكتبتيها دي كولها وحنطبعها وحنعمل ليك Cv ظريف كدة معاها وحنوديها لي اقرب دار نشرر حنتكلم معاهم وانتي حتشرحي ليهم كيف الناس متفاعلهه معاك وكدة وانشاءالله لو وافقو يطبعو ليك كتاب حنعرضو مع الروسومات حقتنا
قولته ليهو طيب وانت مصلحتك شنوو تعمل كدة؟ علشان ارجع اشتغل في بيتكم يعني؟ضحك قال لي صراحهه انا طمعان في فكره فكره انك ترجع الشغل بس كمان م عايز اضغط عليك بس العرض دة م ليهو علاقهه بي قصه انك ترجعي تشتغلي قولته ليهو طيب اها شنووو؟؟مسح وشوو بي يديهو وخته يدو في خشمو قال ليوانتي اصلا لتيخهه كدة وزمان كنتي عامله فيها مسكينهه قولته ليهو كيف يعني لتيخهه فجأة جاتو مكالمهه قال ليهو ابو الشباب حبيبي والله في الرياض؟طيب تمام ظاابط بجيك اسي قال لي عن ازنك طالع وفكري في الموضوع تمام وشال تلفونو وطلع مزن جات قعدت قالت لي دة مالو
قولته ليها بري قعد قال لي كلام خارم بارم وطلع م فهمتهه منو شي قالت لي محن غاايتو في نفس الوقت اتصلت علي هديل قالت لي شنو م جايانا ي كعبهه حالتك اليومين دي مؤجزة وبعدين صحبتك امها لسه م جات؟قولته ليها لسسه والله قالت لي خلاص بكره تعالينا حلفتك قولته ليها ههه سمح انشاءالله قالت لي طيب نتلاقى باكر مزن قالت لي بكره ماشه ليهم؟قولته ليها شينه في حقي م امشي اشوف جدي عثمان عندي تلاتهه يوم م مشيت تمشي معي؟قالت لي م ماشهه لاني لو مشيت حأرتكب جريمهه في مره اخوهم القبيحهه دي
قولته ليها ليه مالها معاك؟قالت لي انا نسيت م كلمتك اليوم داك لما مشيت الحمام فوق م عرفته الغرفه بقيت افتح في الغرف الموهم مشيت غرفه شكلها غرفه التافهه دي قبل م افتح الباب سمعتها بتتكلم بالتلفون بتغول م عارفه جدي شافنا لما انت ماسك يدي ولا لأ لكن حتى لو شافنا م اظن يتكلم عشان كدة انا قلته ليك م كل م اجيك في البقالهه تمسك يدي""قولته ليها وااااي التافهه معناها جدي عشان كدة شافهم وزعل لمن وقع
قالت لي شهد الموضوع دة بعد كدة م بتسكت عليهو وبعدين انتي بعد كدة قولي الحقيقهه كدة كدة انتي م م خسرانهه حاجهه لانو شغلك وخسرتيهو خايفه من شنوو تاني انتي
نتلاغى

قولته ليها مزن افهمي انا م عايزة تحصل مشاكل بس وبعدين انا كلمتهه هديل بكل شي قالت لي يعني هديل عارفهه قولته ليها ايوة عاااارفهه ي ستي قالت لي طالما هديل عاااارفهه معناها تاني دي تعتبر مشاكلهم الخاصهه قولته ليها بالظبط كدة اها حتمشي معي بكره ولا لأ؟ قالت لي انشاءالله لمن باكر يجي لكن بكره انا ماشهه المول اجيب لينا حجات للبيت ياخ قولته ليها طيب بعد ترجعي من المول انتي ماشه تسكني فيهو يعني م كلها كم ساعهه وحترجعي الصباح صحيت لقيتها لمن مشت وجات راجعهه قولته ليها ليه م صحيتيني ي سجم
قالت لي شايفاك نايمهه لمن غمرانهه عشان كدة خليتك قولته ليها صحيت لقيتك ماف نضفته البيت وجهزته الشاي الموهم تعالي قالت لي نمشي بعد الفطور ولا العصر؟قولته ليها بعد الفطور عشان نرجع بدري ونمشي الشغل على طول، قالت لي اي والله ياخ شويه كدة رامي حيطرنا من الشغل لو لقانا م قاعدين الموهم فطرنا وجهزنا مشينا عمي خليل قال لي بتنا خليتينا خلاص قولته ليهو معقوله بس ي عمو خليل دخلته سلمتهه على جدي قولته ليهو جدي بقيت كيف؟قال لي الحمدلله ي بتي ماف عوجه مزن قالت ليهو تاني ي جدي اعمل حسابك الزعل م كويس معاك في العمر دة
قال ليها والله ي بتي الحمدلله بس حبوبه عشششه كانت بتصلي بعد خلصت سلمنا عليها وقعدت تتونس معانا قالت لي والله ي بتي فاقدنك فقدة قولته ليها والله ي حبوبهه م تفقدو عزيزز انا زاتي فاقداكم والله قالت لي مزن انتي ي بتي اهلك لسسه م رجعو عشان ترجعو لينا بتنا مزن ضحكت قالت ليها والله ي حبوبه انا بتكم دي زاتي لو عندي طريقه م عايزة اخليها ترجع ليكم حبوبه ضحكت قالت ليها بري م بنخليها ليكم مزن قالت ليها هيي لكن ي حبوبه هي صحبتي واختي حبوبهه قالت ليها وهي بتي كمان حاجهه حلوة لما تشوف اتنين بتشاكلو فيك والله بتحس نفسك قطعهه بسبوسهه
بجيك احساس انك عايز تقول ليهم اي اي اتشاكلو فيني لسه اثناء م نحن قاعدين كدة جا كابتن وائل داخل شايل كميه من الاكياس نده على زهرة جات شالتهم منوو جا سلم علينا وقعد قال ليها حبوبه جدي اخد الدوا وفطر؟قالت ليهو اي فطر مزن تلفونها ضرب شالتو وطلعت بره بعد م مزن طلعت حبوبه قالت لينا كدة نمشي على زهرة دي عشان م بتعرف ترص الحجات في التلاجهه قامت مشت كابتن وائل قال لي الخبر؟قولته ليهو تمام الحمدلله قال لي جيتي زيارة ولا جيتي بالمره قولته ليهو جيت زيارة قال لي لي ياخ سكتته سااي
قال لي اها فكرتي في موضوع امس؟قولته ليهو اي نوضوع؟قال لي لحقتي تنسي امس مش خبرتك بموضوع المعرض وم ادراك م المعرض؟قولته ليهو ايواا يعني انت كنت جادي يعني؟قال لي كيف م جادي دة موضوع بهظرو فيهو قولته ليهو وبعدين انا كتابتي بدائيه يعني حتى لو وديتها م حأستفيد شي لانهم حيرفضو بلا منازع
قال لي اذا انتي م حاولتي عرفتي كيف حيرفضو؟حاولي م حتخسري شي وي ستي لو موافقهه بكره نطبعهم ونمشي دار نديهم نسخهه منهم لأنو نحن حناول نفتح المعرض بعد تلاتهه اسابيع بالكتيير لاني راجع الدوحهه ماخد اجازة شهر وحاليا بحاول امدها عشان المعرض دة م تكوني مستاءة كدة ياخ خليك انسانهه براكتيكال قولته ليهو انا م عندي مشكلهه بحاول قال لي حلوو بس اليوم بعد م ترجعي البيت كل الاشياء الكتبتيها اعمليها في ملف براها بكره انشاءالله حننسخها ونوديها لأقرب بتاع مكتبهه قولته ليهو تمام
بعدها طلعنا مشينا الكافيه وانا م ختيت للأمر اهميه لاني واثقهه انو م حيوافقو يطبعوها وكدة اليوم التاني الصباح بدري صحيت بي صوت تلفوني بضرب فتحته الخط اول كلمه قالها لي اجهزي جاي عليك عشان نطلع قولته ليهو انت منوو ونطلع نمشي وين؟قال لي ي بت النااس صحصحي وقولي بسم الله معاك وائل قولته ليهو اهلين كابتن وائل قال لي شكلك ي دوب صاحيه من النوم قولته ليهو والله ي دوب قال لي طيب انا نص ساههه واكون عندك اجهزي ممكن؟قولته ليهو طيب نزلته جهزته قولته لي مزن طالعهه انا قالت لي ماششه وين؟قولته ليها موضوع امس القولتو ليك داك بس ياخ
قالت لي طيب تمام طلعتهه انتظرتو بره لمن جا قال لي اول مره اللقى لي بت تكون طالعه مشوار وم تتاخر قولته ليهو ههه صباح الخير قال لي يسعد صباحك جبتي معاك الفلاش وال Cv؟قولته ليهو ايوة بس ال Cv م كتبتو قال لي طيب اكتبيهو لما نصل المكتبهه اتحركنا مشينا المكتبه طبعناهم وكتبته ال Cv وطلعنا مشينا قولته ليهو حنمشي وين تاني؟قال لي حنمشي عززة للنشر لأنو مهند قال عندو صحبو شغال هناك حيتوسط لينا في نفسي قولته والله لو بي واسطهه او بدونها خربانهه خربانهه شهد شنو البطلعو ليها كتاب
وصلنا قالو لينا المدير مشغول جا صاحب صحبو سلم علينا قال لي كدة النسخ الجبتيها اديتو ليها قال لي طيب انتظرو شويه قعدنا مساافه كابتن وائل جاتو مكالمه قام طلع بره في واحدة شغاله قالت لي انتي مش عايزة تخشي للمدير؟قولته ليها ايوة قالت لي طيب ادخلي لانو حيطلع بعد نص ساعهه وتاني م حتلمي فيهو اتلفتهه يمين لا كابتن وائل ولا صاحب صحبو مهند اتردتته اعمل شنوو بس شلته حجاتي ودخلتهه لقيتو راجل كبير وانا مترددة رفع راسو عاين لي قال لي اتفضلي ي ابنتي قولته ليهو السلام عليكم ي ابوي قال لي وعليكم السلام
طبعا واقفه وخايفهه وبتلفتت م عارفه اقول شنوو قال لي اقعدي قعدتهه لبس نظارتو وعاين لي قال لي انتي خايفه من شنوواتفضلي قولي العايزاه قولته ليهو انا اسمي شهد عبدالله بكتب روايات وبنشرها في الفيس وكدة وحاليا جمعتهم كولهم حته واحدة وعايزة اعمل منهم كتاب طبعا متلخبطه م عارفه اقول شنوو قال لي كتاب عديل كدة؟لكن الكتاب دة ي بتي م بتعمل بالساهل كدة قولته ليهو عارفه بس قولته احاول قال لي كدة جيب الملف دة اديتو ليهو فتحو قال لي بتدرسي هندسه؟قولته ليهو ايوة قال لي بس حتى لوونحن وافقنا الطباعهه حتكلفك قروش
سكتته مسافه ملامح وشي اتغيرت قولته ليهو والله ي عمي انا م معي قروش عشان كدة خليهو عايزة اقوم امشي جاتو مكالمه ردة قال لي دقيقه خلي الملف دة كلو م تشليهو معاك طلعته لكابتن وائل قال لي اتصلته عليك وين مشيتي؟قولته ليهو دخلتهه للمدير قال لي وليه م انتظرتيني؟قال ليك شنوو؟قولته ليهو م قال لي شي شال مني الملف بس قال لي طيب تعالي ندخل نفهم منو موافق ولا لا قولته ليهو خليهو ياخ انسى وطلعته مشيت جا لاحقني قال لي في؟ قولته ليهو ماف شي انت مش قولتهه لي حاولي؟وانا حاولته وبس واساسا كنت متوقعه النتيجهه دي
قولته ليهو رجعني البيت لو سمحتهه قال لي طيب بعد م وصلني قولته ليهو شكرا وموفقين ي رب انت وصحبك في معرض الرسم حقكم بعد الحصل دة بي تلاتهه يوم في يوم قاعدة في الكافيه الصبااح جاتني مكالمهه من رقم قريب رديت كانت المتصلهه بت قالت لي شهد عبدالله؟قولته ليها ايوة قالت لي معاك دار. عزة للنشر انتي قدمتي طلب طباعهه كتاب ونحن وافقنا عليهو تعالي بكره انشاءالله واعرفي باقي التفاصيل طبعا بقيت عامله كدة
Cu

قولته ليها معليش بس انا قبل كم يوم صح كنت مع المدير وقال لي الطباعهه بتكلفك قروش علشان كدة خليت طباعه الكتاب قالت لي ايوة صح بس المدير بعداك قرر انو تكاليف الطباعه حيخصمها من عوائد الكتاب الموهم تعالي انتي بكره وحتفهمي كل شي قولته ليها حاضر انشاءالله قولته لي مزن انا م مصدقهه وافقو وافقو قالت لي منو ووافقو على شنو قولته ليها ناس دار النشر المشيت ليهم مع كابتن وائل وافقو يطبعو لي الكتاب قالت لي بجد؟ مبروك والله طيب من البدايه بتعولقو مالهم قولته ليها بري
قولته ليها اتصل على كابتن وائل اكلمو ولا اخليهو؟قالت لي انتي عبيطه لازم تتصلي وتكلميهو قولته ليها طيب اتصلته عليهو م ردة قولته ليها م برد شكلو بعيد قعدنا شويه كدة رجع اتصل علي قال لي اهلين قولته ليهو هلاتين قال لي كيفك؟قولته ليهو الحمدلله بس اتصلته عليك علشان اقول ليك اتصلو على ناس دار النشر اللي مشينا ليهم قبل كم يوم وقالو لي انهم موافقين على طباعهه الكتاب قال لي ي سلام ي سلام ي سلام مبروك ياخ شايفه انتي اتضايقتي على الفاضي ساي ه قولته ليهو ايوة بس انا م اتوقعتهم حيوافقو
قال لي م اتوقعتي بس وافقو هااا حتمشي ليهم متين؟قولته ليهو بكره انشاءالله قال لي نحن معرضنا جااهز فيهو شويهه تشطبيات حنخلصها وحنفتحو بعد اسبوعين عشان كدة لازم تقنعيهم انو يجهزو لينا النسخ حقت الكتاب دي بعد اسبووعين نحن حنشتريها منهم قولته ليهو كيف حتشتروها منهم؟قال لي حنشتريها عديل اكيد م متوقعهه انهم حيدونا ليها مجان قولته ليهو طيب اليوم التاني مشيت من الصباح قعدته واتكلمته مع المدير وفهمتو موضوع المعرض الحيفتتح وكدة اتجاوب معي وقال لي جدا ي بتي حنحاول نوفر ليهم بس الشي الانا م فهمتو المدير دة وافق ليه وعلى اي اساس
من غير م اتكلم قال لي موهبتك جميله جدا ورواياتك جميله انا سألته الناس العندهم علاقهه بالسوشيال ميديا عندي واحدة شغاله معانا هنا اسمها سعاد وعملت بحث عن روايات بالهاشتاق بتاع الروايه ولقت التفاعل والمتابعين ليك كتار ماشاءالله مشروع كاتبه ناجحه بالرغم انك مبتدأة عشان كدة دعمتك لانك انسانهه حابه تطوري من نفسك قولته ليهو تسلم ي رب بجد كلامو اداني طاقه ايجابيه حسيت نفسي عايزة اطيير من الفرح رجعتهه وانا مبسووووطهه ي دوووب حسيت انو الدنيا بدت تضحك لي بجد
بعد اسبوعين كابتن وائل وصحبو افتتحو المعرض حقهم فكرتهم كالأت ل زول يشتري لوووحهه بدوهو معاهو الكتاب هديه بكدة عملو ترويج للكتاب طبعا يوم الافتتاح كنت لابسه فستان لونو حرجلي ومزن مكيجتي مكياج حلو حلا هديل قالت لي طبعا ي شهد م عرفتك ياخ مززة لمن غلط قالت لي وبعدين مهند صاحب وائل دة اول مره اعرف انو قرض كدة اللهم واي طبعا بالجد مهند صحبو كلمه قرض عليهز بسيطه ياخ مربي الشعر دة وماسكو بي باندة ورا ومربي ليهو لحيهه كدة عجيبه وعندو ضحكهه ي سااتر
مزن قالت لي بالنسبه لي انو لابس تنبر زي حقي ونفس اللون كمان اكيد الحاجه دي م صدفهه هديل قالت ليها لا ياخ مزن قالت ليها القلوب عند بعضيها ي بيبي قولته ليهم ببو يخنقكم انتو الاتنبن قعدنا نتونس كدة جا مهند وقف معانا قال لينا صبليا كيفكم مزن قالت ليهو من جيت وقفته بقينا كويثين هديل قالت ليهو الحمدلله ماشاءالله مووبدع والاه ي مهند قال ليها تسلمي ي ست البنات والله ياخ كلك زوق قولته ليهو بجد فظيع طلع وماشاءالله اافى اقبال كتيير ممن الناس
قال لي الحمدلله والله لكن والله ارهقني ياخ عندي فترة برووج ليهو والحمدلله طلع بالصورة المطلوبه واقفين كدة جا وليد وكابتن وائل داخلين استغفر الله ي رب والله سمحين سماحهه تهبل كابتن وائل لابس تتبرولونو بني فاااتح ولابس البدله بنفس اللون ومعاها فنيلهه ياخ يخلوهم ليهو مزن قرصتني قالت لي استغفر الله العظيم ي رب بس سماحتهم تعمل عشراقهه في الحلق قولته ليها مزن ابرودي جو سلمو علينا وليد قال ليهو والله ي مهند ابدعتهه ياخ والله ولوحاتكم تستاهل والله مهند قال ليهو ولي ابو الشباب ياخ تسلم ي راقي
طبعا بقيت اعاين لي كابتن وائل ساي هو مدخل يدينو في جيوب بنطلونو وواقف وكل م اعاين ليهو بقبضني بعمل روحي قاعدة اتلفت اي بعاين ليهو بالجابس كدة وليد قال لي شهد طبعا فاجأتينا طلعتي روائيه وكدة موهبه مدفوونهه وائل قال ليهو مدفونه شديد والله هديل قالت لي انا حاشيل لي كتاب علشان اقرا الروايات وليد قال ليها وانا كمان شيلي لي معاك واحد وائل قال ليهم وين وين ماف طريقه الكتب العندنا دي جايبنها بعدد اللوحات المميزة عندنا وبس يعني العايز الكتاب يشتري لوحهه او انتظرو لمن يطبعو نسخ كتيرة واشترو من المكتبات
هديل قالت ليهو ليه كدة ي غااسي مزن قالت ليها هديل ولا تزعلي نفسك بنسخها ليك في الواتس اديني رقمك بس وليد قال ليها سجلي رقمي انا كمان عايزهم كولهم م واحدة بس مزن قالت ليهو حااضر مهند قال ليهو وائل وين المدام م شايفها قال ليهو والله المدام دي قالت مصدعهه شويه عشان كدة م جات مزن قالت لي تجيها المرسله من الله التافهه الحقيرة قولته ليها مززن ابروودي الموهم بعد يوووم طويل وعريض انتهى المساء بعد رجعنا البيت لمن خلاص عايزين ننوم اتصل علي كابتن وائل قال لي يووم مرهق قولته ليهو شديد هه
قولته ليهو بس الحمدلله عدة على خير عدة على خير بكره الواحد ينوم فترة طويله قال لي نووم وين ياخ بكره انا مسافر الدوحهه من اذان الصبح قولته ليهو مسافر يعني؟قال لي والله ي شهد مساافر ياخ اصلا الشي الجابني مرض جدي بس وبعدين مهند عصر علي شديده قولته ليهو طيب اقعد يوم بكره قال لي امممم انتي عايزاني اقعد يعني قولته ليهو لا قصدي علشان ترتاح وكدة قال لي الموهم حبيت اخبرك اني حأسافر وعايز اسألك حترجعي الشغل ولا لأ؟قال لي الله يرضى عليك م تكسري خاطري سكته مسااافهه قولته ليهو طيب بس بعد م ام مزن ترجع قال لي تمام ابشري
طبعا عندو كلمه ابشري دي بقولها دايما قولته ليهو تصل بالسلامهه قال لي الله يسلمك ي رب م عارفه بس اول مره احس قلبي يوجعني عليهو بعد م سافر بي اسبوعين ام مزن رجعت السودان وانا رجعته الشغل في بيت ناس وائل جدي عثمان صحتو بقت كويسه الحمدلله بس معظم الوقت بقى سرحان وبالو بعيد انا قاعدة في المطبخ كدة جاتني هديل بتبكي قولته ليها مالك؟فتحت الدرج وشالت السكين وطلعت مستعجلهه جريت وراها لحقتها مسكتها قولته ليها ماشه وين انتي؟ قالت لي وقسمبلاه ي شهد م اخليها وقسمبلاه الا اشرحها واقطعها حتت حتت
قولته ليها في شنوو مالك قولي بسم الله قالت لي الحيوانه دي عملتنا فرجهه للبسوى والما بسوى وصلت بيها التفاهه لي درجه انو ام بتاع البقاله تلقاني في الشارع تقول لي خلي مرت ولدكم تختى درب ولدي زاتو م قدرها وزاتنا دايرين ننعرس ليهو وكمان ولدها التافه لما اتكلم معاهو يقول لي اخوكي لو راجل كان لمى مرتو اخر الززمن بسببها اخوي انا طلع م راجل بسببها والله م اخليها ي شهد اوغسم اقطعها وامشي اقطع التافه دة معاها ولزتني وقامت ماشه على غرفه مثاني
نتلاقى
الفصل السادس والعشرون
وليد كان مافي مشى يودي جدي المقابلهه وحبوبه في غرفتها طبعا انا انا بقيت م عارفهه اعمل شنوو لانو بالجد هديل يعني من شدة م غضباانهه م شايفهه قدامها فتحت باب غرفهه مثاني جريت مسكتها وبقيت اتقالع معاها في السكين وبقت تقول لي شهد فكيني ياااخ م تمسكيني مثاني كانت ماسكهه تلفونها طبعا من الخلعهه جدعتو قالت لينا في شنووو؟هديل قالت ليها شنينه ي واطيه ي حقيرة ي تافه ي لافه وقامت ماشهه عليها بس قلعتهه منها السكينهه هديل وصلت مثاني وطارت فووق وكشطتها كف طااخ وجرتها من شعرها ورمتها في السرير
ومثاني دي بقت تصرخ وتقول وااااي اللحقوني ي حبوبه عشهه هديل قالت ليها ي حيوانهه شوفي الليله البحلك مني وقسما بالله م اخليك ي لافه ي بتاعهه الاولاد جدعته السكين ورا الكنبه وبقيت احاول امسك هديل منها قالت ليها طالما انتي تافهه مارسي تفاهتك دي بعيد من بيتنا على الاقل اخجلي ي عواليق وقلي ادبك بعيد من الحله وبعدين م لقيتي زول تقلي ادبك معاهو الا بتاع البقالهه الشافع دة ي واطيهه طبعا هديل اظافرها طويلهه بقت تضرب فيها وتشخبطها في وشها وجسمها قالت لي اخوووي انا يقولو عليهو م راجل مثاني قالت ليها بتكلمي عن شنوو انتي انا م فاهماك
انا بقيت احاول اجر هديل منها بقيت اقول ليها هديييل فكيها انتي مجنونهه بس رفعتهه هديل منها هديل لما جريتها مسكت مثاني من شعرها وبقيت انا بجر فيها وهديل بقت جاره مثاني من شعرها مثاني دي بقت تصرررخ بأعلى صوتها طبعا جرت الشعر حاارة والله نصو طلع لي هديل في يدها بس مع صراخ مثاني حبوبه وزهرة جو جارين حبوبه قالت ليهم في شنوو بسم الله هديل وجات مسكت هديل هديل قالت ليها فكيني ي حبوبه وقسما بالله م اخليها التافه دي حبوبه وقفت ليهم في النص وفكت هديل من مثاني
طبعا مثاني شكلها بقى فظيع وشها وجسمها كلو مشخبط وقلعت ليها شعرها كتيير والله مثاني قعدت تصررررخ بأعلى صوتها حبوبه قال لي هديل في شنووو دة شنوو العملتيهو في مرت اخوك دة ويووووووووووم متين عملتي كدة؟الكلام دة اتعلمتيهو جديد ولا شنو؟ هديل قالت ليها والله اعمل فيها اكتر من كدة واقتلها ضحى الحيوانهه حبوبه شايله سبحهه في يدها ضربت بيها هديل في يدها مثاني قالت ليها والله ي حبوبهه م سألتها وقسمبلاه م سألتها هديل قالت ليها يسألك نكير يجيب اجلك ي حيوانهه حبوبه قالت ليها طيري اطلعي بره م تنبحي فينا هديل تااني طاارت وادت وادت مثاني كف
حبوبه ضربت مثاني قالت ليها بلا ياخدك مالك هديل قالت ليها حبوبه اسأليها قولي ليها انتي عملتي شنوو اسأليها وقسمابلاه العملتو فيها دة بسيط زاتو حبوبهه لزت هديل قالت ليها اطلعي مسكتهه هديل وجريتها بالغصب لمن طلعتها قالت لي اووغسم بالله الحيوانه دي الا اندمها على اليوم الخلاها تعمل كدة وقعدت تبكي دخلتها غرفتها قعدت في السرير وبقت تهز في رجلها وساكتهه قولته ليها لكن ي هديل المشاكل م بحلوها بالضرب قالت لي شهد م تتكلمي معااي هي لسسه م شافت مني حاجه العواليق دي
حبوبهه في غرفه مثاني قالت ليها في شنوو ي مثاني مالكم الحصل شنوو بينك وبين هديل؟قالت ليها والله ي حبوبه م عارفه فجأة جات تعيييط وتنبح قالت ليها خلاص م تبكي امشي استحمي وغسلي وشك دة وليد وجدي جو داخلين البيت وليد قال لي جدي ي جدي ادخل غرفتك اسي بكلم البنات ديل يجهزو ليك العصيرعشان الدوا جدي قال ليهو سمح بنادي ي مثاني ي مثاني دخل واتفاجأ بي شكل مثاني من شافتو بقت تبكي وتصررخ بأعلى صوتها قال ليهم في شنوو؟قالت ليهو شووووف اختك عملت فيني شنو قال ليها في شنوو؟حبوبه قالت ليهو مشكلهه بسيطه بين هديل وبين مثاني
وليد قال ليها ليه في شنوو الحصل شنوو؟مثاني قالت ليهو والله من غير سبب ي وليد حتى من انت طلعته انا م طلعتهه من غرفتي دي ي وليد وليد طلع من الغرفهه غضبااااان وجانا في غرفهه هديل لقى هديل خاته يدها في وشها وبتهز في رجلها قال ليها هديل دة شنوو العملتيهو دة وفي شنوو هديل رفعت راسها قالت ليهو مالك م سألته مرتك؟قال ليها ضارباها مالك انا سألتك؟قالت ليهو هي عااارفهه انا ضربتها ليها خلي توريك هي قال ليها هديل م تكتري انا بسأل فيك جاوبي قبل م اجي اكفتك في مكانك دة اسي سكتت م ردت عليهو
جا مسكها من يدها وجراها وطلع دخلها غرفهه مثاني قال ليهم سألتكم الاتنين انتو في شنوو؟عشان م اقوم اكسركم انتو الاتنين باقي اليوم دة طبعا انا زي الرادار متابعهه الحدث عن قرب هديل قالت ليها اتكلم ولا تتكلمي انتي؟مثاني قالت ليهو والله ي وليد م عارفه هي زاتها عنلت كدة لشنو قالت ليها م عاارفه ي كذاابهه مناافقهه ي لافهه بس وليد طاار فوووق وكشط هديل كف حييي ي غلي والله لمن قلبي عمل شح قال ليها مش قولته ليك قفلي خشمك دة هديل قالت ليهو تضربني عشان مرتك التافهه دي حبوبه قالت ليها ي بت بي نهره كدة هديل قالت ليها م تسكتيني ي حبوبه
عايز تعرف انا ضربتها ليه طيب اسأل مرتك عندها مع بتاع البقاله شنو؟اسألها هي كل الوقت كل الوقت بتتكلم بالتلفون مع منوو اسألها ياها قدامك طبعا وليد بقى واقف مزهول مثاني قلعت عيونها وقالت ليها بناع البقاله ياتو وانتي بتتكلمي عن شنوو اساسا؟هديل قالت ليها عااااملهه نفسك غبيه وم فاهمهه صح؟ اي اتغابي اتغابي حبوبه قالت ليها ي بت هديل بتتكلمي عن شنو انتي؟هديل قالت ليها حبوبه انا لي فتررة ملاحظهه ليها بتتكلم بالتلغون زمان كان لما وليد مسافر كنت بقول بتتكلم مع وليد بس بعد وليد جا برضو بقت مستمره وم خلت كلام التلفون
وليد قال ليها ويعني شنوووبتتكلم بالتلفون؟دة م سبب بخليك تشككي فيها قالت ليهو انتظر انا لسسه موقولته حاجهه وبقن تحكي ليهم عن عمايلها قالت ليهم اخروم في الاخر اليوم مشيت البقاله عشان عايزة اشتري لي ورق فلوسكاب تلقاني ام سيد البقاله تقول لي خلي مرت اخوي تختى درب ولدي زاتو م قدرها مثاني قاطعتها قالتوليها كذاابه ي وليد والله كذاابه
هديل قالت ليها انا كذابه صح طيب اليوم الركبتي معاهو العربيه ومشيتو وشووف عيني شوفتك ركبتي معاهو برضو انا كنت كذاابهه؟مثاني قالت ليها اليوم داك انا بس كنت طالعهه بيت ناس امي ولاقاني واقفهه وقال لي اركبي اوصلك طبعا بقت تلخبط في الكلام قالت ليها عليك الاه ي حبوبه اسي لو لاقاك زول وقال ليك اركبي اوصلك معناها خلاص بيناتكم شي؟حبوبه قالت ليها لالا والله ي بتي هديل قالت ليها ما فيها شي صح؟طيب لما جيتي راجعه جيتي شاايله شنوو؟مثاني قالت ليها ولا شي
هديل مشت فتحت الدولاب وبقت تجدع في الملابس لمن طلعت من وراهم كيس هدايه قالت ليها جيتي شايله دة ي حيوانهه قالت ليها انتظري وبقت تطلع في الحجات الفي الكيس مثاني قالت ليها الكيس دة جابتو لي نمارق صحبتي يوم عيدوميلادي لو م مصدقين اسي بتصل ليكم عليها
هديل طلعت ورقهه قالت ليها صحبتك نمارق برضو كاتبه ليك "كل م تتزكريني افتحي الكيس دة بحبك شديد""بقت تقول ليها كذابه انتي عايزة تصلي لشنوووبالظبط؟طبعا وليد دة بقى برجف وقعد في الكرسي مصدووم م غارف يقولوشنوو؟هديل قالت ليها انا كاشفاك عندي فترة طويلهه بس ساكتهه ليك عشان قولته ربنا يهديك وتعرفي انو البتعملي فيهو دة غلط بس تافه زيك ربنا بهديها كيف؟مثاني بقت تعاين لي وليدةقالت ليهو والله ي وليد كذابهه اسي ارح نسال بتاع البقالهه هديل قالت ليها تمشي في النار اكيد م حيقول الحقيقهه لانو تافه زيك
هديل قالت ليهو وليد انت م مصدقني صح؟طيب دقيقه قالت لي شهد امشي جببي لي تلفوني طلعتهه مشيت جبتهه ليها تلفونها شالت تلفونها مشت رفعت شالت تلفون مثاني مثاني قلعتو منها قالت ليها اديني تلفوني عايزة تعملي بيهو شنو هديل بقت تتقالع معاها لي التلفون لمن شالتو منها بالقلع قالت ليها انا كذاابهه صح؟طيب افتحي النمط مثاني قالت ليها م بفتحو م عندك غله بيزتلفوني وليد انت سااكت لشنوو اتكلم مع اختك دي هديا قالت لي انا كذابه صح؟طبب يلا اثبتي وقولي كلامي كلوو كذب وليد قال ليها افتحي ليها النمط
مثاني مخلوعهه من كلام وليد طبعا بقت تفتح في النمط وتعاين لينا اول وفتحتووكدة كانت عايزة ترميهو في الارض كدة بس هديل خطفتو منها وفتحت السجلات قالت ليها الرقم دة كنتي بتتكلمي معاهو قبل 45 دقيقهه دة خيالك؟وانا اقول ليك حاجه قبيل لما انا جيت قولته ليك عايزة تلفونك احول لي منو رصيد وقولتي لي م بتعرقفي تحولي واديتيني التلفون انا م حولته منك رصيد ولا شي انا شلته رقم التافه دة من تلفونك قالت ليهو شووف ي وليد لو.
انا كذابه حأكون جايبه الرقم دة من وين هديل قالت ليها انتي لو عامله فيها موفتحهه وواقعهه من السما نحن اللازنك وكمان على فكره حتى شهد كانت عاارفه بي عمايلك دي بس م اتكلمت مثاني بقت ساكتهه وليد شال تلفون مثاني من هديل وضرب في الرغم هديل قالت ليها على الاقل كان تمارسي تفاهتك دي ببعيد من هنا انا بالجد م لقيت واحدة غبيه وتافهه زيك حبوبه قالت ليها الناقصك شنوو ي بتيزعشان تعملي كدة وجسمها كلوووبقى برجف وليد شكلو الزول ردة عليهو طوالي جدع التلفون قال لينا اطلعو بره اطلعو بره وخلوني معاها لو سمحتو
انا شوفته حبووبه زي التعبت كدة مسكتها قولته ليها حبوبه تعالي سوقتها وطلعنا وجان وراي هديل وزهرة بعد طلعنا مثاني قالت ليهو وليد القالو دة كلو كذب كذب والله كذب شوف اختك ضرلتني وقومت لي علامان في جسمي كيف سكتت مساافهه طلع القاش لتاع بنطلونو قال ليها مت قبيل انا سااكت وبسمع في الكلام البتقولي عليهو كذب. دة لكن اسب لو م انتي قولتي لي الحقيقه الحيحصل فيك م خير قالت ليهو وليد انت صدقتهم يعني قال ليها بنبرة حادة موتغولي لي وليد بخنقك بقتلك والله
قال ليها عملتي كدة ليه؟الناقصهه شنو انا مقصر منك في شنوو وريني؟يوم طلبتي مني شي وانا قصرته معاك؟قالت ليهو والله كذابين ي وليد والله كذابين قال ليها مصصره تكذبي طيب وبتاع الرقم الضربته ليهو دة والطلع راجل برضو دة كذب؟قال ليها اتكلمي الحقيقه للمره الاخيرة انتي عاارفهه غضبي لو قمته قالت ليهو. الحقيقه انا كنت بحول منو رصبد وبس بقيت اضرب ليهو كل م احتاجج رصيد قال ليها وتاني؟قالت ليهو تاني هو حفظ رقمي وبقى يراسلني في الواتس وانا برد عليهو عادي وبقبنا اصحاب بس والله ماف شي بيناتنا
وليد بعد كلامها دة غضب وشال القاش وبقى يضرب فيها قال ليها اصححاب بس؟ بتصاحبي رجال لشنوو؟بضرب فيها وبقول ليها قولي الناقصك شنوو مثاني بقت تصرخ بأعلى صوتها جينا جارين كولنا لقيناهو قافل عليهم الباب من جوة سامعنو بضرب فيها وبقول ليها الناقصك شنو اتكلمي عايزة شنوو انتي بتكلم معاك انا قالت ليهو م ناقصني شي حبوبه بتنادي فيهو وبتقول ليهو حلفتك بالله افتح ي ولدي وليد قال ليها عايزة شنوو وخنقها قالت ليهو عايزة رومانسيهه طبعا نحن بعد م قالت كدة بقينا متصمغين

الفصل السابع والعشرون
طبعا بقت في حالهه من الصمت كدة فظيع بالجد كلامها صدمنا كلنا يعني انا احتقرتها بجد وليد سكت مساااافهه وبعدها قال ليها قومي اللبسي تووبك سوورعهه ثانيه في بيتي م بخليك يلا قومي سورعهه م بقول ليك شي ولا بحاسبك بي شي يلا سورعهه قعدت تبكي ليهو وتقول ليهو عليك الله ي وليد م ترجعني بيتنا حلفتهه حامد اخوووي بقتلني الله يخليك م ترجعني والله يهديني والله تاني م بعمل كدة قال ليها افضل حامد اخوك يقتلك من اقتلك انا واوسخ يديني فيك قالت ليهو انت م كنت مقصر مني في شي لكن في نفس الوقت كنت كل الوقت بتسااافر وم عندك لي زمن
قال ليهو هسسس ولا كلمهه م اسمعها منك قبل م ارتكب فيك جريمهه هاك اللبسي توبك بقت تقول ليهو الله يهديني ي وليد والله تاني م بعمل كدة قال ليها انتي م بتفهمي يعني تتوقعي مني تاني انا اقعد معاك كدة؟عاادي؟والله لو عملته كدة الا م اطلع راجل جدجد خلي البتمارسي معاهو الرومانسيه دة ينفعك بس وفتح الباب وماسك التوب في يدو وجاريها مثاني قالت ليها حبوبه عليك الله اتكلمي معاهو والله الله يهديني ي حبوبهه مدثر اخوووي لو عرف بقتلني حبوبه قالت ليهو انتظر ي ولد قال ليها حبوبهه م تدخلي ولا عايز نقاش في الموضوع دة
طبعا وليد دة فااير ومتنفخ والله لمن ملامحو اتغيرت اثناء م جاريها وقعت في السلم ولا اشتغل بيها واصل لمن وصل باب الشارع لبست توبها وجراها ركبها العربيه ومشى بيها نحن في البيت حبوبه بس بقت تقول حسبي الله ونعم الوكيل حسبي الله ونعم الوكيل استغفر الله حبوبه دي عرقت وبقت ترجف زي المسكها هبووط كدة سوقتها وديتها غرفتها جيت عملته ليها محلول جلكوز اديتو ليها واديتها حبوبها دة كلوو وجدي كان نااايم م جايب للدنيا خبر وعمي خليل م عارفاهو مشى وين اليوم داك جينا قعدنا في الهول انا وهديل وزهرة شويه كدة جدي جا داخل
طبعا حبوبه مشت حكت ليهو اي شي هديل عايزة تتكلم قال ليها هسي الحصل حصل م دايرين شوشرة طبعا وليد م جا الا المساء لقانا كلنا قاعدبن وفي حالهه صموووت كدة عجيب جدي قال ليهو جيت؟قعد في الكرسي وختهه يديهو في وشو هديل جات قعدت ليهو في الارض ومسكتو من رجليهو وقعدت تبكي هو بقى يبكي وهديل تبكي طبعا بقت في حاله بتاعهه كئابهه كدة عجيبهه كولهم قعدو يبكو انا م قدرتهه امسك دموعي والله اليوم دة بكينا بكى تقريبا 20 دقيقه نحن ساكتين وبنبكي بعدها هديل قالت ليهو ولا يهمك ي وليد زاتها م شبهك ولا زولتك ولا تزعل نفسك عشانها
جدي قال ليهو دة قدرك كدة ي ولدي وليد قال ليهو طلقتها ي جدي ولو سمحتو تاني ماف زول يفتح الموضوع دة هنا في الييت ولو في زول سألكم اتطلقو ليه قولو ليهم قسمتهم انتهت بس م تجيبو سيرة الموضوع دة لي زول انا كلمته اهلها وقولته ليهم م بقول لي زول اي شي عن الموضوع لانو في النهايه هي كانت عرضي وم ببشع فيها جدي قال ليهو قسمه وانتهت الحمدلله على كل حال ي ولدي انت بس شد حيلك حبوبه قالت ليهو عين الغقل ي ولدي والله راجل وود رجال اليوم التاني وليد ساافر م عارفين سافر وين بس قال عندو شغل بس عشان معذور ماف زول بسألو
حكيت لي مزن في الجامعه قالت لي اصلا دة المفروص يحصل من زمان ي شهد التافهه دي كانت عامله موفتحهه وواقعهه ليها بس زعاته على وليد بجد م بستاهل قولته ليها والله بجد م بستاهل قاعدة بتونس معاها كدة جاني اتصال رديت قال لي الوو شهد كيفك رديت ليهو قولته ليهو اهلين بإستغراب كدة قال لي م عرفتيني عارفك معاك مهند صاحب وائل قولته ليهو اهلين مهند كيفك؟قال لي تمام الحمد للهه قولته ليهو الحمدلله
قال لي عايز اقو ليك انو بكره عايزين يستضيفونا في برنامج صباحات سودانيه في قناة سودانيه 24 لانو المعرض كان ماشاءالله عليهو وكمان كتابك طلع اكتر من روعهه وبقى مرغوب جدا قولته ليهو سنوو قال ليوعارفك مخلوعهه وانا كمان والله مخلوع جدا اتصل علي صحبي اسي هو شغال فيها وقال لي عايزين نستضيفكم انت الكتاب الكانت معاكم اعتزرته ليهو على وائل لانو مسافر وكدة عشان كدة حنمشي انا وانتي سكتته مساافهه ضحك قال لي ماف شي بخووف كلها كم كلمهه ورد غطاها الموهم ي زوله لي بعدين بتصل عليك ونتفق
بعد قفل قولته ليها مزن اتخيلي قالو عايزين يستضيفونا في برنامج في قناة اسمها سودانيه 24 قالت لي احلفي قولته ليها والله اسي كلمني مهند صاحب كابتن وائل قالت لي وااي ي سهد والله واشتهرتي حبغلبي فرحتهه ليك ي بختك، قولته ليها رووقي ي بت م ماشهه امشي وين؟قالت لي انتي هبله ولا متخلفه ي بت دي فرصهه عمرر و 1000 زول حيكون مستنيها وحاسدك عليها م تتعولقي بكفتك اسي قولته ليها مزن امس كانت حاصله مشكله طويله عريضه في البيت امشي اقول ليهم عندي لقاء في التلفزيون قالت لي دي مشكلتهم هم م مشكلتك انتي فهمتي ماف سبب بخليك م تمشي
قولته ليها ارح اطلعي ياخ الزمن اتأخر قالت لي م تتهربي من الموضوع قولته ليها طيب بفكر رجعتهه البيت م قدرته اكلم زول لانو البيت فيهو حالهه من الحزن والسكون كدة واي زول قافل على نفسو المساء حوالي الساعهه 10 كدة اتصل علي كابتن وائل قال لي مسا مسا قولته ليهو مساالنور قال لي مهند اتصل علي وحكى لي بالحاصل قولته ليهو ايوة بسس قال لي م بس ولا شي دي فرصهه م حتتعوض وبعدين ي شهد عايز اقول ليك حاجه م تخلي مشاكلنا الشخصيه تأثر على حياتك بغض النظر عن هي شنوو فهمتي قولته ليهو حاضر
قال لي طيب بكره انشاءالله حيجي مهند يسوقك حوالي الساعهه 8 كدة انشاءالله وموفقهه ي رب صوتو كان متغيير لانو موضوع مثاني شكلو مؤثر عليهو شديد بعد م قفل مني جاتني هديل داخلهوقالت لي شهود ي خاينه مالك م قولتي لي حيجيبوك في التلفزيون قولته ليها م حبيت اكلمكم بس والله لاني اساسا م كنت حابه امشي قالت لي م حابه امشي في عينك الموهم لازم تمشي ولبسك وتظبيطك علي بكره اللقاك صاحيه من اذان الصبح فهمتي قولته ليها ه تمام الصباح جهزتهه طبعا اول مره اشوف نفسي حلوة كدة والله هديل قالت لي لو م كان عندي جامعه كنت بمشي معاك والله
قولته ليها حرام عليك يعني م ماشه معي طلعته جدي وحبوبه قالو لي مووفقه ي رب جدي قال لي شكلك متجرسه قولته ليهو متجرسه شديد والله عمي عثمان قال لي اعملي حسابك م تتكبكبي قدام المذيع وتفضحينا هديل قالت ليهو والله شكلها حتفضحنا المفروض كان نعمل ليهل بروفات حبوبه قالت ليهم بري بتي هادئه ورزينهه قعدو يضحكو على بعدها مهند جا سلم عليهم وطلعنا

بعد م طلعنا مهند قال لي خايغه؟قولته ليهو خووف شديد والله قولته ليهو كدة اتصل على مزن اشوفها طلعت ولا لأ طلعته تلفوني اتصلته على مزن قولته ليها انتي وين طلعتي؟قالت لي والله ي شهد من اصبحتهه عندي صداااع ووجع ضررس فظيع حتى جنبة خدي اليمين ديل كولها وارمهه قولته ليها كذابهه ومنافقهه قالت لي والله ي شهد م كزابه وحاطسملا امس نص الليل صحيت امي ورامي مشو جابو لي مسكن قولته ليها طيب عوافيك ي رب بس انا الحيمشي معاي منوو انا متوترة بجد والله قالت لي م تخافي بعد م قفلته منها مهند جاهو اتصال قال ليهو حبيبي والله اسي كنت في بالي
ايوة ايوة ماشين على القناة والله الزوله دي قااعدة جنبي وبترجف ساااي ههه وصحبتها ركبتها ماسورة شكلها هاك ليها ها اداني التلفون قال لي وائل عايزك شلتو اول م رديت قال لي سيد جرسهه كيفك قولته ليهو تمام الحمدلله قال لي من شدة م خايفهه صوتك لمن مبحوح قولته ليهو والله خايفهه شديد ههه ومزن عيااانهه م قدرت تجي معاي قال لي لا ياخ والله عوافيها قولته ليهو الله يعافيك
قال لي عايني م تخافي اساسا ماف شي بخوف هي ونسهه عاديهه وكلمهه ورد قطاها بس فهمتي وبعدين ي ستي انا حأفضل اتكلم معاك كدة لمن الحلقهه تبدأ تمام؟قولته ليهو تمام وفصل يتكلم معي لمن وصلنا لحدي اخر دقيقهه منو وخلاص نحن داخلين الاستديو قال لي تمام ي ستي وزي م قولته ليك ماااااتتوتري عشان تتلخبطي في الكلام تمام؟قولته ليهو حاضر ياخي بجد الكلام معاهو راحهه نفسبهه وضحكتو ي ياسااتر قال لي اديني مهند اديتو مهند فجأة اشوف ليك مهند بياخد لينا صورة مع بعض بعدها قال ليها هااا وصلتك يلا تمام هاك ليها ها شلته التلفون قال لي صاارة وشك كدة مالك
قولته ليهو ساي قال لي يلا زمن الحلقهه تقريبا بدا سلام وموفقهه واستكيني بعدها الحلقهه بدت وبالجد الموضوع طلع اكتر من ساهل ياخ الناس دي طلعت بتتراجف سااي قدام الكاميرا زي م كابتن وائل المزيعه بعد م خلصت كلامها مع قالت لي شهد المبدعهه قولته ليها اهلين قالت لي اهلين بيك منورانا بي طلتك والله قولته ليها تسلمي ي رب النور نورك قالت لي شهد انت مشروووع كاتبهه نااجح جدا وصراحهه انا واحدة من الناس النالت اعجابهم رواياتك الكتبتيها لانها لمست واقعنا وفي نفس الوقت طلعتينا لي خيال اروع
قولته ليها تسلمي والله انا المحظوظه بي متابعتكم ومبسوطهه جدا انها نالت اعجابكم قالت لي شهد احكي لينا شويه بديتي تكتبي متين وهل عندك سبب او موقف خلاك تكتبي ولا هي هوايه من انتي صغيرة قولته ليها والله هي كانت هوايه من انا صغيرة بس م كنت بكتب على الدوام كانت شخابيط بس م اكتر لكن لكن من بديت اكتب م طولته قالت لي طيب انتي قومتي لقيتي زول بكتب في بيتكم وحبب فيك الكتابه ولا بس هي موهبه خاصه بيك؟قولته ليها لا والله ماف حد في بيتنا بكتب غيري
قالت لي مين الاكتشف موهبتك وشجعك وكان مصدر دعم ليك من البدايه هل هي امك ولا ابوك يعني اكيد في زول دعمك لحدي م وصلتي هنا قولته ليها والله في البدايه انا حابه اشكر امي وابوي لانهم اهم شخصين في حياتي صح هم دعموني وحتى لما كلمتهم وقولته ليهم عايزين يستضيفوني اليوم في التلفزيون م كانو مصدقيني واكيد هم حاليا بشاهدوني وحابه اقول ليهم ربنا يخليكم لي وم يحرمني منكم ي رب لكن بالنسبهه للزول الاكتشفني ودعمني من البدايه وحتى هو شجعني على فكره انو انا انششر اول روايه انسان بجد انا مهما اتكلمتهه عنو م بقدر اوفيهو حقو
كان معي خطوة بخطوة وحتى هو اللي شجعني على فكره الكتاب والمعرض وكدة م بقدر اقول ليهو غير انت كنت سندي ومصدر دعمي بجد ويمكن انت حاليا بتشاهد فيني بس عايزة اقول ليك شكرا ليك بجد انت كنت اضافه حقيقيه في حياتي وانا وصلته هنا اليوم بسببك انت مهند رفع لي حاجبو وابتسم خلاني اتلخبط نظام انا عارف انتي بتتكلمي عن منوو المزيعهه قالت لي والله نحن زاتنا شاكرين جدا للشخص الاكتششف لينا الموهبه الجميله دي وانا بجد مبسووطهه جدا انكم كنتو مشرفني اليوم في صباحات سودانيه
مهند بتمنى نشووفك موبدع اكتر واكتر اانك انسان محترف جدا في الرسم وانشاءالله نشوفك مشاركوفي معارض اكبر واكبر انشاءالله مهند قال ليها تسلمي ي رب وانا مبسوط وشاكر جدا لقناة سودانيه 24 لانها اتاحت لي الفرصهه دي قالت لي شهد كمان انا بالجد بعد م قريت كتاب رواياتك حبيت بالجد اقعد وادردش معاك وبتمنى نشوفك في مساحات اكبر وانا تحديدا بتمنى اشووفك مشاركه في مسابقهه الطيب صالح انشاءالله ي رب وموفقه قولته ليها تسلمي وانا كمان مبسووطهه بوجودي معاكم اليوم بكدة الحلقهع خلصت وطلعنا مهند قال لي الحلقهه كانت ظريفهه قولته ليهو شديد
بعدها كابتن وائل اتصل علي قال لينا شباب كنتو منورين بجد ياخ مهند قال ليهو كنا فاقدنك بالزات في ناس كدة اتكلمو عنك بطريقهه حلوة غياظ دخلني في اظافري بعد م رجعتهوالبيت هديل جات جاريه قالت لي ابدعتي خطيرة لقيتك لكن عمي خليل قال لي انا خوفته تتكبكبي وم تقدري تجاوبي على لي اي سؤال المساء هديل كانت فاتحه اللابتوب حقها قالت لي تعالي شوفي صور دودي خطيبه وائل طبعا بإستغراب قولته ليها يعنني كابتن وائل خاطب؟قالت لي هههه ايوة خاطب دكتورة اسمها دودي تعالي شوفيها جيت قعدته اشووف الصور حقتها بجد حلااتها البت قرررضهه
قولته ليها حلاتها ماشاءالله عليها قالت لي اي حلوة شديد عايشه مع اهلها في الدوحهه قولته ليها ربنا يهنيهم ببعض العرس متين؟قالت لي لسسه والله م قررو لكن لايقين مع بعض ياخ تعالي اوريك صورة وهي لابسه التوب ومعاها وائل لابس جلابيه خليجيه ياخي عندهم صور مع بعض حلوين حلا تهبل فجأة حسيت نفسي متغااظهه شديد اووغسم
اليوم التاني في الجامعه قعدته احكي لي مزن اليوم كلو فاتحه ليها الموضوع لمن زهجت قالت لي شهد عايني مالك في شنوو؟ من الصباح معلقه في الموضوع دة كابتن وائل طلع خاططب كابتن وائل طلع خاطب م يخطب اصلا شي طبيعي انو يخطب ولد زي قطعهه الجاتوه كدة ي بختها بيهو الخاطبها اخ طرسي قومتي علي وجع الضرس بسيرة كابت وائل دة فجأة جو بنات سلمو علينا قالو لي انت شهد؟قولته ليهم ايوة قالو لي اخيرا لمينا فيك وقعدو يتونسو معي ويعرفوني بي اسمائهم فجأة الجامعهه كولها بقت تعرفني وتسألني عن الروايات وكدة
حصلت طفرررة في حياتي بجد ودة كلوو بسبب كابتن وائل
نتلاقى
الفصل التاسع والعشرون
عدت فترة وانا امتحنتهه امتحانات السمستر التاني في الفترة دي كابتن وائل كان متواصل معي على الدوام بسأل عن احوالي وكدة يلا بعد م خلصتهه الامتحانات قولته ليهم عايزة اسااافر لي اهلي لانو انا من السنه التانيه دي جات م مشيت ليهم حأمشي اقضي الاجازة معاهم وارجع وسافرتهه البلد اخ من البلد والطبيعهه والدنيا كانت خريف ياااخ رااااحهه نفسيهه بجد في يوووم مشيت البحر طبعا بنمشي انا وبنات الحلهه نغسل ملابس في البحر وكدة غسلتهه تمام فجأة اتصل علي كابتن وائل قال لي وين انتي سامع اصوات بنات كتار كدة بغنن قولته ليهو انا في البحر بغسل في ملابس
ضحك مساافه قال لي لا ي شيخهه يعني بتغسلو في البحر؟قولته ليهو ايوة بنغسل في البحر علشان م عندنا مواسير في البيوت المويه الا نشتريها قال لي والله دي قصه غريبه ياخ قولته ليهو هييي مع السلامهه البنات حيفوتوني قال لي انتظري انتظري عايز اقول ليك حاجهه قولته ليهو اها شنوو سورعهه سكت مسااافهه قال لي خلي بالك من نفسك فهمتي؟قولته ليهو حاضر وانت كمان بعدها رجعتهه بيتنا الزمن كان عصرر كدة طبعا ناس حلتنا البقى يلقاني في الشارع كلوو بوقفني بسلم علي نظام جابوني في التلفزيون وكدة بقيت شخصيهه عريقهه في حلتنا بت عبدالله بت عبدالله
رجعته بيتنا شايله طشتي بتاع الملابس لقيت ابوووي ومعاهو عمي الفاتح قاعدين امي قالت لي ابوووك وعمك الفاتح في الصالون امشي سلمي عليهو مشيت حصلتهه جنب الصالون كدة سمعتهه عمي الفاتح بغول لي ابوي انت عارف اسي عبدالله ولدي في الدهب وجاي بعد شهر كدة قال قبل م هو يجي نعقد ليهو على بتك وبعد يجي نتم العرس ونسوقها ابوي قال ليهو لكن ي الفاتح ي اخوي البت دي لسسسه م تمت قرايتها وزي م شايفها ماشاءالله عليها تعليمها دة نفعها ونفعنا معاها
عمي الفاتح قال ليهو تعليم شنو؟انت ي عبدالله بتك عشان جابوها في التلفزيون قالت ليها كم كلمهه وكتبت ليها كم كلمهه وعصرت ليك كم قرش معناها خلاص داير تخليها تفوت تلف سااي؟البت م بنفعها غير بيتها وراجلها وبس وبعدين انا خاطبها لي ولدي من صغيرة ابوي قال ليهو انت م خطبتها لي ولدك سااي اظنك ناسي ولدك عمل في بتي شنوو+انت ي الفاتح اخوي اسي عبدالله ولدك دة من عرس م تم ليهو تلاتهه سنهه وطلق المره من السنهه التانيه تاني داير تعرس ليهو؟خليهو يتعلم المسؤليه شويه والبت تكمل جامعتها بعداك نعرس ليهم
عمي الفاتح قال ليهو لالا بس نعقد ليهم طوالي وبعدين البت دي انا عمها وبعرف وين مصلحتها انت داير تتديني ليها ولا داير تتراجع عن كلمتك؟ابوي سكت مساافه قال ليهو م عندي مشكله كان هي موافقهه طبعا قلبي وجعني وطوالي رجعتهه لي امي في العريشه امي قالت لي سلمتي علة عمك؟قولته ليها م سلمتهه عليهو ولا دايرة اسلم عليهو ي يمهه اسي من يوم انا جيت م جا سلم علي وم جاي يسلم علي جاي يتكلم عن موضوع عرسي انا وعبدالله ولدو امي قالت لي ي بت دة كلام شنوو دة وعرس شنوو؟قولته ليها سمعته عمي الفاتح بتكلم مع ابووي اسي
بتكلم مع امي كدة ابوي جا داخل علينا امي قالت ليهو انت ي عبدالله صحي الكلام دة؟قال ليها كلام شنوو؟قالت ليهو صحي الفاتح اخوك جا اتكلم معاك في موضوع عرس شهد وعبدالله ولدو؟ابوي قال ليها اي اتكلم معاي قولته ليهو على حسب راي البت لو موافقه انا م عندب مشكلهه امي سكتت مساافهه قالت ليهو كان كدة عديلهه طبعا صدمني كلام امي
قولته ليهو لكن ي ابووي انا م دايرة اعرس انا دايرة اكمل قرايتي بعنب اسي بعد قرايتي دي كولها نهايتي اجي اقعد وادفن نفسي مع عبدالله ود عمي الفاتح دة؟ابوي قال لي والله ي بتي انا زاتي قولته نفس كلامك دة لكن عمك الفاتح مصصر انو العرس يتم قولته لسهو والله ي ابوي انا لو م خلصته قرايتي لا دايرة تعرس ولا شي امي قالت لي ب بت ها هو القرو عملو شنوو؟ولا شي غير انهم معلقين شهاداتهم في بيوتهم
وبعدين م تنسي انتي غير عبدالله ودزعمك الفاتح دة زول بامك ماف لانو ماف زول عارف بالقصهه الحصلت ليك زمان غيرنا نحنا وماف راجل بقبل بيك عشان كدة ولا نصمهه قولته ليها من متين الشرف بقى هو البحدد اخلاق المره؟قالت لي اسكتي م دايرين شوشرة طبعا زعلته جدا من امي وطريقهه تفكيرها طوالي لبسته سفنجتي ومشبت اوضتنا قعدتهه ابكي وابكي اتصلت علي مزن قريب المغرب كدة قالت لي مالك صوتك متغير كدة؟ حكيت ليها بالحصل قالت لي وااااي يعني اسي حيدبسوك في ود عمك التافه دة؟قولته ليها اتخيلي قالت لي طيب وابوك قال شنو؟قولته ليها م قال شي ابوي
قالت لي بري اهلك صعبين وتفكيرهم عقيم جدا قولته ليها والله ي مزن م عارفه اعمل شنوو قالت لي اقعدي بي رواق كدة واتكلمي مع ابوك يمكن حيسمعك بعد م خلصت اتصل علي كابتن وائل قال لي شنو جوالك مسغول شكلك كنتي خالطهه قولته ليهو والله كنت بتكلم مع مزن م خالطه ولا شي، قال لي ي شيييخهه دة حنكك قولته ليهو والله م حنك ولا شي قال لي صوتك متغير ولا انا حاسي بكدة؟سكتهه ساي قال لي هي في شنوو مالك بسألك انا قولته ليهو ماف شي والله طبعا م عايزة ازيد عليهو المشاكل فوق مشكله وليد اخوهو
اثناء م انا بتكلم معاهو كدة ابو القاسم اخوي جا داخل قال لي بتتكلمي مع منو انتي بي نهره كدة؟قولته ليهو مع واحدة صحبتي حمر لي وطلع كابتن وائل قال لي ليه كزبتي؟قولته ليهو لو عرف انو انا بتكلم مع ولد بقتلني قال لي لا ياخ متعصب للدرجه دي؟قولته ليهو ههه واكتر كمان اليوم التاني طلعته اجيب لي رصيد وانا ابووالقاسم محزرني م اطلع من البيت بس اخواني الصغار كولهم مافي والله م لقيت ولا واحد فيهم
طلعته مشيت ومكان الرصيد بعيد مننا حولته الرصيد جايه راجعه اتصل علي وائل اتلفته يمين وشمال م شافيه زول في الشارع طبعا في حلتنا البت البشوفوها بتتكلم في الشارع بالتلفون بغولز عليها قليله ادب ولافه ساي في اللفه قبل م اصل بيتنا شايفه عمي الفاتح داخل على بيتو عملته رايحه وم اتكلمته معاهو بس لما قربته لي بيتنا طبعا لسه بتكلم مع كابتن وائل بس ابو القاسم اخوي جا طالع من البيت غضبان وشايل عصايتو وماشي علي طبعا انا م كنت منتبهه ليهو في البدايه قال لي ي حيوانه اديني التلفون دة
بتتكلمي مع منو انتي؟طبعا انا مخلوعه وكابتن وائل شغال يقول لي الو شهد في شنو؟ابو القاسم جراني دخلني البيت قال لي اديني التلفون بتكلم معاك انا طبعا اصلي ابيت اديهو التلفون رفع العكاز حقو وضربني بيهو في يدي الماسكه بيها التلفون قولته ليهو انت مالك بس رفع عكازو وبقى يضرب فيني وبقول لي بقيتي لافه تتكلمي بالتلفونات في الشارع دة الاتعلمتيهو في المدينه ي سفيهه وطبعا العكاز كبير وهو بضرب فيني بأقصى قوتو وانا جاريه وهو جاري وراي كل م يحصلني بلحقني تلاته لبعات ورا بعض لمن وقعته جراني دخلني الصالون وبقى يضرب فيني
امي كانت مافيها طلعت بالجبنه والساعه كانت ماشه لي 5 مساء وانا م طلعته الا بعد م عوسته وفركته ملاح الغدا دخلني الصالون ياخ ضربني ضرب انا من الضرب بقيت م حاسه بي اعضائي بعدها جا عمي الفاتح داخل بي صوت صريخي افتكرتو جاي يحجزني هو زاتو جا شايل صوت العنج حقو قال لي شايفك بتتكلمي فيوالتلفون في الشارع خلاص مشيتي المدينه دايرة تجيبي لينا السمع والكلام الفارغ وبقى يضرب فيني بي صوت الابل حقو ياخ جسمي دة كلو بقى عبارة عن دم جاري وعلامات
عمي الفاتح قال لي ابو القاسم تاني ماف ليها اي مدينه ولا قرايه قرايه شنو قرايه اللف والسجم دي ابو القاسم قال ليهو والله تاني البندر بعينها م تشوفها علمتها الفوضى والكلام الفارغ عمي الفاتح قال ليهو تاني قرايه ماف ليها والجمعهه الجايه نعقد ليها لي عبدالله طوالي ابو القاسم قال ليهو طوالي اعقد ليها تندفن في بيتها دة لمن تموت فيهو اتخيلو هم لسسه مواصلين بضربو فبني وانا من الصراخ حسي انتهى بس عندنا جارتنا اسمها خالتو انصاف سمعت صوت الضرب والصراخ جات جاريه بدون توب طبعا ماف باب بينا وبينهم
جات جاريه داخله الصالون لما شافتني بالحاله الانا فيها اتخلعت قالت ليهم عملتو في البت شنوو كتلتوها الله يأزاكم الله يقطعكم زحو منها وجات مسكتني ابو القاسم قال ليها عمتي انصاف م تدخلي قالت ليهو تدخل في النار ي مقطع زح من وشي كدة ولا م كدة وانت ي عبدالله انت اسي راجل مع الرجال ي عواليق زحو كدة حسابي معاكم بعدين طبعا من الضرب انا م فيني حيل ولا واعيه اساسا شالتني شيل ودتني بيتها وقالت ليهم الراجل فيكم يعتب عتبه بابي
نتلاقى
الفصل الثلاثون
خالتو انصاف ساقتني ودتني بيتها طبعا انا جسمي من اثاار الضرب وكدة اتجبرت تفرش لي بطانيهه ورقدتني على بطني طبعا ضهري موونتهي رسمي وبقت تشييل وترش فيني المويه وبعدها قلعت لي ملابسي وغطتني بي تووب كدة وشغاله تغول الفااتح الله يوريهو ليهو في دنيتو دي ياخي انا من البكى والوجع الفي جسمي م مستووووووعبهه شي ولا هي بتقول في شنوو اساسا حوالي الساعهه 6 كدة امي جات داخلهه البيت سألت اخواني قالت ليهم اختكم وين؟قالو ليها م عارفين نحنا زاتنا جينا لقيناها ماف امي قعدت تفتش علي وتسأل بنات الجيران شهد دي جاتكم بي هنا بغولو ليها لأ
خالتو انصاف لما سمعت امي بتتكلم جات نادتها قالت ليها سوسن تعالي قالت ليها انصاف كيف امسيتو؟قالت ليها الحمدلله تعالي كدة قالت ليها خير انشاءالله ي انصاف ومشت ليها قالت ليها تعالي شوفي الليله ولدك وعمو عملو في بتك شنوو جابتها دخلتها جوة الاوضهه المرقداني فيها قالت ليها شوووفي بتك امي قالت ليها وووووووووووب علي العمل فيها كدة منوو ومتين ولشنوو وجات قعدت جنبي وفتحتني ولما شافتني بالحاله الانا فيها قعدت تعييييط وتكورك
خالتو انصاف قالت ليها ولدك وعمو انشاءالله ربنا يقطعهم زي م قطعو لحم البت ابووي جا داخل عندي اخووي اسمو حمودي صغيروني اصغر واحد في البيت ابوي سألو قال ليهو امك واختك وين؟قال ليهو في بيت ناث حالتو انثاف قال ليهو امشي ناديهم جري قول ليهم ابوي جا حمودي جا جاري قال لي امي ابوي جا قال ليك تعالي البيت خالتو انصاف قالت ليهو امشي نادي ابوووك وتعال ابوي جا سلم عليهم سمع امي بتبكي جوة الاوضهه قال ليها خير انشاءالله؟قالت ليهو تعال ادخل ي عبدالله اخووي
دخل شافني رااقدة قال ليها مالها؟امي قالت ليهو الفاتح اخووك وولدك عبدالله شوف كسرو بتك كيف كتلو لي بتي عديل ابوي جا ماشي علي عايز يفتحني خالتو انصاف قالت ليهو م لابسهه شي م تفتحها ي عبدالله لكن جسمها دة م فيهو مكان سليم والله ابوي قال لي حمودي طيييير نادي لي اخوووك ابو القاسم سوورعهه ابوي طبعا من الزعل لمن قعد في الكرسي شويه كدة ابو القاسم جا داخل وسايق معاهو عمي الفاتح خالتو نصاف قالت ليهم رجلكم م تعتب بابي يلا اطلعو سوورعهه من بيتي ي عواليق ي مقطعين
عمي الفاتح قال ليها هااا المره البايرة والعاقر دي انتي بتطرديني انا من بيتك هو انا جاي بيتك من ريدتي ليهو قالت ليهو والله لو الرجال زيك كدة افضل لي اقعد بايرة كدة انت راجل محسوب مع الرجال يعني؟ولو الاولاد بطلعو عواليق ومقطعين زي الحيوان دة افضل اقعد عاااقر زي دة الله لا يديني راجل وولد زيكم كدة الله لاجاب باقيكم انتو الاتنين م لقيتو مكان تتراجلو فيهو جيتو اتراجلتو على بت الناس المسكينهه دي
ابوي قام قال لي ابو القاسم ضربته البت دي مالك؟ابو القاسم قال ليهو يابا انا والله قاعد في البيت اتصل علي عمي الفاتح قال لي اختك ديك ليها لافهه في الشارع وبتتكلم بالتلفون وطلعته لقيتها بتتكلم بالتلفون عشان كدة ضربتها ابوي قال ليهو انت مسؤل منها؟انت ابوها؟شايفني اندفنتهه في التراب؟وقعد يضرب فيهو قال ليهو البت دي طووول م انا حي كدة في الدنيا وضراعي اخضر م عندك عليها سلطهه عليها فاهم ولا لأ ي حيوان اسي القاعد تعملو هي دة انت الراجل قااعد تعملو؟عمي الفاتح قال ليهو مش غلطت يضربها ويقطع لحمها زاتو
ابووي قال ليهو الفاتح انا بتكلم مع ولدي م تتدخل اسي يوم متين انا اتدخلتهه بينك وبين اولادك؟انت اسي العملتو في بتي دة بترضاهو في بتك؟قال ليهو عبدالله انا اخوك قال ليهو لو الخوة على حساب اولادي من الليله لا اخوي ولا بعرفك كلمتك ياهو
خالتو انصاف قالت ليهو انت ي الفاتح قبل م تتكلم وتتساوط في بنات الناس امشي لم بتك الحاايمهه بي ملابس المدرسهه في اليحر والجناين وكل يووم قابضنها مع ولد في الجنينه حصل في زول كلمك؟حصل انا كلمتك انو بتك الكبيرة عندها تلفون داساهو منك وقاعد تجي تشحنو عندي هنا في البيت؟امشي ربي بناتك اوول بعداك تعال شوف بنات الناس واسي اطلع لي من بيتي وسووق معاك الحيوان دة والله ادينكم وادخلكم السجن بسبب العملتوهو في البت دة
اسي بوديها المستشفى وبطلع ليها اورنيك 8 وبشتكيكم اطلعو من بيتي سوورعهه ولحدي م البت دي تبقى كويسهه لو شوفته زول فيكم عتب عتبه بابي بكسر ليهو رجلينو امها لو دايرة تشوفها تجيها هنا وبسس اطلعو من بيتي يلا ي عواليق
في الجانب التاني كابتن وائل اتصل على هديل قال ليها هديل كيف تمام؟قالت ليهو تمام الحمدلله قال ليها اسمعيني انتي اليوم شهد دي اتتصلت عليك؟قالت ليهو لا والله من امس كنت بتكلم معاها لكن اليوم خالص ليه في شنوو؟قال ليها والله م عارف طيب عندك رقم صحبتها مزن؟قالت ليهو ايوة قال ليها رسلي لي ضروري عليك الله اسي قالت ليهو سمح لكن خوفتني مالك؟قال ليها يااا هديل عليك الله م تكتري قولته ليك انا زاتي م عارف قالت ليهو طيب روق، بعد م رسلتو ليهو اتصل على مزن قال ليها مزن كيغك تمام معاك وائل
مزن قالت ليهو هلا وائل كيفك؟قال ليها الحمدلله عايز اسألك من شهد اتصلت عليك في الساعات الاخيرة دي ولا لأ؟قالت ليهو خالص والله اليوم اتكلمتهه معاها الصباح بس ليه مالها؟قال ليها م عاارف والله كنت بتكلم معاها وفجأة سمعتهه صوت اخوها بتكلم معاها وفجأة سمعتهه صوت عيااط وصراخ وبعدها التلفون قفل رجعته فيهو لقيتو مقفول وانا من قبيل بحاول قالت ليهو والله م عاارفهه لكن اهلها صعبين شديد بالزات اخوها دة قال ليها لا ياخ معقوله صعبين كدة انا عندي احساس انو حاصله معاها مشكلهه
قالت ليهو والله متعصبين جدا لي درجهه انهم عايزين يعرسو ليها ود عمها قبل م تتم الجامعه قال ليها بخلعهه شنووو؟شهد عايزين يعرسو ليها وليه م كلمتني؟قالت ليهو يعني م كلمتك انو عايزين يعقدو ليها على ود عمها الشهر الجااي؟ قال ليها خالص ومتين الكلام دة؟احكي لي الحاصل شنوو؟مزن قعدت تحكي ليهو القصصه من اولها بعد م قفل من مزن اتصل على هديل على طوول قال ليها ي هدديل بتصل على جدي دة تلفونو مقغول اديني جدي عليك الله عايزو ضروري سوورعهه
هديل قالت ليهو يمكن شحنو مونتهي في شنوو مالك نفسك قايم كدة؟قال ليها بحكي ليك وبفهمك كل شي بعدين اسي اديني جدي استعجلي لي لو سمحتي مشت لي جدي قالت ليهو جدو هاك دة وائل عايز يتكلم معاك قال ليها جيبيهو الوو ي ولد كيفك؟قال ليهو تمام الحمدلله جدي اسمعني...
نتلاقى
الفصل الحادي والثلاثون
بعد م ناس عمي وابو القاسم طلعو عندنا دكتوور في حلتنا اسمو دكتور هااشم ابوووي مشى جابو وجا لما شافني قال ليهم لا حول ولا قوة الا بالله البت دي عملتو فيها شنوو كدة؟خالتو انصاف قالت ليهو والله العملو فيها دة بس اسكت بس ي دكتوور هاااشم م بتقال قال ليها موبالغهه طبعا الموهم عدت يومين على حالتي دي انا حركهه م بتحرك وكل الوقت نايمهه على بطني خالو انصاف دي بتجي تعمل لي مكمدات بالمويهه الحااره وبتسرح لي شعري وبتطلع اليوم التالت ابوي جا داخل البيت حوالي الساعهه 4 مساء كدة
ابوي مستغرب طبعا قال لي امي في شنوو والعربيه دي حقت شنوو الواقفهه لينا قدام الباب ولامه فينا ناس الحلهه كولهم؟طبعا في حلتنا العربات السمحه البتجي داخله حلتنا الا عربات المنظمات بس امي قالت ليهو جوو ضيووف حارسنك في الصالون هناك قال ليها ضيووف منوو؟قالت ليهو راجل شايب ومعاهو ولدو امشي سلم عليهم قال ليها طيب فضلتيهم وعملتي ليهم عصير وغداء وكدة؟قالت ليهو هم جو قبل شويه لكن فضلتهم عصير قال ليها كويس ودخل الصالون قال ليهم السلام عليكم ي جماعهه طبعا مبدئيا كدة الجا جدي عثماان جدي عثمان قال ليهو وعليكن السلام ي ولدي كيفك
قال ليهو تمام الحمدلله اتفضلو ي جماعهه اتفضلو حبابكم جدي عثمان قال ليهو حباك الله ي ولدي قعدو ابوي بعاين ليهم بإستغراب سااي ديل منو والجابهم لي شنوو و...جدي عثمان قال ليهم طبعا ي ولدي انت م بتعرفنا وماف سااابق معرفهه بيناتنا ابوي قال ليهو صح والله جدي قال ليهو والله ي ولدي نحن جاين ليك من بعييييد وجينا طالبنك في خير وانشاءالله م ترجعنا وخاطرنا مكسوور ابوي قال ليهو حبابكن يابا اتفضلة طوالي والله اذا الحاجه في يدي وبقدر اساعدكم بيها اصلي م ببخل عليكم بيها
جدي قال ليهم طبعا ي ولدي انت عندك بت اسمها شهد وبتك دي والله زي بتنا واكتر ابووي عاين ليهو بإستغراب قال ليهو شهد بتي بتعرفوها من وين؟جدي عثمان قال ليهو م تستغرب جايك في الكلام واحدة واحدة بتك كانت شغاله معانا في بيتنا والله م كانت مقصرة مننا تب ونعمهه التربيهه والله خلقهه واخلاق ابوي قال ليهم انتو الناس الكانت شغاله معاكم شهد وقام تاني سلم عليهم قال ليهم حبابكن حبابكم والله نورتونا
جدي قال ليهو الله يعافيك ي ولدي اها ي ولدي انا جااايك في خيير وجايك بالباب عدييييل وداااير اخطب بتك شهد لي ولد بتي دة اسمو وائل كابتن طيران في قطر دايرها ليهو على سنهه الله ورسولو طبعا ابووي مخلووع وبقى يعاين ليهم بس قال ليهو والله ي عمي حبابكم وجيتونا نشيلكم فووق روسينا لكن والله البت دي محجوزة لي ود عمها وحاجزنها ليهو من صغيرة جدي قال ليهو ي ولدي والله عارفين جينا هاجمين عليك هجيمهه وفاجأناك لكن نحن زاتنا جينا مستعجلين عشان البت دي م دايرينها تضيع من يدينا كابتن وائل
كابتن وائل قال ليهو ي عمي والله جااين وعلى امل كبييير انو انت م ترجعنا فاضين والله جيت من الدووحهه اليوم وعلى طووول اتحركنا جينا عليكم هنا انا زول جااهز م عندي لف ولا دوران وجاي بالباب عديل وطالب يد بتك امي طبعا سمعت كلامهم ورسلت حموودي جري قالت ليهو امشي نادي عمك وابو القاسم اخووك طبعا امي همها كلوو انو ماف زول يهرف انو انا اغتصبوني وتعرس لي عبدالله ود عمي شويه كدة ابو القاسم وعمي جو داخلين سلمو وقعدو جدي عثمان قال وليهو اها ولدي قولته شنوو؟عمي الفاتح فتحهه خشمو قال ليهو م عندنا بت للعرس ي جماعهه
ابو القاسم قال ليهم انتو منوو؟والجابكن عندنا شنوو؟شايف ي ابوي بتك جايبه لينا السمع والفضايح ومفرجهه فينا ناس الحلهه انت الكنت بتتكلم معاها بالتلفون صح؟تاني رجعت اتصلت عليك اتصلت عليك من وين والله ي ابوي المره دي اكسسر ليها رقبتها واريحك منها والله اكسر ليها رقبتها كابتن وائل طبعا زعل من طريفه كلامهم قال ليهم دي شنوو الهمجيه والسطحبه دي؟وبعدين انتوو منوو انا المافاهم؟وكيف يعني تكسر ليها رقبتها شهد وين هي؟حموظي اخوي طبعا متحشر في اي مكان قال ليهو شاشاشاشهد في بيت ناس حالتو انصاف طبعا حمودي بتمتم واللجن
كابتن وائل قال ليهو امشي ناديها اجري حمودي قال ليها للللكن م بتقدل تجي هي عيااانهه وراقدة في السليل الا مغطنها بي تووب ابو القاسم قال ليهو طير من هنا اطلع بره ي حمودي سورعهه وانت كمان بتسأل منها داير منها شنوو؟حمودي عايز يطلع كابتن وايل مسكووقال ليهو دقيقه ارح وديني ليها قام كدة بس ابووالقاسم مسكو قال ليهو ماشي وين انت ي زول وداير تشوفها بصفتك منوو؟كابتن وائل قال ليهو شووف انت من جيت داخل شغال تصرخ وتصرف عربي وانا ساكت احتراما للناس القاعدة هنا دي ولأني م بعرفك
فلو سمحتهه م تجبرني اتصرف معاك تصرف م بليق بي ولا بليق بيك ابعد من طريقي لو سمحتهه ابو القاسم قال ليهو ي زول لو م احترمتهه نفسي دايى تعمل شنوو يعني؟كابتن وائل قال ليهو ي ود الناس لا اله الا الله ابووي قام جره ابو القاسم ورماهو في السرير قال ليهو انا قاعد م اسمع منك ولا كلمهه كابتن وائل مسك حمودي وطلع قال ليهو الشارع بي وين بي جاي؟حمودي قال ليهو لا لا لا الطليق بي جااي انت بس اللحكا انا بوليك الطليق (قصدو ارحكا، ، ، الطريق)بعد م وصلو كابتن وائل سلم على خالتو انصاف وخالتو سميرة اختها طبعا بعاينو ليهو ليهو بإستغراب كدة
قال ليهم عليكم الله لو سمحتو وين شهد عايز اشوفها لو ممكن؟خالتو انصاف صرت ليهو وشها وقالت ليهو انت منوو حمودي قال ليها دة دة دة حطيبها (قصدو خطيبها)حطبها اسي من ابووي وحاطسملا حطبها اسي كابتن وائل قال ليها وين شهد هي كويسه ولا مالها الحاصل عليها شنوو؟خالتو انصاف لما شافتو ملهوف في كلامو وكدة قالت ليهو انتظر جات داخله لي في الاوضهه قالت لي في ضيف داير يشوفك طبعا انا بالغصب اقدر اتكلم قولته ليها ضيف منوو م عايزة اشوف زول انا
طلعت لي جلباب لبستني ليهو وصلحت شعري وريحتني وغطتني بالتوب قالت لي م عارفه بس هو قال داير بشوفك جا اسي مع حمودي اخوك طلعت قالت ليهو اتفضل حمودي جا عايز يدخل معاهو مسكتو قالت ليهو تعال انت متحشر وين كابتن وائل جا داخل طبعا لما دخل انت كنت مقبله وشي على الحيطهه اول م شافني قال لي شهد طبعا انا اول م م سمعته صوتو صوتو بالنسبهه لي مألووف اتلفتهه عليهو والله م صدقته انو واقف قدامي حقيقه لانو اخر زول اتوقعتهه اني اشوفو مره تانيهه قال لي مالك فيك شنوو ووشك دة مالو الحاصل عليك شنووو وبعدين ليه مغطنك كدة
جا رفع التووب المغطني بيهو طبعا اول م شاف جسمي اتلفت على الباب مساافهه قال لا حول ولا قوة الا بالله وبعدها رجع عاين لي طبعا انا بقيت ببكي بس رجع غطاني وهو زاتو دموعو بقت جاااريهه جاريهه من شوفه حالتي قال لي شهد في شنوو؟والعمل فيك كدة منوو؟وليه م كلمتيني؟قولته ليهو كابتن وائل الجابك هنا شنوو طبعا مخلوعه من شوفتو كأني بحلم قال لي م مهم الجابني شنوو انتي العمل فيك كدة دة اخوك صح عشان لقاك بتكلمي معي بالتلفون؟قولته ليهو ماف شي مشكله بسيطهه بس
قال لي مشكله بسيطهه العاملنو فيك دة كلوو ومشكله بسيطهه انتو عندكم هنا المشاكل البسيطه بحلوها كدة؟قولته ليهو انت جيت متين وعرفته بيتنا كيف وجيت مع منوو طبعا عيونو بقت زي الشرارة وهو بحاول يمسك دموعو وصوتو بقى مونتهي مسح وشو بي يدو وجا قعد جنبي في السرير قعد يمسح لي دموعي قال لي عايني م تبكي تمام قال لي انا طالع قولته ليهو ماشي وين؟قال لي عندي كلام لازم اخلصو معاك ابووك اوووول وبعدين برجع ليك قولته ليهو كلام شنوو ي كابتن وائل؟قال لي بعد اخلص حتفهمي اي شي حاليا ارتاحي وم تخافي من شي فهمتي وفكه يدي وطلع
نتلاقى هينا
الفصل الثاني والثلاثون
عد م طلع انا بقيت مقلقه ماشي يعمل شنوو اكيد حيخلق مشكلهه كابتن وائل رجع البيت لي ناس ابوي هناك اول م دخل قال ليهم انتو دة شنوو العاملنو في بتكم دة؟ انتو اسي بششر وقلوبكم حيهه كدة ضاربنها كدة؟عمي الفاتح قال ليهو ي ولد هااا م تدخل في بتنا نحن اهلها وبنعرف مصلحتها وبنعرف نربي بتنا ابو القاسم قال ليهو لو سمحتهه سووق ابوووك دة واتفضل اطلع من هنا شاايف ي ابووي دي بتك الشابكنا بيها محترمهه ومربيه ياها جابت ليك الراجل الكانت لافهه معاهو في البيت كابتن وائل قال ليهو دقيقه دقيقه
انت عرفتها كيف لافهه؟حصل مره انا قطعتهه تزكرة وجيت ليها هناك عشان تطمن عليها؟حصل رفعتهه سماعهه التلفون واتصلته عليها وقولته ليها الناقصك شنوو؟عارفنها ماكله كيف ولا شاربه كيف ولا ساكنه وين ولا مع منوو ولا هي اساسا بتمشي مع منوو ولا شغالهه مع منوو؟ضربتها عشان لقيتها بتتكلم بالتلفون طيب انت عرفتها بتتكلم مع منوو؟هي كانت عاايشه هناك ومتحملهه مسؤليه نفسها بنفسها وبتعاني عشان توفر لي نفسها احتياجاتها واحتياجاتكم وريني انت الراجل عملتهه شنوو؟وانت ي عمها البتعرف مصلحتها حصل اتصلته اتطمنته عليها؟حصل رسلته ليها انشاءالله خمسهه جنيه سااي وقولته ليها لو محتاجه لي اشتريهو؟لأ طبعا طيب قولو لي انتو ضاربنها على اي اساس؟وعلى فكره لو جينا نتكلم عن الرجوله شهد ارجل منكم الاتنين لانها بالرغم من انها بت بس بتعرف كيف تحافظ على نفسها
جدي قال ليهم والله البت دي مش قاعدة معانا يوووووم م شوفنا سبيبيه من شعرها طالعهه بره الطرحهه ويووم م شوفنا طرحتها دي واقعهه من شعرها بت في قمهه الاخلاق والله انا دة زول كبيير بكره بموووت وربنا دة بسألني
كابتن وائل قال ليهو وبعدين داير اسألكم هي بتكم لما كانت عايشششه في الخرطوم الكبيير دي م قلت ادبها وانحرفت معقوله تجي تقل ادبها في حلتها؟وبعدين يوم متين الكلام بالتلفون بقى عيب ولا غلط لمن بضربو فيهو زول كدة؟اصلا الحكايه دي م مستوعبها انتو ضربتوها عشان شنووو بالظبط كدة؟ابو القاسم قال ليهو ي زول زي م قولته ليك سوووق جدك دة واتخارج افضل ليك كابتن وائل قال ليهو انت عاارف انا م عندي مشكلهه اطلع منها لكن اتاكد لو انا طلعتهه من هنا انت حتمشي ورا الشمس
عمي الفاتح قال ليهو انت بتهددنا نحن؟ نحن م بنتهدد والله واقولها ليك تاني م عندنا بنات للعرس ابوالقاسم قال ليهو عرس شنو وبت شنوو البنديك ليها نحن امي جات داخلهه قعدت كابتن وائل قال ليهم دقيقهه دقيقه انتو منوو اساسا؟طلبتها منكم انا؟اتكلمتهه معاكم وقولته ليكم عايز بتكم انا؟عمي الفاتح قال ليهو نحن منوو انت المنوو نحن عمها واخوها
كابتن وائل قال ليهو انا م بعرف عمها ولا بعرف اخوها ولا بعرف غيرو مش ابوها عايش وحي يرزق وياهو قاعد قدامي بي شحمو ولحمو؟قال ليهو واحد فيكم اسمو عبدالله غيرو؟واحد فيكم ابوها ولا ولي عليها؟لأ طبعا انا بعرف ابوها وبس وجيت قااطع المساافهه دي كولها وفتشته لمن وصلته بيت ابوها وحاليا كلامي مع ابوها م مع زول غيرو جدي قال ليهو اها ي عبدالله ي ولدي قولته شنوو؟ امي قالت ليهو والله ي عمي طبعا زي م عارف البت دي دابرين تعقلوها لي ود عمها
كابتن وائل قال ليها دقيقه انتي عايزة تعقليها لي ودوعمها لانو اغتصبها لما كانت صغيرة وم دايرة زول يعرغ صح؟عاين لي عمي الفاتح قال ليهو طيب انت لمن راجل كدة ليه م قعدتهه في الارض وادبته ولدك وعلمتو الرجولهه؟اذا الولد اغتصبها وهي كانت شاافعهه وم بتعرف شي ذنبها شنوو هي لمن تعرسو ليها الولد الاغتصبها؟لو اي زول بغتصب ليهو واحدة وبعرسوها ليهو طيل فاايدة العرس شنوو؟ ومن متين البت بقيموها بالشرف والكلام دة؟وانت ي اخوها العاملوفيها راجل ونافخ صدرك ونافش فينا ريشك عملته شنوو لي ودوعمك لما عمل فيها كدة؟اكيد شرحتو صح طالما م بترضى في اختك كدة لي درجه انك لقيتها بتتكلم بالتلفون بس ضربتها كدة؟عملته لي ود عمك شنوو؟عمي قال ليهو ها ودوهاا انت جاااي تنكت لينا في المواضيع اتلقيها م مخليه ليك شي عننا
قال ليهو م داير انكت ولا شي طيب دقيقه انت عندك بت ولا بنات صح؟اسي لو اخو شهد الراجل دة اغتصب واحدة من بناتك بتعقلها ليهو طوالي ولا...عمي الفاتح قال ليهو ي ولد م تحترم نفسك قال ليهو انا محترم نفسي والله بس انت الكلام غلبك صح؟عمي الفاتح قام عايز يتضارب مع كابتن وائل ومسكو من قميصوو بس ابوويوقام وقغ في نصهم وبقى يحجز فيهم وبقى يقول لي عمي الفاتح الفاتح فكو
عمي الفاتح مصر يمسك كابتن وائل بس ابووي غضب شديد قالوليهو الفااتح اطلع بره بيتي ياخ اطلع وبقى يلز فيهو عمي الفاتح قال ليهو عبدالله انا اخوك تطردني عشان ناس البندر العفنين ديل؟ابوي قال ليهو م داير مشاكل انا اي اطلع لي بره بيتي قال ليهو عبدالله انا لو طلعته من بيتك دة تاني لا بيني لا بينك ولا اخووي ولا بعرفك؟ ابووي قال ليهو والله ي الفاتح اعمل البريحك بس عمي الفاتح قال ليهو ي عبدالله اعرف من اليوم الدم البينا بقى مويهه وتاني انا لو عتبته عتبه بابك دة رجلي دي اقطعها لي
ابوي قال ليهو الباب فااتحواطلع امشي واصلا دمنا دة من زماان بقى مويه عمي الفاتح طلع متنفخ وزععل ابوي عاين عاين لي ابووالقاسم قال ليهو انت كمان حارث شنوو؟اللحق عمك يلا مش رحلته معاهو ليك كم يوم؟ابو القاسم طلع مشى ابوي مسكين والله لكن لو قام للغضب صعب والله الحليم عندما يغضب بس بعد م طلعو جدي قال ليهو معليش ي ولدي اعفي لينا عملنا ليكم مشاكل ابوي قال ليهو العفوو يابا
كابتن وائل قال ليهو اها ي عمي قولته شنوو؟انا والله زول جادي وداير بتك دي وبعد الحاله الشوفتها فيها دي م داير اخليها ولا ثانيه وراي اعقد لي ليها وسلمني ليها اسي دة جدي عثمان قال ليهوي ولدي نحن ناس خير البر عاجلو وحار حار كدة خلينا نسترهم والعمر زاااتو م معروف ي ولدي والموت م معروف ابووي قال ليهو والله ي ولدي انت راجل وود رجال وانا لو لفييت الدنيا دي كولها م بلغى راجل افضل منك لي بتي لكن بحالتها دي اسي اعقد ليك عليها كيف؟كابتن وائل قاطعو قال ليهو م عندي مشكله لو في اسعااف بسوقها معي
ابوي قال ليهو المشكله م مشكله اسعاف لكن دي اول لي بت تعرس م معقوله اعرس ليها كدة نحن كمان عندنا اعل وحبان لازم يحضرو عرس بتي ولا شنوو ي عمي؟جدي قال ليهو صح والله حضور الاهل لازم ابوي قال ليهو خلاص ي ولدي بعد شهر انشاءالله تعال وبنديك ليها تب كلام رجال كابتن وائل قال ليهو وانا اضمن كيف بعد شهر م ترسو ليها ود عمها او اخوها دة يكسر رقبتها لالا م بضمن اعقدو لي عليها وخلوني اسوقها قدامي وانا مطمن
ابوي قال ليهو سمح ي ولدي انا بعقد ليك عليها اسي بعد صلاة المغرب وبعد شهر تعال تم مناسبتك واستلم مرتك وانشاءالله تجي تلقاها في الحفظ والصون وانا زاتي ابوها م برضى فيها الشينهه اها رايك شنوو ي عمي الحاج؟جدي عثمان قال ليهو والله ي ولدي كلامكوعين العقل نحن بس البهمنا م نرجع منكم يدينا فاضين ابوي قال ليهو لالا م بترجعو تب جدي قال لي امي اها ي امها رايك شنوو؟كابتن وائل عاين لي امي قال ليها ي خاله انا عارفك شايله هم سمعه شهد وانا عااارف اي شي عن شهد وموافق بيها ودايرها زي دة شهد كبيرة في عيني بي اخلاقها م بي شرفها
ياما في بناات جابوهم في بيوتهم محترمات وفي النهايه طلعو اي كلام فاايدة عزريه الجسد والشرف شنووواذا كان القلب والعقل وسخان؟ولا شي طبعا وشهد في نظري كاااملهه ومكملهه وم بهمني راي اي زول تاني فيها امي طبعا متفاجأة من كلامو هو موافق وعارف اي شي عني ابوي قال ليهو طيب على بركهه الله والله اديتك ليها عشان مكمل الرجاله ي ولدي بس نكلم جيراني ديل بعد المغرب اسمع ليك صوت الزغاريد في بيتنا طبعا زول شاورني ولا اخد راي ماف بس في كل الحالات لو شاوروني م كان حييكون عندي مانع شويه كدة جات امي وخالتو انصاف امي قالت لي شهد ابوك دة عقد ليك
قولته ليها عقدولي طبعا افتكرتهم عقدو لي لي عبدالله ود عمي م كنته جايبهه خبر امي قالت لي اي عقدو ليك لي ود البندر دة وقعدو يزغردو طبعا في البدايه م كنت مستوعبه كلامها تاني بقيت لي نفسي ود البندر قصدها كابتن وائل بعدها ناس امي طلعو مشو بيتنا لانو بيتنا اتملا ناس انا بقيت قااعدة في الاوضهه ومصدوومهه طبعا حاسه نفسي بحلم احلام يقظهه او الضرب دة اثر في راسي شويهه كدة اسمع لي زول جا داخل الاوضهه اتلفتهه لقيتو دة كابتن وائل جا قعد جنبي في السرير اول حاجهه عملها مسك لي يديني طبعا انا لسسه م مستوعبه قولته ليهو الحصل شنوو
وفي شنوو؟قال لي ماف شي باسني في راسي قال لي كل الحاصل انو انا خلصتهه كلامي مع ابوووك خلاص ...
الفصل الثالث والثلاثون
قولته ليهو كلام شنوو الخلصتوو مع ابووووي انا م فاهماك والحاصل شنوو اساسا؟قال لي انتظري حتفهمي واحدة واحدة لكن م هسي الموهم في الموضوع انو انتي حاليا مرتي وحلالي فهمتي؟طبعا انا بجد م مستووووعبهه الموضوع خالص اتخيلو معاي زول انتي عندك مشاااعر تجاهو بث محتفظهه بيها بينك وبين نفسك واساسا شايفاهو من سابع المستحيلات انو يوم يكون من نصيبك بسبب الفوارق البينكم من كل النوااااحي ماف شي بجمعكم واخر توقعاتك تطلع صح والزول دة يطلع هو زاتو عندو مشاارع تجاهك ياخ والله من الفرحهه لو قدامي مسدس كنته فرغتو فيهو
قولته ليهو لا بجد في شنوو وانت عملتهه شنوو مع ابوي ي كابتن وائل ضحك قال لي كابتن لسه قال لي لو قعدتهه احكي ليك الموضوع من اولو حيااخد زمن عشان كدة خلي بحكي ليك بالمهلهه قولته ليهو انت عقدته لي كيف وانت خاطب قال لي انتي كلامك كتييير كدة على الدوام؟قولته ليهو م انا م فاهمه شي؟قال لي حتفهمي انشاءالله سكتته ساااي بقيت اعاين ليهو والله دموعي بقت جاااريهه من غيييير م احس قال لي شهدي ركزو في شهدي دي قولته ليهو ايوة قال لي انا بحبك قولته ليهو شنو قال لي والله بحبك ي بت الناس من غيييير كذب
قال لي فااضل ربع سااعه ونرجع نحن الموهم خلي لي بالك من نفسي شديد فهمتي طلع لي تلفونو قال لي دة جوالي بتاع الواتساب هاااك اشتغلي بيهو وطمنيني عليك اول بأول وانا حأتصل عليك كل شويه ولو في زول هررشك شااي اتصلي علي كلميني تمام؟قولته ليهو حاضر بعدها جا جدي عثمان سلم علي وطلعو ساافرو ياخي انا بعد م طلعو بالجد حاااسه اني بتخيل والله من شدة م انبسطتهه لمن نسيت الضرب الانضربتو داك وبقيت كل شويه اعاين للتلفون على اساس انو حيتصل وكدة اتصل علي اليوم التاني الصباح بدري حوالي الساعهه 5 كدة انا زاتي صحيت مخلوووعهه قال لي حبيبتي
طبعا انا الكلام دة بالنسبه لي غريب كدة قولته ليهو صباح الخير قال لي صباح النور شكلك كدة مشتاااقهه لي ومنتظرة اتصالي صح قولته ليهو لأ قولته ليهو وصلتو متين انتو؟قال لي وصلنا الساعهه 3 صباحا وحاليا انا في المطااار مساااافر الدوحهه قولته ليهو على طووول كدة؟قال لي ي بت انا متعووود على السفر والطلعات والنزلات دي انتي عااارفهه احيانا م بناخد استراحهه خالص في المطارات قولته ليهو بالجد؟قال لي خليك مني وطمنيني عليك انتي كيف كويسسه؟قولته ليهو الحمدللهه وانت؟قال لي انا بقيت كويس والحمدلله بعد سماع صوتك سكتته ساي
قال لي حبيبتي زمن طيارتي جا مع السلامهه واول م اصل بتصل عليك تمام؟قولته ليهو حااضر قال لي شهدي قولته ليهو ايوة قال لي بحبك وخلي بالك من نفسك تمام؟قولته ليهو حاضر المووهم سااااااااافر وبعد اسبوعين اتصلت علي هديل قعدت تتونس معي قالت لي على فكره ي سجم انتي لازم تجي الخرطوم عشان تختاري شيلتك وم تقولي لي اختاروها لي وبتاع يمكن زوفنا م يعجبك قولته ليها لا يياخ اختاروها لي بس م عندي مشكلهه قالت لي لازم تجي والزمن ضااايق شديد وبعدين قصتكم دي زي الفيلم الهندي حصلت في كسر من الثانيه صدمتونا معاكم والله
بس ي ستي الموهم نحن همنا كلوو الحفلات والكتمات الباقي م مهم المساء اتصل علي كابتن وائل كلمتو انو هديل قالت لازم اجي وكذاا قال لي لا لازم تمشي ايوة وتختاري شيلتك وكمان تختاري كل النفسك فيهو بعد يومين من الكلام دة سافرتهه الخرطوم قعدته اتونس مع حبوبه العصر كدة قالت لي عمك انشاءالله ي بتي م يشوف خيير في حياتو جدي قال ليها والله الحمدلله على كل حال بس هديل قالت لي كلو لي خير ي شهودتي اسي لو م حصل الحصل دة كلوو م كان ولي اسي جاتو شجاعهه وارتبط بيك ارتباط وثييق ياخي الليل كلوو هديل شغاله تتونس معي وتسأل فيني
قولته ليها هديل في حاجهه انا م فاهماها؟ قالت لي احكي قولته ليها انتي كابتن وائل دة مش خاطب؟طيب خطيبتو مشت وين انا كل م اسألو عن الموضوع بتهررب مني وبعدين الحصل دة كلو حصل فجأة وانا م فهمته ولا شي قالت لي ي ستي الحصل انو انو وائل سمع اخوك بتكلم معاك وبعدين شال رقم مزن واتصل عليها عشان يتطمن عليك وعلى طوول بعد م اتصل على مزن اتصل على جدي واتكلم معاهو وقال عايزك وكذاا لأنو عرف انو دايرين يعرسوك لي ود عمك
قولته ليها طيب خطيبتو السمحهه ديك؟مالو معاها الحصل عليهم شنوو؟قالت لي اساسا وائل ودودي علاقتهم من زمان م مفوهمه كل مره ينفصلو فترة ومره يرجعو يرتبطو وبعدين دودي حقااره وموفتريه واستغلاليه وبتاعهه حركات ووائل بكره الحركات دي بس كان بستحملها عشان كدة في النهايهه لمن زهج منها قال ليها انتهينا بس قولته ليها بس هم مش كانو مخطوبين؟قالت لي وائل كان عندو فكره خطوبه جاادي بس دودي بتاعه لف ودوران كل مره تقول ليهو الليله وبكره لمن طفشتو وهي الخسرانهه طبعا قولته ليها ههه شي غربب
قالت لي نومي بكره عندنا طلعه بدري كلمتي مزن عشان م تأخرنا؟قولته ليها قبلي شويه كنت بتكلم معاها م حتتأخر قالت كدة غايتو الموهم اليوم التاني نزلنا السوق طبعا انا ومزن وعبير صحبتي الفي الداخليهه ديك ومعانا هديل طبعا حبوبه م بتقدر تمشي معانا عشان الشمس والجو خريف وكدة فضلنا نمشي السوق تلاته يوم ورا بعض بنرجع هلكانين وبعد دة كلوو بخلوني اجرب كل الاشتريناهو اخر يووم في السوق كنا في معرض بجامات انا وعبير فجأة حسيت بي زول ماسكني من طرحتي اتلفته مخلوعهه طبعا بقيت بتخلع من اي شي قال تلي شهوودة كيفك مشتااغين ياخ ووين انتي
قولته ليها اهلين مروة كيغك قالت لي تمام الحمدلله شايغاكم لافين في السوق شبهتكم تبعتكم لمن اتاكدته انو دي انتي ومعاك عبير عبير اتلفتت قالت ليها مروة قالت ليها عبورة كيفك عبير قالت ليها الحمدلله قالت لينا عايزين تشترووليكم بجامات ولا شنوو؟؟عبير قالت ليها لا بنشتري لي شهد في شيلتها ا ضحكت قالت لي شيلتك عديل ي شهد؟ قولته ليها ايوة قالت لي ودة منوووالمقطع اللماك دة؟اتخيلو بهذا الاسلووب عبير قالت ليها نفس المقطع المشيتي فتنتيها معااااهو وطلعتيها اي كلام قدامو بقت تتمتم قالت ليها انا انا انا
عبير قالت ليها اي اي ياهو زاتو كابتن وائل قالت لي مبروك ي شهد ووفرحته ليك وعلى العموم كتر خير ولي اللماك عبير قالت ليها لماها لانو لقاها بت نااس واخلاقها عاليه لكن كلام للناس اللسهه لافين وم لاقين زول اللمهم قالت ليها عبير انتي قاصدة شنوو؟عبير قالت ليها م قاصدة شي وكلامي لو جا على مقاسك اللبسيهو قولته ليها على العموم العرس يوم 7/1 ومعزومهه تنورينا عبير قالت لي سهدوناس مزن في المحل داك ارح نمشي ليهم قولته ليها يلا بعد م مشينا مروة قالت كويس ي شهد انا بعرف اجيب اجلك كيف واكسر نخرتك الرافعاها دي
الموهم انا بعد خلصته الشيله رجعتهه البلد واتحبستهه وبعدها جو ناس حبوبه جابو الشيله ورجعو وجات معاهم مزن طبعا وتاني م رجعت قعدت حبستني لحدي م جا يوم حنه وائل مصورها لي لايف طبعا بتكلم معاهو في نص الحفلهه قال لي الحنهه دي لتيخه ياخ اسي لو م انتي والسجم هديل م كان اتحننته كنت عملتهه صبغهه وخلاص قولته ليهو صبغهه شنوو الصبغهه بتطلع سريع وانا م عايزاها تطلع سريع قال لي بالله وقعد يضحك قال لي طيب طيب انتي اسي بتتكلمي معاي مشتاقهه لي زي م انا مشتاق ليك؟ قولته ليهو لاا قال لي والله؟قولته ليهو جد
قال لي طيب زعلان منك وقغل الخط قفل الخط
نتلاغى
الفصل الرابع والثلاثون
بعد م قفل مني قعدتهه شويه كدة تاني رجع اتصل علي قال لي زعلتيني بي انا اشتقتهه ليك قولته ليهو ياخ انت بكاش نحن مناسبتنا كانت يوم الخمبس وهم يوم الجمعهه طبعا كابتن وائل واصحابو جو البلد يووم العرس حقنا علشان يسوقني ويرجع وكذاا يوم العرس انا كنت في بيت الرسم اتصل علي قال لي بالنسبهه لي انو انا جيت وبفتش عليك من قبيييل وم قاااادر اسأل زوول منك قولته ليهو مستعجل كدة مالك؟حتشوفني بعدين قال لي لأ عااايز اشوووفك اسي
قولته ليهو م بقدر انا في محل الرسم ياخ وين انت سامعه لي صوت موويه؟ قال لي جيت البحر معاي الشباب ديل قاعدين نيبح وماشاءالله قدامي بناااات بغسلو ملابس حلوات حلا تلخم وتهبل عدييل جكس طبي قولته ليهو بنات بغسلو وانا قاعد تعاين ليهم قال لي اي والله ياخ في واحدة فيهم عجبتني ياخ كساااارة وعندها ضحكهه تهبل بجد طبعا اتغظتهه شديد من كلامو طبعا انا خلصو لي رسم لبستهه لي تووب قولته ليها مزن ارح معاي قالت لي امشي معاك وين جنيتي قولته ليها نطلع عشرة دقايق ونجي راجعين لبستهه وطلعته وغطيت وشي مزن قالت لي في شنوو ي بت ماشه بينا البحر لشنوو
قولته ليها ماشهه اشووف وائل قعدت تضحك قالت لي مجنونهه كلها كم ساااعهه ويسووقك لما وصلنا البحر اتصلته عليهو قولته ليهو وين انت؟قال لي انا في البحر بتأمل في جمال البت دي ياخ سبحان من سواها طبعا البحر فاااضي م فيهو اي زول جنب البحر كدة في جنينهه سامعين اصوات فيها مزن قالت لي اكيد قاعدين هنا غشاااك ي هبلهه احيييي واحينا بتكلم مع مزن شكلو سمعنا جا طالع من الجنيننه وقعد يضحك مزن قالت ليهو شنوو يااااماسورة انت قال ليها البت دي لتيخهه ياخ لو م عملته ليها كدة م بتجي
مزن قالت ليهو ماشهه اشوف الجنينه دي جووة واسلم على الشباب اول م مزن مشت مسكني قال لي طلعتي بتغيري كمان قولته ليهو وائل اسي بجي زول فكني ياخ قال لي خليهم يجوو ويعني شنووو مرتي وحر فيها قولته ليهو بخلعهه وليد قعد يضحك قال لي عامله روحك عايزة تغشيني عشان افكك يعني ي زولهه انا وليد خليتو في الخرطووم حتى اسألي مزن قولته ليهو مزن علاقتها شنوو بالموضوع؟قال لي اسأليها هي بتوريك قال لي شهد انا م مصدق بعد كم ساعهه حأسوقك وامشي قولته ليهو بس انل خايفهه تحصل مشااكل
قال لي ليه في شنوو؟قال مش اتكلمتي مع ابوالقاسم اخوك؟قولته ليهو ايوة اتكلمته معاهو واعتزرتهه ليهو قال لي وانا كمان اتصلته عليهو واتكلمته معاهو ماف شي بخوف عايز يضمني عليهو لزيتو قولته ليهو انت مجنون لو جا زول قال لي كويس كويس اتحججي كلها كم ساعهه وبنمشي بيتنا تاني اسمعك حتقولي شنو قولته ليهو على فكره الحنهه حلوة شديد قال لي حلوة عينك انتي الشايفاها بعد الغداء وكذاا لبسوني وطلعوني طبعا م عندنا حفله لانو كابتن وائل قال لازم نطلع بدري عشان نصل الخرطوم بدري الموهم بعد الغداء قرو لينا يس وودعتهه اهلي
اخر حاجهه ودعتهه امي قولته ليها امي البطاقهه حقت الصراف الالي عندك واي شي احتجتو او ابووي ليهو امشو المدينهه اصرفوو طبعا حساب البنك فتحو لي ناس دار النشر وشهريا بنزلو في حسابي جزء من عوايد الكتاب بعدها جينا الخرطوم هنا طبعا م نزلنا في بيت ناس كابتن وائل نزلنا في بيت ناس مزن لانو بيت العرس حيكون ملان ناس وكدة يوم الجمعهه جاتني هديل الصبااح بدري شايلهه حجات وداخلهه طبعا ياخ مع التعب والله نايمهه في سابع نومهه قالت لي عروس كسلانهه صحصحي قولته ليهو هدولتي حضنتني قالت لي ياخ انا مبسوووطهه بيكم مبسووطهه شديد ياخ
قولته ليها كدة قولي بسم الله قالت لي وائل مصحيني مت اذان الصبح قومي كدة جربي الفستان دة قولته ليها فستان شنوو؟قالت لي فستان الزفاف حيكون فستان شنوو قولته ليها ووائل جاب الفستان مت وين قالت لي مصممو وجايبو ليك من الدوحهه النوهم قومي ياخ انجزي عايزة اشوفو اذا في اي خلل كذا ولا كذا مزن قالت لي انا لي الله عااد ليه انا بس م بلقى زي وائل دة طبعا الفستان خونفشااري وبسيط يديهو دانتيل لبستو طلع على مقااسي بالظبط عرف مقاسي كيف م عرفتهه عشان كدةةقال لي م تسمني بعدها طلعنا مشينا الكوفير
هديل قالت لي ست الكوفير عروستنا متحننه جاهزة بس عايزاك تعملي ليها نظام وشم في كفهه يدها وكمان م عايزين تعولقيها لينا وتمليها لينا بودرة وشدو لا عايزين مكياج بسييط وهاادئ وطبيعي جدا وقعدت تشرك ليها بعد م تمو لي المكياج ولبسوني ياخ انا طلعتهه زي الاميرة طبعا وائل جايب الفستان كااامل بي جزمتو واكسسوارتو وكدة كل الناس الفي الكوفير قعدو يسألوني الغستان دة جيبتيهو من وين؟ بعدها وائل جا الكوفير وساقنا مشينا الحفلهه بعد م وصلنا قبل م نرقص الاسلوو طلع خااتم طبعا الناس الفي الصالهه كولهم قعدو يصفرو قال لي انا نسيت م خطبتك
لبسني ليهو طبعا انا خجلانهه جنس خجل وجدي وحبوبهه قاعدين ياخ بلبسني في الخاتم وبهمس لي في اضاني قال لي انتي عاارفهه انو انا لفيت الدنيا دي كولها بس احلى منك م لقيت طبعا نحن في نص الصاله وفاكين فينا بخار وفقاعات وبس والناس دي سااكته ساي تعاين لينا قولته ليهو وائل خلاص الناس بتعاين لينا قال لي الناس منوو انا م شايف حد غيرك وم عايز اشووف غيرك اساسا انتي كولهم بالنسبه لي كفايه جدا اني شايفك انتي بس قدامي والغنيهه حالفه كان تنتهي من شدة م طويلهه
بعد الحفله خلصت رجعنا البيت طبعا الناس كولها هلكانهه من الحفلهه وانا بي فستاني حق الزفاف داك كابتن وائل جا داخل الغرفه بتلفت يمين وشمال لقاني قاعدة براي وبحاول افتح سوسته الفستان عايزة اغير مسكني قال لي تعاللي طبعا انا مخلوعهه وجسمي كلوو بررد قولته ليهو شنوو ضحك قال لي تعالي عايزك مسكني من يدي وطلع مشيينا دخلني غرفتو حقت الرسم وقفل الباب قولته ليهو وائل قال لي هسس ولا كلمهه وشالني لفاني قولته ليهو الدنيا نص ليل انت جنيت ولا شارب حاجهه رجع لي شعري لي ورا قال لي ضروري اشرب شي عشان اكون مجنون مع مرتي يعني؟سكتته سااي
قال عايز اسألك انتي الناس دي كولها بتكون ضعيفهه قدام عيونك لما تبكي وبتخليهم يتصرفو تصرفات متهورة ولا انا اهبل قولته ليهو انت اهبل بس حضني قال لي معناها حباب الهبل قولته ليهو انت عاارف انا حاسهه نفسي بحلم قال لي تعالي وقفني قدام لوحهه مغطيهه دة وحضني من ورا وجرة القماش المغطي بيهو اللحوحهه قال لي انا لحدي م خلصتهه اللوحهه كنت فااكر نفسي بحلم طبعا نفس اللوحهه بتاعت فستان الزفاف الزمان ديك م كان راسم وش البت بس راسم الفستان وتفاصيل الجسم طبعا صمم لي نفس الفستان حق الرسمهه
ونفس الاكسسوارت الراسمها كل التفاصيل الفي الرسمهه قولته ليهو وائل قال لي عاارفك متفاجأة انتي عاارفهه الرسمهه دي انا برسم فيها لي سنه كنت كل م اسافر وارجع بتخيل لي تفصيل في الزوله الانا عايزها وبرسم بس م كنت بتخيل وشها خالص بس اخيييرا وبعد جهد جهيد ظهرتي فجأة في حياتي وفيك كل تفاصيل البت الانا عايزها كأنو ربنا نزلك لي على شكل هديه من السما وبقيتي لي اقرب من حبل الوريد اتلفتهه عليهو وحضنتو قولته ليهو وائل ي مجنون ضحك قال لي مجنونك انا اعمل شنوو م لقيت غييرك في خيالي وضماني عليهو
نتلاقى
الفصل الخامس والثلاثون
قال لي يلا نمشي ننوم لأنو بكره بكره عندنا صحيهه بدري عشان طيارتنا بتقوم 8 صباحا قولته ليهو طيب مشينا دخلنا غرفتو طبعا انا خجلانهه ومتوترة بقيت واقفهه قال لي مالك واقفهه؟عايزة تنومي بالفستان يعني قولته ليهو لاا م كدة عاين لي مساافهه قال لي طيب طالع خمسسسهه دقايق وجاي الوقت داك غيري بعد م طلع ي دووب اتنفستهه كويس وغيرته ملابسي جا داخل قال لي خلصتي خلاص قولته ليهو ايوة قال لي طيب تعالي مسكني من يدي قال لي خجلانهه للدرجهه دي انتي قولته ليهو وائل ياخ م شايفني رقد جنبي في السرير قال لي طيب قولي لي من متين وانتي بتحبيني
سكته سااي جا قرب مني ومسكني من خصري قال لي حتفضلي ساكته كدة قولته ليهو م عاارفهه بس انا كنت شايفاك بعيد كل البعد عني انت كنت اكبر من احلامي عشان كدة رجع لي شعري لي ورا فال لي طيب ليه لما كان عندك مشااعر تجاهي م جيتي صارحتيني؟قولته ليهو انت كنت م بتطيقني قعد يضحك قال لي بالعكس كنت بكون مرتاح جدا لما انتي تكوني قدامي م عارف ليه قال لي طيب قوليها قولته ليهو شنو قال لي انتي عاارفهه والليله لو م قولتيها م بخليك والله نومتهه خليتو ياخ احلى نومهه
الصباح صحيت على واقع انو جسمي دة كلوو بياكلوني في البدايهه قولته عاادي دخلتهه الحمام استحميت وجيت طللعهه جسمي بقى يحكني شديد وم مكان محدد بس لا جسمي كلوو وائل صحى قال لي صباح الخير قولته ليهو صباح النور، شافني متضاايقهه قال لي مالك في شنوو؟قولته ليهو م عاارفهه بس جسمي فجأة كلو بقى ياكلني جا مسكني قال لي كيف يعني؟قولته ليهو والله ي وائل م عاارفه من شنوو؟قال لي يمكن من الريحهه او صابونهه الحمام م نفعت معاك وعملت ليك حساسيهه طبعا انا من شدة م جسمي بياكلني لمن بقيت ببكي وائل قال دقيقه طلع من الغرفهه نادى حبوبه
حبوبه جات قالت لي كررر علي ي بتي سحرووك مالك؟قولته ليها والله م عااارفهه ي حبوبه صحيت من النوم بس فجأة جسمي بقى يحكني كدة وائل قال ليها اوديها الدكتور قالت ليهو لا كدة دقيقهه عندي زيت سمسم اجيبو امسحو بيها مشت جابت الزيت مسحتني بيهو النافع الله جو مزن وهديل قالو ومعاهم عبير قالو لينا مالكم في شنوو متلمين؟مزن اول م شافتني قالت لي شهد دة شنوو وجسمك دة مالو قايم كدة؟هديل قالت ليهو وائل في شنوو؟قال ليها والله ي هديل م عاارف فجأة بس مزن قالت لي يمكن الصبغه م نفعت معاك عبير قالت ليها لكن الصبغهه م في جسمها كلوو
وائل قال ليهم حأوديها الدكتور بس طلع وداني الدكتور طبعا مخلووع وملهووف لهفهه الدكتور قال ليهو حساسيه عاديهه اداني حقنه وحبوب وجينا راجعين بس الوضع كان ماشي يتأزم زيادة لحدي المساء انا في الحالهه دي طبعا الناس دي كولها مستغربهه انا الحاصل علي شنو اليوم التاني وليد وجدي قالو لي وائل وديها لي اخصائي جلديهه تاني تاني مشينا والنافع الله برضو م عمل لي اي شي تلاتهه يوم انا على الحاله دي ابكي ووائل كل الوقت قاعد جنبي هو زاتو بقى ببكي معاي بقيت اقول ليهو وائل انا موقاادرة خلاص حاسهه لحمي دة انتهى
بقول لي معليش حبيبتي حتتعالجي وكان م بتحرك من جنبي ولا لحظهه وبسااهر معي الليل كلوو اليوم الرابع عبير قالت لي حبوبه ي حبوبه شهد دي اكيد ضارباها عين انا متاكدة عشان كدة لو بتعرفو شيخ رقيهه خلي يجي يرقي ليها مزن قالت ليها عبير بطلي خرفنهه عبير قالت ليها والله م خرفنهه ولا شي كلامي صح ولا شنوو ي حبوبهه؟حبوبه قالت ليها الا كدة حبوبه كلمت جدي قال ليها سمح بكلم شيخ احمد يجي يرقي ليها حبوبهه كلمت وائل قال ليها رقيه شنوو ي حبوبه يتخ م ليها علاقهه والله حبوبه قالت ليهو اسمع كلامي ي ولد وخلي شيخ احمد يجي يرقي ليها
قال ليها طيب سمح قالت ليهو طيب بكره الجمعهه انشاءالله قال بجي كنت نايمهه فجأة وائل جا داخل طبعا فتحته عيوني وائل دة انا شايفاهو عبارة عن حاجهه سوداء واقف قدامي جا قعد جنبي مسكويدي قال لي ولا تزعلي نفسي بكره تبقي كويسسه ونساافر زحيت منوو يدي قولته ليهو م عايزة اساافر انا ضحك قال لي عايزة تخليني اسافر برااي يعني قولته ليهو اي ساافر قال لي اممم لووسافرتهه بعرس لي مززة بس وبعيش هناك وبخليك معلقهه هنا قولته ليهو عرس بس م تنسى تطلقني ضحك قال لي حبيبتي انتي زعلتي يعني معقوله انا اقدر يعني عايز يبوسني في راسي زحيت منوو
طبعا فجأة بقيت احسي قلبي مقبووض منوو وم طايقاهو المساء والله قاعد يتونس معي ساي قولته ليهو وائل طلقني من غير مقدمات كدة والله قال لي عايني دة م زمن هظارك قولته ليهو جاادة انا م قاعدة اهظر قعد يضحك الموهم اتجاوز الموضوع جا رقد جنبي قولته ليهو انا ماشهه انووم مع ناس هديل ومزن قال لي شهد بسم الله في شنوو؟وبعدين بالليل يمكن تحتاجي حاجهه وتلقيهم نايمين عشان كدة خليك هنا تعالي حبيبتي قولته ليهو لا ماشهه انوم معاهم وطلعتهه انا بقيت لما اكون معاهو في الغرفهه بتخنق عديل
مشيت للبنات في الغرفهه قالو لي جنيتي؟قولته ليهم م تكترو معاي الكلام جسمي براهو م مريحني عايزة انوم بس اليوم التاني حبوبه جاتني لقتني استحميت قالت لي بقيتي كيف؟قولته ليها والله ي حبوبه لحمي اتقطع عديل م قاادرة كابتن وائل جا داخل قال لي صباح الخير م رديت عليهو حبوبه قالت ليهو البت دي جسمها بقى كعب عديل هديل جات قالت ليها حبوبه الشيخ جا حبوبهه قالت ليها سمح كويس دخلي غرفهه الصلاة لمن نجي قالت لي شهد اللبسي ليك توب الشيخ دة عايز يتلي ليك شويه
وائل قال ليها يتلي ليها كيف ي حبوبه وهي في الحالهه دي؟خلي انا بوديها لي اخصائي تاني بسولو م نفع بسوقها بعالجها هناك حبوبه قالت لي لالا خلي يتلو ليها ولبستني التوب وساقتني
نتلاقى
الفصل السادس والثلاثون
مشينا دخلنا الغرفهه الشيخ سلم علينا وعلى طوول بدأ طبعا دخلت معي حبوبهه بس ووائل الشيخ قعد يرقي ويتلي ايات قرءانيه شويه شويه جسمي ببدأ يحكني زياادة وبديت اتضاايق حسيت نفسي مخنووووقهه عديل غطيت اضنيني وكل م الشيخ يزيد في الرقيه كل م انا اتضايقتهه زيادة شويهه كدة قعدتهه اصرررخ واقول ليهو كفايه ياخ كفاايه انا ماشهه حبوبه قعدتني قالت لي ماف مشي وكل م زاد في الرقيه انا اصرخ زيادة حسيت نفسي دة زول قابضني منها عديل بديت اجر في شعري واتجنن
وائل مسكني قال ليهم كفايه ياخي كفايهه الشيخ ولا اشتغل بيهو وانا وائل دة شايفاهو زي الحشرة السوداء وماسكاني بس بقيت الز فيهو واقول ليهو زح مني ياخ م تلمسني انا مش قولته ليك طلقني يلا طلقني انا م عايزاك فهمتهه م عايزاك انا بعد مساافهه وقعدتهه الشيخ قال ليهم شيلوها ودوها وائل قال ليها حبوبه تاني م يجي يتلي ليها ولا شي شايفه الحصل ليها اسي من ورا التلاوة دي الشيخ قال لي حبوبه قال ليها والله البت دي الله يحلها بس مسحووورة سحر كعب شديد
انا بقيت اليل والنهار اصرخ ووائل دة بس م عايزة اشوفو في خلقتي والشيخ دة كل يووووم بجي برقي لي وليد بتونس مع وائل قال ليهو حتسافر وتخليها هنا لمن تتحسن؟وائل قال ليهو اسااافر وين م بقدر اساافر واخليها في الحالهه دي حأقعد معاها لو اتجبرته اقعد كم شهر معاها بقعد م بقدر اخليها في يووم الشيخ جا وجاب معاهو سووط وبدأ يرقي وانا بديت اتجنن قعد يضرب فيني بالسوط ويسأل فيني ويقول لي انت منوو؟انا بقول ليهو م بعرف بس يطلقني خليهو يطلقني انا دايراهو يطلقني وبقيت اجرر في شعري
وبقيت اصرخ بأعلى صوتي كابتن وائل جا فتح الباب لما شافو بضرب فيني مسكني منوو لزيتو قولته ليهو انت ليه م عايز تفهم ليه م عايز تطلقني الشيخ قال لي حبوبه طلعيهو برره وائل قال م طالع وانا كرهتهه وائل دة كره العمى وكل م اسوفو بتجنن زيادة وهو ببكي والله لما يشووف حالتي ببكي بكى الشيخ دة بقى يضرب فيني ويضرب وكل م يرقي ويضربني انا بصرخ وهو يقول اطلع وانا برد عليهو بقول ليهو م طالع
عدة اسبوع بالحاله دي اخر يوووم كان بتلي لي من الصباح للمساء ومن شدة م بضربني وبقول لي اطلع بقول ليهو خلاص طالع طالع والله بس انت م تضربني لمن فجأة بقيت ارجع دم عديل وكمان الدم طالع معاهو شعر اسوود عديل من غير موبالغهه بعدها وقعتهه م وعيت بي نفسي نااايمهه يومين ورا بعض بعد اليومين دي عدت فتحته عيوني لقيت وائل راقد جنبي احترته زاتي انا الحاصل علي شنوو؟وليه جسمي دة فيهو علامات كدة؟طبعا راسي شااطب اي شي قعدتهه اعاااين لي وائل وهو نايم ياخ والله شوفتو تحنن نومه الزول المرهق ليهو فترة
قولته م ازهجو نزلته مشيت استحميت طبعا والله جسمي دة غاايتو بس الحمدلله من ضرب عمي وابو القااسم لي ضررب الشيخ استحميت واتوضيت طلعته قعدتهه اصلي كان في مصحف وائل ماسكو شكلو كان بقرا لي في قراءان شلتو قعدته اقرا قريت كداا قومته عايزة ارفع المصلايه كدة بس وائل صحى ونزل جاني طبعا بعاين لي بإستغراب هل انا طبيعيه ولا المجنونهه قال لي انتي كويسه صحيتي متين ليه م صحيتيني قولته ليهو الحمدلله بس شوفتك نايم وكدة قال لي حاسه نفسك كويسه؟حضنتو قولته ليهو م متزكرة شي بس انا اسفهه لاني نكدتهه عليك عيشتك انا بجد م بستاهلك صح
ضماني عليهو قال لي بعد كلامك دة انا ممكن اعتبرك مجنونه بجد ي بت انتيوهبله انتي مرتي وحتكوني ام عيالي ومستقبلي كلوو حيكون معاك انتي انتي وبس اذا م وقفته معاك وقت الحارة حأقيف معاك متين؟انتي حتهه مني فهمتي لو اتأذيتي انا البتوجع بحبك ي هبلهه قولته ليهو وانا كمان بحبك ي وائل ضحك قال لي دقيقه دقيقه بعيدا عن الهظار انتي شهد حتتي ولا شهد المجنونه؟لانو شهد م حصل قالت لي الكلمهه دي ضربتو قولته ليهو مجنونهه في عينك قال لي طيب قوليها تاني قولته ليهو ابيت قعد يعاين لي نزلته عيوني قولته ليهو وائل ياخ م تعاين لي قال لي كدة كيف؟
قال لي طيب خلينا نكون جادين شويه رايك شنوو نمشي عمرهوقبل م نساافر الدوحهه؟قولته ليهو بجد؟قال لي ربنا لما يحب حد ببتليه انتي ربنا ابتلاك بالمرض دة والحمدلله اتعالجتي وانا ربنا ابتلاني بيك عشان كدة حابب امسك بدك قدام الكعبهه واشكرو على نعمهه الابتلاء دي قولته ليهو غيااظ طيب موافقهه وبعد يومين سافرنا مكهه عمرنا وبعدها سافرنا الدوحهه اول يوم لينا في بيتنا قولته ليهو عارف ي وائل انا بقول عليك سندي ليه؟قال لي ليه
قولته ليهو لأنو انا في كل المواقف الصعبه كنت بلقاك معي حتى من غير م تكون في بيناتنا علاقهه كتت بتساعدني الله م يحرمني منك مسكني من يدي قال لي وانتي عارفهه انا بقول عليك سندتي ليه؟لأني كل م اشوووفك بجووع قولته ليهو غياظ سندتي في عينك حضني قال لي اها اعمل ليك شي شنوو بحاول ابقى رومانتك وكدة بعششقك انا قولته ليهو وانا كمان قال لي وانتي كمان شنوو م تنسي انا وانتي برانا في بيتنا حتقولي ي منوو قولته ليهو وائل قال لي عيوون وائل احكي مش من زمان بقول ليك سمعيني ليها عامله تقيلهه الليله الا تقوليها
قولته ليهو طيب طيب احم احم انا قال لي ايوة انتي شنوو كملي... قولته ليهو بحبك قبل م اتمها باسني في شفايفي قال لي شايفه الموضوع ابسط من بسيط كيف ياخ بدلعني دلع وبهتم بي اهتمام اساسا م عندو غيري انا طفلتو م بكون متوفر على الدوام لانو ظروف شغلو م بتسمح ليهو بس احلى شي لما يجي من الرحله وكميهةالشوق البكون مشتاقو لي اول م افتح ليهو الباب بشيلني وبحضني حنين علي اكتر من نفسي جبته منووو ولد بعد سنتين من العرس سميناهو فهد بس طالع نسخهه من ابوهو في الخلقهه
عايشين حياتنا ورايقين وكل م يعدي زمن من زواجنا بنحب بعض اكتر وكل سنهه بنسافر دوله بنقضي فيها الاجازة بالرغم من انو وائل ظالمنا طبعا بعد العرس اكتشفته انو مزن كانت متواصله مع وليد وتقريبا في بينهم علاقهه بس وليد محتاج فترة علشان يرجع يثق في بت تاني قالت لي انا بحبو وم عندي مشكله بنتظرو وبقيف معاهو وهديل حبت مهند صاحب وائل الرسام القرض داك
يوووم نحن نايمين اصحى ليك بي صوت مهند وهو بقول لي سندتي سندتي قولته ليهو مهند العلمك الكلمه دي منوو وائل فتح عيونو مهند قال لي بابا عاينته لي وائل قال لي والله م انا وقعد يضحك بقيت اضرب فيهو قولته ليهو تاني ولدي م تسوقو معاك لا نادي لا غيرو وهو شغال يقول لي مهند قولته لي ماما شنوو وبضحك عايزة انزل من السرير مسكني قال لي لو زعلتي البعلمك البليستيشن منوو طبعا دي نقطه ضعفي كل الوقت بعلم فيني وكل الوقت هو بغلبني احيانا بخليني اغلبو غااصد لاني بغول ليهو لو غلبتك بعمل اي شي انت عايزو قولته ليهو حتعلمتي جادي صح
عاين لي مهند لقاهو مشغول باسني قال لي خليك من البليستيشن انا بعشقك قولته ليهو وانا كمان ياخي لما يقول لي الكلمه دي بشطب راسي وهو عارف كدة قام لبس وطلع عشان عندو رحله بلبس فيهو القميص وهو بعاين لي قولته ليهو مالك؟قال لي ي بختي بيك قولته ليهو ي بختي بيك انا والله قال لي مشتاق ليك قبل م اطلع قولته ليهو وانا حتى لما تكون متوفر لي كل الوقت بكون مشتاقهه ليك مقدماهو لمن وصلنا الباب حضنتو قولته ليهو ارجع سوورعهه منتظراك انا ضماني عليهو قال لي عدت تلاته سنهه ولسسهه انتي بتبكي لما اكون طالع رحلهه
قال لي خلي بالك من نفسي ومن ولدي لمن ارجع تمام؟قولته ليهو حاضر بااسني في راسي قال لي يلا سلام وطلع مشى
الموهم انا برجع وبغوول احبيه طياار وقت م احتجتي ليهو واتلفتي حتلقيهو واقف جنبك ومنتظر منك اشارة بس وي بختها المتزووجهه كابتن طيران حلوين حلا تهبل ياخ تقول جاين من كوكب براهم ومميزين جنس تمييز وفيهم رومانسيهه تذووووب جبل عديل
فديت الكباتن انا
انتهينا اخييرا يلا سلام واردموو براحهه
هينا

